CELEX: 32015D1092
Language: et
Date: 2014-07-23 00:00:00
Title: Komisjoni otsus (EL) 2015/1092, 23. juuli 2014, mis käsitleb riigiabi SA.34824 (2012/C), SA.36007 (2013/NN) SA.36658 (2014/NN), SA.37156 (2014/NN), SA.34534 (2012/NN), mida Kreeka andis National Bank of Greece Group'ile seoses National Bank of Greece S.A. rekapitaliseerimise ja ümberkorraldamisega;First Business Bank S.A. kriisilahendusega National Bank of Greece S.A.-le antud üleandmise korralduse teel;Probank S.A. kriisilahendusega National Bank of Greece S.A.-le antud üleandmise korralduse teel;Cooperative Bank of Lesvos-Limnos, Cooperative Bank of Achaia ja Cooperative Bank of Lamia kriisilahendusega (teatavaks tehtud numbri C(2014) 5201 all) (EMPs kohaldatav tekst)

10.7.2015   
            
            
               ET
            
            
               Euroopa Liidu Teataja
            
            
               L 183/29
            
         KOMISJONI OTSUS (EL) 2015/1092,
   23. juuli 2014,
   mis käsitleb riigiabi SA.34824 (2012/C), SA.36007 (2013/NN) SA.36658 (2014/NN), SA.37156 (2014/NN), SA.34534 (2012/NN), mida Kreeka andis National Bank of Greece Group'ile seoses
   
               —
            
            
               National Bank of Greece S.A. rekapitaliseerimise ja ümberkorraldamisega;
            
         
               —
            
            
               First Business Bank S.A. kriisilahendusega National Bank of Greece S.A.-le antud üleandmise korralduse teel;
            
         
               —
            
            
               Probank S.A. kriisilahendusega National Bank of Greece S.A.-le antud üleandmise korralduse teel;
            
         
               —
            
            
               Cooperative Bank of Lesvos-Limnos, Cooperative Bank of Achaia ja Cooperative Bank of Lamia kriisilahendusega
            
         
      
         (teatavaks tehtud numbri C(2014) 5201 all)
      
   
   (Ainult ingliskeelne tekst on autentne)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut, eriti selle artikli 108 lõike 2 esimest lõiku,
   võttes arvesse Euroopa Majanduspiirkonna lepingut, eriti selle artikli 62 lõike 1 punkti a,
   olles kutsunud liikmesriike ja muid huvitatud isikuid üles esitama märkusi vastavalt osutatud sätetele
   ning arvestades järgmist:
   1.   MENETLUS
   
   1.1.   NATIONAL BANK OF GREECE GROUP'IGA (1) (EDASPIDI „PANK”) SEOTUD MENETLUSED
   
               (1)
            
            
               19. novembri 2008. aasta otsusega kiitis komisjon heaks meetmed Kreeka krediidiasutuste toetamiseks (edaspidi „Kreeka pankade toetuskava”), mille eesmärk oli tagada Kreeka finantssüsteemi stabiilsus. Kreeka pankade toetuskava võimaldas anda abi vastavalt selle kolmele põhimeetmele: rekapitaliseerimine, garantiid ja riigivõlakirjad (2).
            
         
               (2)
            
            
               19. novembri 2008. aasta otsuse põhjenduses 14 on öeldud, et komisjonile tuleb teatada rekapitaliseerimismeetmega hõlmatud abisaajaid käsitlevast ümberkorralduskavast.
            
         
               (3)
            
            
               2009. aasta mais pank rekapitaliseeriti Kreeka pankade toetuskava rekapitaliseerimismeetme raames.
            
         
               (4)
            
            
               2. augustil 2010 esitasid Kreeka ametiasutused komisjonile panga ümberkorralduskava. Komisjon registreeris kava ja selle ajakohastatud versioonid, samuti Kreeka ametiasutuste esitatud lisateabe, juhtumina SA.30342 (PN 26/2010) ja seejärel juhtumina SA.32788 (2011/PN).
            
         
               (5)
            
            
               2011. aasta detsembris rekapitaliseeris Kreeka rekapitaliseerimismeetme raames panga uuesti. 22. detsembril 2011 kiitis komisjon heaks panga teise rekapitaliseerimise (3).
            
         
               (6)
            
            
               Pank on saanud Kreeka pankade toetuskava raames korduvalt oma võlainstrumentidele riigigarantiisid ning riigivõlakirju (4). Samuti sai pank riigi tagatud erakorralist likviidsusabi (edaspidi „riigi tagatud likviidsusabi”).
            
         
               (7)
            
            
               18. märtsil 2012 tühistas Kreeka keskpank tegevusloa kolmel ühistupangal (edaspidi „ühistupangad”): Cooperative Bank of Lesvos-Limnos („Lesvos-Limnos Bank”), Cooperative Bank of Achaia („Achaia Bank”) ja Cooperative Bank of Lamia („Lamia Bank”), ning määras need likvideerimisele.
            
         
               (8)
            
            
               Komisjon registreeris Kreekalt mitteametlikult saadud teabe ühistupankade kriisilahenduse kohta juhtumina SA.34534 (2012/NN).
            
         
               (9)
            
            
               23. märtsil 2012 alustas Kreeka keskpank kolme ühistupanga kohustuste üleandmist keskpangale ja määras kindlaks rahastamispuudujääkide suuruse, (5) mille peaks katma Kreeka finantsstabiilsuse fond (edaspidi „HFSF”) vastavalt seadusele 4051/2012 (6). Rahastamispuudujääk oli võrdne üleantud kohustuste väärtusega, kuna kolme ühistupanga varasid üle ei antud.
            
         
               (10)
            
            
               20. aprillil 2012 edastas HFSF pangale kohustuste võtmise kinnituse vormis lubaduse osaleda panga aktsiakapitali suurendamises. 28. mail 2012 võimaldas HFSF pangale ajutise rekapitaliseerimise summas 7 430 miljonit eurot (edaspidi „esimene ajutine rekapitaliseerimine”).
            
         
               (11)
            
            
               2012. aasta mais teatasid Kreeka ametiasutused komisjonile kohustuste võtmise kinnitusest, mille HFSF oli pangale andnud. Komisjon registreeris selle teatamata abina (riigiabi SA.34824 (2012/NN)), kuna meede oli juba ellu viidud.
            
         
               (12)
            
            
               27. juulil 2012 algatas komisjon ametliku uurimismenetluse seoses esimese ajutise rekapitaliseerimisega (edaspidi „NBG uurimise algatamise otsus”) (7).
            
         
               (13)
            
            
               2012. aasta detsembris võimaldas HFSF pangale teise ajutise rekapitaliseerimise summas 2 326 miljonit eurot (edaspidi „teine ajutine rekapitaliseerimine”) (8). Kreeka ametiasutused teatasid meetmest komisjonile 27. detsembril 2012. Komisjon registreeris meetmed juhtumina SA.36007 (2013/NN).
            
         
               (14)
            
            
               2013. aasta juunis teatas pank 1 079 miljoni euro suuruse eelisostuemissiooni edukast lõpuleviimisest, (9) samas kui HFSF konverteeris esimese ja teise rekapitaliseerimise osaliselt omakapitaliks („2013. aasta kevadine rekapitalisatsioon”, mis hõlmab nii 1 079 miljoni euro suurust eelisostuemissiooni kui ka esimese ja teise rekapitaliseerimise konverteerimist). 2013. aasta kevadise rekapitaliseerimise kogusumma oli 9 756 miljonit eurot, millest 8 677 miljonit eurot andis HFSF („HFSFi osalemine 2013. aasta kevadises rekapitaliseerimises”).
            
         
               (15)
            
            
               19. detsembril 2013 esitasid Kreeka ametiasutused komisjonile teabe 2013. aasta kevadise rekapitaliseerimise kohta.
            
         
               (16)
            
            
               25. juunil 2014 esitasid Kreeka ametiasutused komisjonile panga lõpliku ümberkorralduskava (edaspidi „ümberkorralduskava”). Samal kuupäeval anti ka teavet riigi tagatud likviidsusabi kohta. Märgiti, et sooviti jätkata pangale likviidsustoetuse ja võlainstrumentidele riigigarantiide andmist ning Kreeka pankade toetuskava raames riigivõlakirjade eraldamist. Komisjon registreeris teate numbri SA.34824 (2012/C) all.
            
         
               (17)
            
            
               Komisjon pidas mitmeid koosolekuid ja videokonverentse ning vahetas e-kirju Kreeka ametiasutuste ja panga esindajatega.
            
         
               (18)
            
            
               Kreeka nõustub asjaoluga, et erandkorras on käesolev otsus võetud vastu üksnes inglise keeles.
            
         1.2.   OMANDATUD ETTEVÕTJATEGA SEOTUD MENETLUS
   1.2.1.   First Business Bank S.A.-ga seotud menetlus
   
   
               (19)
            
            
               2009. aasta juulis rekapitaliseeris Kreeka rekapitaliseerimismeetme raames First Business Bank S.A.-d (edaspidi „FB Bank”) (10) 50 miljoni euroga.
            
         
               (20)
            
            
               2013. aasta kevadel otsustas Kreeka keskpank alustada FB Banki kriisilahendust, kasutades selleks ostu- ja ühendamismenetlust (11).
            
         
               (21)
            
            
               1. mail 2013 kutsus Kreeka keskpank nelja suurimat Kreeka panka üles esitama mittesiduvad pakkumised FB Banki varade ja kohustuste portfelli kohta. Kreeka keskpank märkis pakkujatele saadetud kirjas, et HFSF kataks lisaks rahastamispuudujäägile ka ostja kapitalivajadused, mis olid seotud FB Bankilt üle võetud varadega.
            
         
               (22)
            
            
               8. mail 2013 esitasid eespool määratletud pank ja veel üks pank esialgsed pakkumised.
            
         
               (23)
            
            
               10. mail 2013 muutis pank oma pakkumist.
            
         
               (24)
            
            
               Samal kuupäeval alustas Kreeka keskpank FB Banki kriisilahendust ning valitud varade ja kohustuste üleandmist pangale.
            
         
               (25)
            
            
               11. mail 2013 esitasid Kreeka ametiasutused komisjonile teabe FB Banki kriisilahenduse kohta. Komisjon registreeris selle teabe ja Kreeka ametiasutuste esitatud lisateabe juhtumina SA.36658 (2014/NN).
            
         
               (26)
            
            
               28. juunil 2013 maksis HFSF kaks kolmandikku rahastamispuudujäägist vastavalt esialgsele hinnangule.
            
         
               (27)
            
            
               29. juulil 2013 teatasid Kreeka ametiasutused komisjonile rahastamispuudujäägi katmisest kogusummas ligi 524 miljonit eurot, nagu seda hinnati kriisilahenduse ajal 31. märtsi 2013 andmete alusel.
            
         
               (28)
            
            
               7. novembril 2013 hindas Kreeka keskpank rahastamispuudujäägi 457 miljonile eurole (12).
            
         
               (29)
            
            
               13. novembril 2013 maksis HFSF pangale ülejäänud osa rahastamispuudujäägist.
            
         
               (30)
            
            
               25. juunil 2014 teatasid Kreeka ametiasutused komisjonile, et pank ei kavatse paluda HFSFil maksta pangale FB Banki omandamisega tekkinud kapitalivajaduste summat.
            
         1.2.2.   Probank S.A.-ga seotud menetlus
   
   
               (31)
            
            
               10. mail 2013 nimetas Kreeka keskpank ametisse Probank S.A. (edaspidi „Probank”) erivoliniku.
            
         
               (32)
            
            
               2013. aasta juulis otsustas Kreeka keskpank alustada Probanki kriisilahendust, kasutades selleks ostu- ja ühendamismenetlust.
            
         
               (33)
            
            
               22. juulil 2013 kutsus Kreeka keskpank nelja suurimat Kreeka panka üles esitama mittesiduvad pakkumised Probanki varade ja kohustuste portfelli kohta. Kreeka keskpank märkis võimalikele pakkujatele saadetud kirjas, et HFSF kataks lisaks rahastamispuudujäägile ka ostja kapitalivajadused, mis olid seotud Probankilt üle võetud varadega.
            
         
               (34)
            
            
               24. juulil 2013 esitas pank esialgse pakkumise ja 25. juulil 2013 esitas pank siduva pakkumise.
            
         
               (35)
            
            
               26. juulil 2013 alustas Kreeka keskpank Probanki kriisilahendust ning valitud varade ja kohustuste üleandmist pangale.
            
         
               (36)
            
            
               29. juulil 2013 teatasid Kreeka ametiasutused komisjonile rahastamispuudujäägi katmisest kogusummas 238 miljonit eurot, nagu seda hindas Kreeka keskpank 31. märtsi 2013 andmete alusel. Komisjon registreeris selle teate ja Kreeka ametiasutuste esitatud lisateabe juhtumina SA.37156 (2014/NN).
            
         
               (37)
            
            
               9. augustil 2013 maksis HFSF kaks kolmandikku rahastamispuudujäägist vastavalt esialgsele hinnangule.
            
         
               (38)
            
            
               30. detsembril 2013 hindas Kreeka keskpank rahastamispuudujäägi 563 miljonile eurole.
            
         
               (39)
            
            
               31. detsembril 2013 maksis HFSF pangale ülejäänud osa rahastamispuudujäägist.
            
         
               (40)
            
            
               Samal kuupäeval esitas Kreeka keskpank komisjonile lisateabe rahastamispuudujäägi lõpliku arvutuse kohta.
            
         
               (41)
            
            
               25. juunil 2014 teatasid Kreeka ametiasutused komisjonile, et pank ei kavatse paluda HFSFil maksta pangale Probanki omandamisega tekkinud kapitalivajaduste summat.
            
         2.   KIRJELDUS
   
   2.1.   PANK JA SELLE RASKUSED
   2.1.1.   Kreeka pangandussektori üldine taust
   
   
               (42)
            
            
               Ajavahemikus 2008–2012 langes Kreeka reaalne sisemajanduse koguprodukt (SKP) 20 %, nagu on osutatud tabelis 1. Selle tulemusel tekkisid Kreeka pankadel järjest suuremad makseviivitused Kreeka majapidamistele ja äriühingutele laenamisel (13). See mõjutas kahjulikult Kreeka pankade varade tootlust ja tekitas suure laenukahjumi.
               
                  Tabel 1
               
               
                  Kreeka SKP reaalkasv 2008–2013
               
               
                           Kreeka
                        
                        
                           2008
                        
                        
                           2009
                        
                        
                           2010
                        
                        
                           2011
                        
                        
                           2012
                        
                        
                           2013
                        
                     
                           SKP reaalkasv %
                        
                        
                           – 0,2
                        
                        
                           – 3,1
                        
                        
                           – 4,9
                        
                        
                           – 7,1
                        
                        
                           – 6,4
                        
                        
                           – 3,9
                        
                     
                           
                              Allikas: Eurostat, veebis kättesaadav järgmisel aadressil: http://epp.eurostat.ec.europa.eu/tgm/table.do?tab=table&init=1&plugin=1&language=en&pcode=tec00115
                        
                     
         
               (43)
            
            
               Lisaks võttis Kreeka veebruaris 2012 kasutusele erasektori võlakirjade vahetamise, mida tuntakse erasektori osaluse programmina. Kreeka pangad osalesid nimetatud programmis, mille raames pakkus Kreeka valitsus olemasolevatele erasektori võlakirjaomanikele uusi väärtpabereid (sealhulgas uusi Kreeka riigivõlakirju, SKPga seotud väärtpabereid ja erasektori osaluse programmi võlakirju (nominaalse diskontomääraga 53,5 % ja pikemate tähtaegadega), mille oli väljastanud Euroopa Finantsstabiilsuse Fond vastutasuks Kreeka riigivõlakirjade eest (14). Kreeka ametiasutused kuulutasid võlakirjade vahetustehingute tulemused välja 9. märtsil 2012 (15). Vahetustehing tõi võlakirjaomanikele kaasa tohutuid kahjumeid (Kreeka keskpanga hinnangul moodustasid Kreeka pankade kahjumid keskmiselt 78 % vanade Kreeka riigivõlakirjade nominaalsummast) ning kapitalivajadused, mis kanti tagasiulatuvalt Kreeka pankade 2011. aasta raamatupidamise aastaaruannetesse.
               
                  Tabel 2
               
               
                  Kreeka suurimate pankade kogukahjumid seoses erasektori osaluse programmiga (mln eurodes)
               
               
                           Pangad
                        
                        
                           Kreeka riigivõlakirjade nominaalsumma (1)
                        
                        
                           Riigiga seotud laenude nominaalsumma (2)
                        
                        
                           Nominaalsumma kokku
                           (3) = (1) + (2)
                        
                        
                           Erasektori osaluse programmi kahjum Kreeka riigivõlakirjadest (4)
                        
                        
                           Erasektori osaluse programmi kahjum riigiga seotud laenudest (5)
                        
                        
                           Erasektori osaluse programmi kahjum kokku
                           (6) = (4) + (5)
                        
                        
                           Erasektori osaluse programmi kahjum kokku/esimese taseme omapõhivahendid (16)
                           
                           (dets 2011) (%)
                        
                        
                           Erasektori osaluse programmi kahjum kokku/koguvara
                           (dets 2011) (%)
                        
                     
                           NBG
                        
                        
                           13 748
                        
                        
                           1 001
                        
                        
                           14 749
                        
                        
                           10 985
                        
                        
                           751
                        
                        
                           11 735
                        
                        
                           161,0
                        
                        
                           11,0
                        
                     
                           Eurobank
                        
                        
                           7 001
                        
                        
                           335
                        
                        
                           7 336
                        
                        
                           5 517
                        
                        
                           264
                        
                        
                           5 781
                        
                        
                           164,5
                        
                        
                           7,5
                        
                     
                           Alpha
                        
                        
                           3 898
                        
                        
                           2 145
                        
                        
                           6 043
                        
                        
                           3 087
                        
                        
                           1 699
                        
                        
                           4 786
                        
                        
                           105,7
                        
                        
                           8,1
                        
                     
                           Piraeus
                        
                        
                           7 063
                        
                        
                           280
                        
                        
                           7 343
                        
                        
                           5 686
                        
                        
                           225
                        
                        
                           5 911
                        
                        
                           226,0
                        
                        
                           12,0
                        
                     
                           Probank
                        
                        
                           415
                        
                        
                           0
                        
                        
                           415
                        
                        
                           295
                        
                        
                           0
                        
                        
                           295
                        
                        
                           105,1
                        
                        
                           8,7
                        
                     
                           FB Bank
                        
                        
                           70
                        
                        
                           0
                        
                        
                           70
                        
                        
                           49
                        
                        
                           0
                        
                        
                           49
                        
                        
                           33,8
                        
                        
                           3,1
                        
                     
                           
                              Allikas:„Kreeka pangandussektori rekapitaliseerimise ja ümberkorraldamise aruanne”, Kreeka keskpank, detsember 2012, lk 14.
                        
                     
         
               (44)
            
            
               Et Kreeka pankadel olid erasektori osaluse programmi ja jätkuva majanduslanguse tingimustes tohutud kapitali puudujäägid, eraldati 11. märtsil 2012 Kreeka valitsuse, Euroopa Liidu, Rahvusvahelise Valuutafondi (edaspidi „IMF”) ja Euroopa Keskpanga (edaspidi „EKP”) sõlmitud Kreeka teise kohandamisprogrammi majandus- ja rahanduspoliitika memorandumi alusel vahendeid nimetatud pankade rekapitaliseerimiseks. Kreeka ametiasutuste hinnangul moodustasid panga rekapitaliseerimise vajadused ja kriisilahenduse kulud nimetatud programmi raames kokku 50 miljardit eurot (17). Summa arvutamisel võeti aluseks Kreeka keskpanga tehtud stressitest ajavahemikuks 2011. aasta detsembrist kuni 2014. aasta detsembrini (edaspidi „2012. aasta stressitest”), milles oli võetud arvesse Blackrocki koostatud laenukahjumite prognoosi (18). Vahendid Kreeka pankade rekapitaliseerimiseks tehti kättesaadavaks HFSFi kaudu. Tabelis 3 on esitatud kokkuvõte Kreeka suurimate pankade kapitalivajaduste arvutusest, nagu need tulenevad 2012. aasta stressitestist.
               
                  Tabel 3
               
               
                  2012. aasta stressitest. Kreeka suurimate pankade kapitalivajadus (mln eurodes)
               
               
                           Pangad
                        
                        
                           Võrdlusalus esimese taseme põhiomavahendid
                           (dets 2011) (1)
                        
                        
                           Erasektori osaluse programmi kahjum kokku
                           (dets 2011) (2)
                        
                        
                           Erasektori osaluse programmi eraldised
                           (juuni 2011) (3)
                        
                        
                           Kumulatiivne brutokahjum
                           Krediidiriski prognoos (4)
                        
                        
                           Laenukahjumi reservid
                           (dets 2011) (5)
                        
                        
                           Sisemine kapitali-tootlus (6)
                        
                        
                           Eesmärgiks seatud esimese taseme põhiomavahendid
                           (dets 2014) (7)
                        
                        
                           Kapitalivajadused
                           (8)=(7) – (1) – (2) – (3) – (4) – (5) – (6)
                        
                     
                           NBG
                        
                        
                           7 287
                        
                        
                           – 11 735
                        
                        
                           1 646
                        
                        
                           – 8 366
                        
                        
                           5 390
                        
                        
                           4 681
                        
                        
                           8 657
                        
                        
                           9 756
                        
                     
                           Eurobank
                        
                        
                           3 515
                        
                        
                           – 5 781
                        
                        
                           830
                        
                        
                           – 8 226
                        
                        
                           3 514
                        
                        
                           2 904
                        
                        
                           2 595
                        
                        
                           5 839
                        
                     
                           Alpha
                        
                        
                           4 526
                        
                        
                           – 4 786
                        
                        
                           673
                        
                        
                           – 8 493
                        
                        
                           3 115
                        
                        
                           2 428
                        
                        
                           2 033
                        
                        
                           4 571
                        
                     
                           Piraeus
                        
                        
                           2 615
                        
                        
                           – 5 911
                        
                        
                           1 005
                        
                        
                           – 6 281
                        
                        
                           2 565
                        
                        
                           1 080
                        
                        
                           2 408
                        
                        
                           7 335
                        
                     
                           Probank
                        
                        
                           281
                        
                        
                           – 295
                        
                        
                           59
                        
                        
                           – 462
                        
                        
                           168
                        
                        
                           147
                        
                        
                           180
                        
                        
                           282
                        
                     
                           FB Bank
                        
                        
                           145
                        
                        
                           – 49
                        
                        
                           0
                        
                        
                           – 285
                        
                        
                           167
                        
                        
                           – 29
                        
                        
                           116
                        
                        
                           168
                        
                     
                           
                              Allikas:„Kreeka pangandussektori rekapitaliseerimise ja ümberkorraldamise aruanne”, Kreeka keskpank, detsember 2012, lk 8.
                        
                     
         
               (45)
            
            
               Kreeka teise kohandamisprogrammi majandus- ja rahanduspoliitika memorandumi kohaselt antakse elujõulise kapitali kaasamise kava esitanud pankadele võimalus taotleda ja saada riigiabi viisil, millega säilitatakse erasektori stiimulid kapitalisüstide tegemiseks ning minimeeritakse maksumaksjate koormat (19). Kreeka keskpank pidas elujõuliseks üksnes nelja suurimat panka (Eurobank, National Bank of Greece, Piraeus Bank ja Alpha Bank) (20). Esimesed vahendid rekapitaliseerimiseks saadi HFSFist 2012. aasta mais.
            
         
               (46)
            
            
               Majanduslanguse ja poliitilise ebakindluse tingimustes kahanesid ajavahemikus 2009. aasta lõpust kuni 2012. aasta juunini Kreeka pankade kohalikud hoiused kokku 37 %. Hoiuste säilitamiseks olid pangad sunnitud tagama kõrgemad intressimäärad. Hoiusekulud kasvasid ning sellest tulenevalt langesid pankade netointressimarginaalid. Kreeka pangad kaotasid juurdepääsu hulgirahastamise turgudele, sattusid täielikult sõltuvusse eurosüsteemi rahalistest vahenditest, (21) millest suurem osa eraldati erakorralise likviidsusabina Kreeka keskpangast.
            
         
               (47)
            
            
               3. detsembril 2012 käivitas Kreeka erasektori osaluse programmi raames investorite saadud Kreeka uute riigivõlakirjade tagasiostuprogrammi – hindadega, mis moodustasid 30,2–40,1 % võlakirjade nimiväärtusest (22). Kreeka pangad osalesid selles tagasiostuprogrammis, mis kujundas välja nende edasised kahjumid bilansis, kuna suurem osa erasektori osaluse programmi käigus uutele Kreeka riigivõlakirjadele kantud arvestuslikust kahjumist (st erinevus turu- ja nimiväärtuse vahel) muutus lõplikuks ja tagasipöördumatuks (23).
            
         
               (48)
            
            
               2012. aasta detsembris said Kreeka neli suuremat panka HFSFist teist korda vahendeid rekapitaliseerimise vajadusteks.
            
         
               (49)
            
            
               2013. aasta kevadel muudeti nelja panga ajutine rekapitaliseerimine püsivaks rekapitaliseerimiseks tavaaktsiatesse konverteerimisena, nii et HFSF omas rohkem kui 80 % nimetatud nelja panga aktsiatest. Nende pankade puhul, kellel õnnestus meelitada ligi eelnevalt kindlaksmääratud hulk erakapitali, sai HFSF hääleõiguseta aktsiaid, ja erainvestoritele, kes andsid koos HFSFiga uut kapitali, anti ostutähed seoses HFSFi omandatud aktsiatega.
            
         
               (50)
            
            
               2013. aasta juulis nimetas Kreeka keskpank ametisse nõustaja, kelle ülesanne oli viia läbi diagnostiline uuring kõigi Kreeka pankade laenuportfellide kohta. Nõustaja koostas kõigi Kreeka pankade kohalike laenuportfellide, aga ka välisfiliaalide ja tütarettevõtjate Kreeka jaoks riskiga seotud laenude krediidikahju prognoosid kolme ja poole aasta ning laenude kestuse perspektiivis. Krediidikahju prognoosimiseks tehtud analüüsid põhinesid kahel makromajanduslikul stsenaariumil – baasstsenaariumil ja ebasoodsal stsenaariumil. Välismaiste laenuportfellide krediidikahju prognoose hindas Kreeka keskpank nõustaja esitatud teatavate sisendite abil.
            
         
               (51)
            
            
               Nõustaja koostatud krediidikahju prognooside hinnangu põhjal algatas Kreeka keskpank 2013. aasta sügisel uue stressitesti („2013. aasta stressitest”), et hinnata Kreeka pankade kapitalipositsiooni tugevust nii baas- kui ka ebasoodsa stsenaariumi alusel. Kreeka keskpank hindas kapitalivajadusi, toetudes teise nõustaja tehnilisele toele.
            
         
               (52)
            
            
               2013. aasta stressitesti raames koostatud kapitalivajaduste hinnangu põhikomponendid olid järgmised: i) pankade laenuportfellide krediidiriski prognoosid (24) konsolideeritud alusel Kreeka riski ja välismaise riski kohta, olemasolevad laenureservid (neto); ii) pankade prognoositav tegevuskasum ajavahemikul 2013. aasta juunist kuni 2016. aasta detsembrini, mis põhineb Kreeka keskpangale 2013. aasta neljandas kvartalis esitatud ümberkorralduskavade konservatiivsel korrigeerimisel. Tabelis 4 on esitatud kokkuvõte Kreeka suurimate pankade kapitalivajaduste arvutusest konsolideeritud alusel 2013. aasta stressitesti baasstsenaariumi kohaselt.
               
                  Tabel 4
               
               
                  2013. aasta stressitest. Kreeka pankade kapitalivajadused konsolideeritud alusel baasstsenaariumi kohaselt (mln eurodes)
               
               
                           Pangad
                        
                        
                           Võrdlusalus esimese taseme põhiomavahendid
                           (juuni 2013) (1)
                        
                        
                           Laenukahjumi reservid
                           (juuni 2013) (2)
                        
                        
                           Krediidiriski prognoos, Kreeka risk (3)
                        
                        
                           Krediidiriski prognoos, välismaine risk (25) (4)
                        
                        
                           Sisemine kapitalitootlus (5)
                        
                        
                           Stressitesti esimese taseme põhiomavahendite määr
                           (detsember 2016) (6)
                        
                        
                           Kapitalivajadused
                           (7) = (6) – (1) – (2) – (3) – (4) – (5)
                        
                     
                           NBG (26)
                           
                        
                        
                           4 821
                        
                        
                           8 134
                        
                        
                           – 8 745
                        
                        
                           – 3 100
                        
                        
                           1 451
                        
                        
                           4 743
                        
                        
                           2 183
                        
                     
                           Eurobank (27)
                           
                        
                        
                           2 228
                        
                        
                           7 000
                        
                        
                           – 9 519
                        
                        
                           – 1 628
                        
                        
                           2 106
                        
                        
                           3 133
                        
                        
                           2 945
                        
                     
                           Alpha
                        
                        
                           7 380
                        
                        
                           10 416
                        
                        
                           – 14 720
                        
                        
                           – 2 936
                        
                        
                           4 047
                        
                        
                           4 450
                        
                        
                           262
                        
                     
                           Piraeus
                        
                        
                           8 294
                        
                        
                           12 362
                        
                        
                           – 16 132
                        
                        
                           – 2 342
                        
                        
                           2 658
                        
                        
                           5 265
                        
                        
                           425
                        
                     
                           
                              Allikas: Kreeka keskpank, „2013. aasta stressitest Kreeka pangandussektori kohta”, märts 2014, lk 42.
                        
                     
         
               (53)
            
            
               6. märtsil 2014 avalikustas Kreeka keskpank 2013. aasta stressitesti tulemused ning palus pankadel esitada hiljemalt 2014. aasta aprilli keskpaigaks kapitali kaasamise kavad, mis võimaldavad katta baasstsenaariumi kohased kapitalivajadused.
            
         
               (54)
            
            
               2013. aasta märtsi lõpust kuni 2014. aasta mai alguseni suurendasid neli panka kapitali.
            
         2.1.2.   Abi saanud ettevõtja
   
   
               (55)
            
            
               Pank pakub universaalseid pangandusteenuseid peamiselt Kreekas, Türgis ning teistes Kesk-, Ida- ja Kagu-Euroopa riikides (Küpros, Rumeenia, Bulgaaria, Serbia, Albaania ja endine Jugoslaavia Makedoonia vabariik). Kodumajapidamistele ja ärisektorile pakutakse laiaulatuslikke panga- ja finantstooteid ning -teenuseid. Pank tegutseb jaemüügi-, äri- ja erapangandus-, vara valitsemise, kindlustus-, riigikassaga seotud, kapitali- ja muude teenuste turgudel. Pank on asutatud juriidilise isikuna Kreekas, selle aktsiad on noteeritud Ateena börsil. 30. septembril 2012 töötas pangas kokku 37 831 inimest (28) – nendest umbes üks kolmandik Kreekas, üks kolmandik Türgis ja ülejäänud teistes riikides, peamiselt Kagu-Euroopas.
            
         
               (56)
            
            
               Pank osales erasektori osaluse programmis, vahetades Kreeka riigivõlakirju ja riigiga seotud laene nominaalväärtuses 14 749 miljonit eurot. Selle erasektori osaluse programmi kulud olid kokku 11 735 miljonit eurot enne maksude mahaarvamist ning see kirjendati täielikult 2011. aasta raamatupidamiskontodele (29). 2012. aasta detsembri tagasiostuprogrammi ajal müüs pank erasektori osaluse programmi raames saadud Kreeka uusi riigivõlakirju nende nominaalväärtusest oluliselt madalama hinnaga. Müügiga sai selgeks Kreeka uute riigivõlakirjadega tekitatud kahjum.
            
         
               (57)
            
            
               Tabelis 5 on näidatud panga põhiandmed 2010. aasta detsembri, 2011. aasta detsembri, 2012. aasta detsembri ja 2013. aasta detsembri seisuga (konsolideeritud andmed aruandeaasta finantsaruannete kohta).
               
                  Tabel 5
               
               
                  NBG põhiandmed 2010, 2011, 2012 ja 2013
                   (30)
               
               
                           Kasum/kahjum (mln eurodes)
                        
                        
                           2010
                        
                        
                           2011
                        
                        
                           2012
                        
                        
                           2013
                        
                     
                           Netointressitulu
                        
                        
                           4 148
                        
                        
                           3 843
                        
                        
                           3 365
                        
                        
                           3 157
                        
                     
                           Tegevustulu kokku
                        
                        
                           4 639
                        
                        
                           4 372
                        
                        
                           3 527
                        
                        
                           3 771
                        
                     
                           Tegevuskulud kokku
                        
                        
                           – 2 512
                        
                        
                           – 2 541
                        
                        
                           – 2 322
                        
                        
                           – 2 547
                        
                     
                           Maksueelne tulu
                        
                        
                           2 127
                        
                        
                           1 833
                        
                        
                           1 205
                        
                        
                           1 224
                        
                     
                           Väärtuse langusest tingitud kahjumid seoses krediidiriski katmisega
                        
                        
                           – 1 450
                        
                        
                           – 3 439
                        
                        
                           – 2 966
                        
                        
                           – 1 373
                        
                     
                           Kreeka riigivõlakirjade ja erasektori kaasamise programmist toetatavate laenude väärtuse langusest tekkinud kahjumid
                        
                        
                           0
                        
                        
                           – 11 783
                        
                        
                           – 187
                        
                        
                           0
                        
                     
                           Puhaskasum/-kahjum
                        
                        
                           440
                        
                        
                           – 12 325
                        
                        
                           – 2 131
                        
                        
                           807
                        
                     
                           Valikulised koguselised näitajad (mln eurot)
                        
                        
                           31. detsember 2010
                        
                        
                           31. detsember 2011
                        
                        
                           31. detsember 2012
                        
                        
                           31. detsember 2013
                        
                     
                           Klientidele antud netolaenud ja tehtud ettemaksed kokku
                        
                        
                           77 262
                        
                        
                           71 496
                        
                        
                           69 135
                        
                        
                           67 250
                        
                     
                           Hoiused
                        
                        
                           68 039
                        
                        
                           59 544
                        
                        
                           58 722
                        
                        
                           62 876
                        
                     
                           Varad kokku
                        
                        
                           120 745
                        
                        
                           106 870
                        
                        
                           104 798
                        
                        
                           110 930
                        
                     
                           Omakapital kokku (31)
                           
                        
                        
                           10 905
                        
                        
                           – 253
                        
                        
                           – 2 042
                        
                        
                           7 874
                        
                     
         
               (58)
            
            
               Tabelist 5 nähtub, et lisaks erasektori osaluse programmiga seotud 2011. aastal kirjendatud tohutule kahjumile (11 735 miljonit eurot) (32) kandis pank kahju seoses tulude langusega (muu hulgas kõrgemate hoiusekulude tõttu) ning Kreeka ja välismaiste laenuportfellide väärtuse langusest põhjustatud üha märkimisväärsemate kahjumitega. Hoiuste väljavool kahjustas tugevalt panga likviidsuspositsiooni, kuid selle laenude ja hoiuste suhtarv jäi suhteliselt madalaks võrreldes teiste Kreeka pankadega (118 % seisuga 31. detsember 2012) (33).
            
         
               (59)
            
            
               Pärast 2013. aasta stressitesti, mille kohaselt hinnati panga kapitalivajadusi 2 183 miljonile eurole baasstsenaariumi realiseerumise korral, püüdis pank hankida turult kapitali 2,5 miljardi euro väärtuses.
            
         
               (60)
            
            
               6. mail 2014 teatas pank, et on alustanud indikatiivsete ostukorralduste aktsepteerimise protsessi (34) summas 2,5 miljardit eurot (35).
            
         
               (61)
            
            
               9. mail 2014 teatas pank 1 136,4 miljoni lihtaktsia emissioonist ja pakkumisest hinnaga 2,20 eurot aktsia kohta, mis annab brutotuluks kokku 2,5 miljardit eurot (36). Aktsiakapitali suurendamiseks tühistati olemasolevate aktsionäride ostueesõigused vastavalt Ateenas 10. mail 2014 peetud aktsionäride üldkoosolekul tehtud otsusele (37). HFSF kiitis aktsiakapitali suurendamise heaks kahe hindamisaruande alusel, mille koostasid sõltumatud eksperdid seaduse 3864 (38) alusel.
            
         2.2.   KREEKA PANGANDUSTEGEVUSE OMANDAMINE PANGA POOLT
   2.2.1.   Kolme ühistupanga valitud kohustuste omandamine
   
   
               (62)
            
            
               18. märtsil 2012 märkis Kreeka keskpank, et kolm ühistupanka ei vastanud kapitali adekvaatsuse nõuetele, ja leidis, et nad ei suuda oma kapitali suurendada. Seepärast otsustas Kreeka keskpank tühistada nende tegevusload ja määrata need likvideerimisele.
            
         
               (63)
            
            
               Kreeka keskpank leidis, et kriisilahendusmeetmete võtmine ja eelkõige hoiuste üleandmine enampakkumise teel kriisilahendusmeetmete raames (seaduse 3601/2007 artikkel 63D) ning vastava rahastamispuudujäägi katmine on äärmiselt oluline, et säilitada hoiustajate usalduse kasv, mis oli tekkinud erasektori osaluse programmi ja teise kohandamisprogrammi eduka lõpuleviimise tulemusena, ning et vaatamata turul valitsevate meeleolude hiljutisele muutusele on olukord endiselt ebakindel. Kreeka keskpanga hinnangul oli 19. märtsil 2012 kliendihoiuste kogusumma (auditeerimata andmete põhjal 30. septembri 2013. aasta seisuga) kõnealuses kolmes ühistupangas ligikaudu 325 miljonit eurot.
            
         
               (64)
            
            
               Kreeka keskpank alustas ostu- ja ühendamismenetlust, mille käigus antakse kõik hoiused, sealhulgas pankadevahelised hoiused, ning nõuded ja kohustused Kreeka hoiuste ja investeeringute tagamise fondi (Hellenic Deposit and Investment Guarantee Fund, edaspidi „HDIGF”) suhtes, kuid mitte laenud, üle omandajale. 20. märtsil 2012 kutsus Kreeka keskpank viit suurimat Kreeka krediidiasutust üles esitama oma pakkumised. Eespool määratletud pank ja veel kolm panka esitasid siduvad pakkumised. Eelistati määratletud panga pakkumist, võttes arvesse tasusid ja aega, mida on vaja üleandmise lõpuleviimiseks. Pank oli valmis tasuna maksma summa, mis moodustab […] (39) % üleantud hoiuste väärtusest, ja arvas, et üleandmise saab lõpule viia ühe tööpäeva jooksul.
            
         2.2.1.1.   Cooperative Bank of Lesvos-Limnos (edaspidi „Lesvos-Limnos Bank”)
   
   
               (65)
            
            
               23. märtsil 2012 otsustas Kreeka keskpank, et Lesvos-Limnos Banki hoiused ning nõuded ja kohustused HDIGFi suhtes tuleb anda üle määratletud pangale (40). Kreeka keskpanga arvamuse kohaselt (41) oli üleantud kohustuste õiglane väärtus kuni […] miljonit eurot, kuigi varasid üle ei antud. Tasu oli arvutuste järgi (42) […] miljonit eurot ehk teisisõnu […] % üleantud hoiustest. Rahastamispuudujäägi kattis HFSF vastavalt seaduse 3601/2007 artikli 63D lõikele 13. 10. aprillil 2012 maksis HFSF kaks kolmandikku kogu rahastamispuudujäägist Euroopa Finantsstabiilsuse Fondi (EFSF) võlakirjadena, võttes samas endale kohutuse maksta ülejäänud summa ära pärast seda, kui rahastamispuudujääk on lõplikult kindlaks määratud. 22. juunil 2012 määras Kreeka keskpank kindlaks, et Lesvos-Limnos Banki lõplik rahastamispuudujääk on 56,6 miljonit eurot. HFSF kattis rahastamispuudujäägi maksmata osa 20. juulil 2012.
            
         
               (66)
            
            
               Kriisilahenduse ajal oli Lesvos-Limnos Bankil 37 töötajat ja kolm filiaali. Pank ei võtnud üle ühtegi Lesvos-Limnos Banki filiaali ja selle töötajad koondati.
            
         2.2.1.2.   Cooperative Bank of Achaia (edaspidi „Achaia Bank”)
   
   
               (67)
            
            
               23. märtsil 2012 otsustas Kreeka keskpank, et Achaia Banki hoiused ning nõuded ja kohustused HDIGFi suhtes tuleb anda üle määratletud pangale (43). Kreeka keskpanga arvamuse kohaselt (44) oli üleantud kohustuste õiglane väärtus kuni […] miljonit eurot, kuigi varasid üle ei antud. Tasu oli arvutuste järgi (45) […] miljonit eurot ehk teisisõnu […] % üleantud hoiustest. Rahastamispuudujäägi kattis HFSF vastavalt seaduse 3601/2007 artikli 63D lõikele 13. 10. aprillil 2012 maksis HFSF kaks kolmandikku kogu rahastamispuudujäägist Euroopa Finantsstabiilsuse Fondi (EFSF) võlakirjadena, võttes samas endale kohutuse maksta ülejäänud summa ära pärast seda, kui rahastamispuudujääk on lõplikult kindlaks määratud. 22. juunil 2012 määras Kreeka keskpank kindlaks, et Achaia Banki lõplik rahastamispuudujääk on 212,9 miljonit eurot. HFSF kattis rahastamispuudujäägi maksmata osa 20. juulil 2012.
            
         
               (68)
            
            
               Kriisilahenduse ajal oli Achaia Bankil 103 töötajat ja 13 filiaali. Pank ei võtnud üle ühtegi Achaia Banki filiaali ja selle töötajad koondati.
            
         2.2.1.3.   Cooperative Bank of Lamia (edaspidi „Lamia Bank”)
   
   
               (69)
            
            
               23. märtsil 2012 otsustas Kreeka keskpank, et Lamia Banki hoiused ning nõuded ja kohustused HDIGFi suhtes tuleb anda üle määratletud pangale (46). Kreeka keskpanga arvamuse kohaselt oli üleantud kohustuste õiglane väärtus kuni […] miljonit eurot, kuigi varasid üle ei antud. Tasu oli arvutuste järgi (47) […] miljonit eurot ehk teisisõnu […] % üleantud hoiustest. Rahastamispuudujäägi kattis HFSF vastavalt seaduse 3601/2007 artikli 63D lõikele 13. 10. aprillil 2012 maksis HFSF kaks kolmandikku kogu rahastamispuudujäägist Euroopa Finantsstabiilsuse Fondi (EFSF) võlakirjadena, võttes samas endale kohutuse maksta ülejäänud summa ära pärast seda, kui rahastamispuudujääk on lõplikult kindlaks määratud. 22. juunil 2012 määras Kreeka keskpank kindlaks, et Lamia Banki lõplik rahastamispuudujääk on 56,3 miljonit eurot. HFSF kattis rahastamispuudujäägi maksmata osa 20. juulil 2012.
            
         
               (70)
            
            
               Kriisilahenduse ajal oli Lamia Bankil 47 töötajat ja 5 filiaali. Pank ei võtnud üle ühtegi Lamia Banki filiaali ja selle töötajad koondati.
            
         
               (71)
            
            
               Kolme ühistupanga rahastamispuudujäägi summad on esitatud tabelis 6.
               
                  Tabel 6
               
               
                  Kolme ühistupanga lõplik rahastamispuudujääk
               
               
                            
                        
                        
                           Lõplik rahastamispuudujääk
                           (mln eurodes)
                        
                     
                           Lesvos-Limnos Bank
                        
                        
                           56,6
                        
                     
                           Achaia Bank
                        
                        
                           212,9
                        
                     
                           Lamia Bank
                        
                        
                           56,3
                        
                     
                           Kokku
                        
                        
                           325,8
                        
                     
                           
                              Allikad: Kreeka keskpanga kriisilahenduskomisjoni 22. juuni 2012. aasta otsused 3/1, 3/2, 3/3.
                        
                     
         2.2.2.   First Business Banki valitud varade ja kohustuste omandamine
   
   
               (72)
            
            
               FB Bank oli väike pank, mille bilansi kogumaht oli selle kriisilahenduse ajal 1,4 miljardit eurot ning turuosa oli laenude ja hoiustena alla 1 %. FB Bankil oli 31. detsembri 2012 seisuga Kreekas kokku 19 filiaali ja 260 töötajat.
            
         
               (73)
            
            
               Kreeka pankade toetuskava raames sai FB Bank i) juulis 2009 Kreeka riigilt kapitalisüsti summas 50 miljonit eurot, ii) mais 2012 Kreeka riigiväärtpaberid summas 60 miljonit eurot (48) ja iii) märtsis 2011 riigigarantii väljastatud võlakirjadele nominaalväärtusega 50 miljonit eurot.
            
         
               (74)
            
            
               FB Bank osales erasektori osaluse programmis, vahetades Kreeka riigivõlakirju nimiväärtusega 70 miljonit eurot. Vastavalt tabelile 2 olid erasektori osaluse programmiga seotud kulud enne maksude mahaarvamist kokku 49 miljonit eurot. Vastavalt tabelile 3 hinnati 2012. aasta stressitestiga FB Banki kapitalivajaduste suuruseks 168 miljonit eurot.
            
         First Business Banki omandamine
   
               (75)
            
            
               8. novembril 2012 palus Kreeka keskpank FB Bankil viia 30. aprilliks 2013 lõpule kapitali suurendamine, et taastada oma esimese taseme omavahendite määr.
            
         
               (76)
            
            
               Kuna FB Bankil ei õnnestunud 30. aprilliks 2013 oma kapitali nõutaval määral suurendada, otsustas Kreeka keskpank FB Banki tegevusloa tühistada ja määrata panga likvideerimisele.
            
         
               (77)
            
            
               Kreeka keskpank leidis, et kriisilahendusmeetmete võtmine ostu- ja ühendamismenetluse näol, eelkõige vastava rahastamispuudujäägi katmine ja üleantud varadega seotud kapitalivajaduste katmine, oli äärmiselt oluline, et hoida hoiustajate usaldust Kreeka pangandussüsteemi vastu ja säilitada seeläbi ka finantsstabiilsus. Kreeka keskpanga hinnangul oli FB Banki kliendihoiuste kogusumma 31. detsembril 2012 ligikaudu 1 278 miljonit eurot, millest üksnes 830 miljonit eurot oli HDIGFi poolt garanteeritud. Seega kui FB Bank oleks määratud likvideerimisele ilma kriisilahendusmeetmete kohaldamiseta, siis oleks jäänud katmata ligikaudu 448 miljonit euro ulatuses hoiuseid.
            
         
               (78)
            
            
               Nende finantsstabiilsuskaalutluste tõttu pani Kreeka keskpank FB Banki valitud varad ja kohustused, sealhulgas ka hoiused, enampakkumisele. Kuna FB Banki varade omandamine oleks tekitanud ostjale täiendavaid kapitalivajadusi, siis ei olnud ükski pank nõus valitud varasid ja kohustusi omandama. Kreeka keskpank märkis oma 8. mai 2013. aasta kirjas HFSFile, et tema arvates on asjakohane, kui HFSF kataks kõnealused kapitalivajadused kriisilahenduse kulude ühe osana. Pank palus oma 10. mai 2013. aasta lõplikus siduvas pakkumises, et HFSF kataks FB Banki üleantud varade omandamisega tekkinud kapitalivajadused. Nende kapitalivajaduste suurus oli Kreeka keskpanga hinnangul kriisilahenduse ajal 100 miljonit eurot (49).
            
         
               (79)
            
            
               8. mail 2013 esitasid eespool määratletud pank ja veel üks pank mittesiduvad pakkumised. Mõlema panga pakkumised põhinesid arusaamal, et HFSF katab nii rahastamispuudujäägi kui ka üleantud varadega seotud kapitalivajadused. 10. mail 2013 esitas pank oma lõpliku pakkumise. Kreeka keskpank otsustas FB Banki varad ja kohustused üle anda eespool määratletud pangale, mille pakkumine hinnati parimaks.
            
         
               (80)
            
            
               Klientide laenud (muud kui pidevalt õigeaegselt tasumata) ja suurem osa sularahasaldosid, samuti immateriaalne vara ja firmaväärtus, omandiõigused, kinnisvara rentimise või ostmisega seotud lepingud, pankadevahelised kohustused ja kliendihoiused anti üle kõnealusele pangale.
            
         
               (81)
            
            
               Kreeka keskpanga esialgsel hinnangul oli kriisilahenduse ajal (50) FB Bankilt pangale üle antud kohustuste väärtus 1 402 miljonit eurot, samas kui üleantud varade väärtus oli hinnanguliselt 878 miljonit eurot, mis tähendab, et rahastamispuudujääk oli 524 miljonit eurot. Rahastamispuudujäägi kattis vastavalt seaduse 3601/2007 artikli 63D lõikele 13 HFSF, kes maksis 28. juunil 2013 kaks kolmandikku hinnangulisest rahastamispuudujäägist ehk 349,6 miljonit eurot. Pärast seda, kui Kreeka keskpank oli 7. novembril 2013 hinnanud rahastamispuudujäägi (51) 457 miljonile eurole, maksis HFSF 13. novembril 2013 (52) pangale ülejäänud osa ehk 107,4 miljonit eurot.
            
         2.2.3.   Probanki valitud varade ja kohustuste omandamine
   
   
               (82)
            
            
               Probank oli Kreekas 112 filiaalist koosnev võrgustik, kus töötas 31. märtsi 2013 seisuga 1 087 inimest (53).
            
         
               (83)
            
            
               Probanki bilanss oli 30. juunil 2013 ligikaudu 3,2 miljardit eurot (54). Probanki turuosa oli 31. märtsil 2013 laenudena 1,1 % ja hoiustena 1,7 %.
            
         
               (84)
            
            
               Probank osales erasektori osaluse programmis, vahetades Kreeka riigivõlakirju nimiväärtusega 415 miljonit eurot. Vastavalt tabelile 2 olid erasektori osaluse programmiga seotud kulud enne maksude mahaarvamist kokku 295 miljonit eurot. Vastavalt tabelile 3 hinnati 2012. aasta stressitestiga Probanki kapitalivajaduste suuruseks 282 miljonit eurot.
            
         Probanki omandamine
   
               (85)
            
            
               26. oktoobril 2012 palus Kreeka keskpank Probankil suurendada oma kapitali 282 miljoni euro võrra.
            
         
               (86)
            
            
               Kuna Probankil ei õnnestunud oma kapitali suurendada, otsustas Kreeka keskpank 2013. aasta juulis Probanki tegevusloa tühistada ja määrata panga likvideerimisele (55). Täpsemalt olid Probanki omavahendid negatiivsed ja 31. märtsi 2013 andmetel hinnanguliselt ligikaudu -16 miljonit eurot konsolideeritud alusel. Seepärast ei täitnud Probank oma miinimumkapitalinõudeid ja tema omavahendid olid väiksemad kui mis tahes panga minimaalne omakapital, nagu on sätestatud seaduse 3601/2007 artikli 5 lõike 4 punktis a.
            
         
               (87)
            
            
               Kreeka keskpank leidis, et kriisilahendusmeetmed olid äärmiselt olulised, et hoida hoiustajate usaldusväärsust Kreeka pangandussüsteemi vastu ja seega säilitada finantsstabiilsus. Kreeka keskpanga hinnangul oli Probanki kliendihoiuste kogusumma 31. märtsil 2013 ligikaudu 3 123 miljonit eurot, millest üksnes 1 998 miljonit eurot oli HDIGFi poolt garanteeritud. Seega kui Probank oleks määratud likvideerimisele ilma kriisilahendusmeetmete kohaldamiseta, siis oleks jäänud katmata ligikaudu 1 125 miljonit euro ulatuses hoiuseid.
            
         
               (88)
            
            
               Nende finantsstabiilsuskaalutluste tõttu pani Kreeka keskpank Probanki valitud varad ja kohustused, sealhulgas ka hoiused, enampakkumisele. Kuna Probanki varade omandamine oleks tekitanud ostjale täiendavaid kapitalivajadusi, siis ei olnud ükski pank nõus valitud varasid ja kohustusi omandama. Pank palus oma 25. juuli 2013. aasta lõplikus siduvas pakkumises, et HFSF kataks Probanki üleantud varade omandamisega tekkinud kapitalivajadused. HFSF võttis taotlust katta kõnealused kapitalivajadused arvesse, kui ta hindas saadud pakkumisi. Nende kapitalivajaduste suurus oli hinnanguliselt [180–280] miljonit eurot (56).
            
         
               (89)
            
            
               24. juulil 2013 esitas teine Kreeka suur pank esialgse pakkumise ja 25. juulil 2013 esitas eespool määratletud pank omapoolse pakkumise. Mõlema panga pakkumised põhinesid arusaamal, et HFSF katab nii rahastamispuudujäägi kui ka üleantud varadega seotud kapitalivajadused. Kreeka keskpank otsustas Probanki varad ja kohustused üle anda eespool määratletud pangale, mille pakkumine hinnati parimaks.
            
         
               (90)
            
            
               Klientide laenud (muud kui pidevalt õigeaegselt tasumata laenud) ja suurem osa sularahasaldosid, samuti immateriaalne vara ja firmaväärtus, omandiõigused, kinnisvara rentimise või ostmisega seotud lepingud, pankadevahelised kohustused ja kliendihoiused anti üle kõnealusele pangale.
            
         
               (91)
            
            
               Kreeka keskpanga esialgsel hinnangul oli kriisilahenduse ajal (57) Probankilt pangale üle antud kohustuste väärtus 3 198,9 miljonit eurot, samas kui üleantud varade väärtus oli hinnanguliselt 2 961,4 miljonit eurot, mis tähendab, et rahastamispuudujääk oli 237,6 miljonit eurot. Rahastamispuudujäägi kattis vastavalt seaduse 3601/2007 artikli 63D lõikele 13 HFSF, kes maksis 9. augustil 2013 kaks kolmandikku hinnangulisest rahastamispuudujäägist ehk 158,4 miljonit eurot. 30. detsembril 2013 hindas Kreeka keskpank rahastamispuudujäägi 562,7 miljonile eurole (58). 31. detsembril 2013 maksis HFSF pangale sularahamaksena ülejäänud osa ehk 404,4 miljonit eurot (59).
            
         2.3.   ABIMEETMED
   2.3.1.   Kreeka pankade toetuskava raames pangale võimaldatud abimeetmed (meetmed L1 ja A)
   
   
               (92)
            
            
               Pank sai mitmel kujul abi rekapitaliseerimismeetme, garantiimeetme ja Kreeka pankade toetuskava riigivõlakirjade meetme alusel.
            
         2.3.1.1.   Garantiide ja riigivõlakirjadena antud riigi likviidsustoetus (meede L1)
   
   
               (93)
            
            
               Pank on saanud ja saab ka edaspidi abi garantiimeetmete ja riigivõlakirjade näol. Käesolevas otsuses kirjeldatakse nimetatud abi kui „meedet L1”. 30. novembri 2013. aasta seisuga (60) oli pank saanud garantiisid kokku umbes 14,8 miljardit eurot. Sel kuupäeval oli pangal laenatud riigivõlakirju 847 miljoni euro väärtuses. 15. aprilli 2011. aasta seisuga oli pangal laenatud riigivõlakirju 787 miljoni euro väärtuses ja riigigarantiisid kokku 12,9 miljardit eurot.
            
         
               (94)
            
            
               Panga ümberkorralduskavas, mille Kreeka ametiasutused esitasid komisjonile 25. juunil 2014, teatasid ametiasutused kavatsusest jätkata ümberkorraldusperioodil kava raames riigigarantiide andmist ja riigivõlakirjade väljastamist.
            
         2.3.1.2.   Rekapitaliseerimismeetme raames kohaldatud riigipoolne rekapitaliseerimine (meede A)
   
   
               (95)
            
            
               2009. aasta mais ja 2011. aasta detsembris sai pank Kreeka riigilt rekapitaliseerimismeetme raames kapitalisüste vastavalt 350 miljoni ja 1 000 miljoni euro suuruses summas, seega kokku 1 350 miljonit eurot (meede A), mis oli sel ajal võrdne ligikaudu 2 %ga panga riskiga kaalutud varadest.
            
         
               (96)
            
            
               Rekapitaliseerimine toimus Kreeka märgitud eelisaktsiate kaudu kupongiintressiga 10 % ja kehtivusajaga viis aastat. 2010. aastal pikendati eelisaktsiate kehtivusaega ning suurendati hüvitise määra. Kui pärast viieaastase kehtivusaja lõppu ei ole eelisaktsiad tagasi makstud ega nende tagasimaksmise kohta aktsionäride üldkoosolekul otsust vastu võetud, suurendab Kreeka rahandusminister kupongiintressi 2 % aastas kumulatiivselt (st kupongiintress 12 % kuuendal aastal, 14 % seitsmendal aastal jne).
            
         2.3.2.   Riigi tagatud erakorraline likviidsusabi (meede L2)
   
   
               (97)
            
            
               Erakorraline likviidsusabi on erakorraline meede, mis võimaldab ajutiste likviidsusprobleemidega maksejõulisel finantsasutusel saada rahalisi vahendeid eurosüsteemist, ilma et selline toiming oleks ühtse rahapoliitika osa. Finantsasutuste makstav intress erakorralise likviidsusabi eest on […] baaspunkti kõrgem intressist, mida kõnealune asutus maksab EKP tavalise refinantseerimise eest.
            
         
               (98)
            
            
               Kreeka erakorralise likviidsusabi programmi eest vastutab Kreeka keskpank, mis tähendab seda, et ta kannab erakorralise likviidsusabi andmisega seotud mis tahes kulud ja riskid (61). Kreeka riik andis Kreeka keskpangale riigigarantii, mis kehtib Kreeka keskpanga tagatud erakorralise likviidsusabi suhtes tervikuna. Seaduse 3943/2011 artikli 50 lõike 7 vastuvõtmine, millega muudeti seaduse 2362/1995 artikli 65 lõiget 1, võimaldas rahandusministril anda riigi nimel Kreeka keskpangale garantiid, et säilitada Kreeka keskpanga nõuded krediidiasutuste vastu. Erakorralist likviidsusabi saanud pangad peavad maksma riigile garantiitasu […] baaspunkti.
            
         
               (99)
            
            
               31. jaanuaril 2012 sai pank 8,6 miljardit eurot (62) ja 31. detsembril 2012. aastal 30,9 miljardit eurot riigi garanteeritud erakorralist likviidsusabi (63).
            
         2.3.3.   HFSFi kaudu pangale antud abi (meetmed B1, B2 ja B3)
   
   
               (100)
            
            
               Alates 2012. aastast võttis HFSF panga suhtes mitmeid kapitalitoetusega seotud meetmeid. Tabelis 7 on esitatud nimetatud abimeetmete ülevaade.
               
                  Tabel 7
               
               
                  HFSFi kaudu pangale võimaldatud abimeetmed
               
               
                            
                        
                        
                           Esimene ajutine rekapitaliseerimine, mai 2012 (mln eurodes)
                        
                        
                           Teine ajutine rekapitaliseerimine, detsember 2012 (mln eurodes)
                        
                        
                           2013. aasta kevadine rekapitaliseerimine, mai 2013 (mln eurodes)
                        
                     
                           Meede
                        
                        
                           B1
                        
                        
                           B2
                        
                        
                           B3
                        
                     
                           Summa
                           (mln eurodes)
                        
                        
                           7 430
                        
                        
                           2 326
                        
                        
                           8 677
                        
                     
         2.3.3.1.   Esimene ajutine rekapitaliseerimine (meede B1)
   
   
               (101)
            
            
               NBG uurimise algatamise otsuse põhjendustes 14–33 esitati üksikasjalik kirjeldus 2012. aasta mai (64) esimese ajutise rekapitaliseerimise kohta (meede B1). Käesolevas punktis käsitletakse asjaomase meetme tausta ja põhiomadusi.
            
         
               (102)
            
            
               20. aprillil 2012 edastas HFSF pangale kohustuste võtmise kinnituse vormis lubaduse osaleda panga aktsiakapitali suurendamises kuni 6,9 miljardi euro eest.
            
         
               (103)
            
            
               Meetme B1 raames kandis HFSF kooskõlas fondi asutamise seaduses nr 3864/2010 (edaspidi „HFSFi seadus”) ajutist rekapitaliseerimist käsitlevate sätetega pangale 28. mail 2012 üle 7,4 miljardi euro eest EFSFi võlakirju. NBG uurimise algatamise otsuse põhjenduses 50 oli komisjon juba märkinud, et „28. mail 2012 toimunud ajutine rekapitaliseerimine on kohustuste võtmise kinnituses võetud kohustuse täitmine ja seega sama abimeetme jätk”. Nii kohustuste võtmise kinnituse kui ka esimese ajutise rekapitaliseerimise raames ette nähtud summad oli arvutanud välja Kreeka keskpank, et tagada 31. detsembriks 2011 (ajutise rekapitaliseerimise tagasiulatuva kirjendamise kuupäev panga arvepidamises) panga omavahendite suhtarvuks 8 %. Vastavalt tabelis 3 esitatud andmetele ei katnud meede B1 täielikult 2012. aasta stressitestiga kindlaks määratud kapitalivajadusi. Pank oli kavandanud suurendada kapitali tulevase kapitali suurendamise raames ning ajutise rekapitaliseerimise eesmärk oli üksnes säilitada panga abikõlblikkus EKP rahaliste vahendite saamiseks seni, kuni kapitali suurendamine aset leiab.
            
         
               (104)
            
            
               Alates esimese ajutise rekapitaliseerimise kuupäevast kuni esimese ajutise rekapitaliseerimise tavaaktsiatesse ja muudesse konverteeritavatesse finantsinstrumentidesse konverteerimise kuupäevani kehtisid panga ja HFSFi vahel sõlmitud eelmärkimise lepingu tingimused, mille kohaselt pidi pank tasuma HFSFile aastatasu, mis moodustas 1 % EFSFi võlakirjade nominaalväärtusest, ning igasugused kupongimaksed ja selle perioodi eest EFSFi võlakirjadelt kogunenud intress loeti HFSFi täiendavaks kapitalitoetuseks pangale (65).
            
         2.3.3.2.   Teine ajutine rekapitaliseerimine (meede B2)
   
   
               (105)
            
            
               2012. aasta sügisel registreeris pank järjekordse kahjumi. Panga kapital langes taas alla miinimumi, mis oli nõutav abikõlblikkuse säilitamiseks EKP võimaldatava refinantseerimise jaoks.
            
         
               (106)
            
            
               Seega tekkis vajadus teise ajutise rekapitaliseerimise järele. 21. detsembril 2012 teostas HFSF teise ajutise rekapitaliseerimise summas 2 326 miljonit eurot (meede B2), mis toimus taas EFSFi võlakirjade üleandmise näol pangale.
            
         
               (107)
            
            
               Kaks ajutist rekapitaliseerimist (meetmed B1 ja B2) tähendas seda, et HFSF oli 21. detsembril 2012 juba rahuldanud 2012. aasta stressitestiga kindlaks määratud kogu kapitalivajaduse (9,76 miljardit eurot) (66).
            
         2.3.3.3.   HFSFi osalemine 2013. aasta kevadises rekapitaliseerimises (meede B3)
   
   
               (108)
            
            
               22. mail 2013 teatas panga direktorite nõukogu 2 274,1 miljoni uue aktsia emiteerimisest nimiväärtusega 0,30 eurot, hinnaga 4,29 eurot aktsia kohta (67).
            
         
               (109)
            
            
               21. juunil 2013 (68) andis pank teada, et aktsiakapitali suurendamise summa 9 756 miljonit eurot, sealhulgas lisatasud, on tervikuna sisse makstud. Erakapitali koguosalus panga aktsiakapitali suurendamises moodustas 1 079 miljonit eurot (69). HFSFi osalus panga aktsiakapitali suurendamises oli seega 8 677 miljonit eurot (meede B3).
            
         
               (110)
            
            
               Summa on võrdne meetmete B1 ja B2 summaga, kui erasektori osalus sellest maha arvata. Panga aktsiakapitali suurendamine tähendas esimese ja teise ajutise rekapitaliseerimise (meetmed B1 ja B2) osalist konverteerimist püsivaks rekapitaliseerimiseks.
            
         
               (111)
            
            
               Uute aktsiate hinnaks sätestati 50 % väärtpaberituru kogusega kaalutud keskmisest arvestusperioodil 50 kauplemispäeva enne pakkumishinna kindlaksmääramist. 29. aprillil 2012 (70) aktsionäride üldkoosolekul otsustatud pöördaktsiatükelduse ja panga aktsiakapitali vähendamise tulemusel kehtestati uute aktsiate hinnaks 4,29 eurot aktsia eest.
            
         
               (112)
            
            
               Vahetult pärast 2013. aasta kevadist rekapitaliseerimist sai HFSFist panga peaaktsionär osalusega 84,39 % (71). HFSF laskis käibele 245 779,6 miljonit aktsiate ostutähte ja andis erainvestoritele tasuta iga märgitud aktsia kohta ühe ostutähe (72). Iga ostutäht annab õiguse osta kindlaksmääratud ajavahemike järel ja täitmishinnaga 8,23 HFSFi osakut. Esimene täitmistähtaeg oli 26. detsember 2013 ja seejärel on ostutähed kasutatavad iga kuue kuu järel kuni 26. detsembrini 2017. Täitmishind on võrdne 4,29 euro suuruse märkimishinnaga, mida on suurendatud aastase intressimäära võrra (4 % esimeseks aastaks, 5 % teiseks aastaks, 6 % kolmandaks aastaks, 7 % neljandaks aastaks ja seejärel 8 % aastapõhiselt viimaseks kuueks kuuks) (73).
            
         
               (113)
            
            
               HFSFi seadusega, mida 2014. aastal muudeti, on ette nähtud, et ainult ostutähtede täitmishindu võib märkimisõiguse emissiooni korral korrigeerida. Lisaks peab taoline korrigeerimine toimuma tagantjärele ja ainult HFSFi ostueesõiguse müügist laekunud tulude summa ulatuses. Aktsiakapitali suurendamise korral ilma eelisostuõiguseta ei ole korrigeerimist ette nähtud.
            
         2.3.4.   Omandatud ettevõtjate kasuks võetud abimeetmed
   
   2.3.4.1.   Riigi toetus kolmele ühistupangale
   
   
               (114)
            
            
               Nagu juba punktis 2.2.1 märgitud, kattis HFSF Lesvos-Limnos Banki, Achaia Banki ja Lamia Banki rahastamispuudujäägi, mis oli vastavalt 56,6 miljonit eurot, 212,9 miljonit eurot ja 56,3 miljonit eurot. Seepärast oli kogu rahastamispuudujääk 325,8 miljonit eurot.
            
         2.3.4.2.   FB Banki kasuks võetud abimeetmed
   
   
               (115)
            
            
               Alates 2009. aastast on FB Bank saanud abi mitme abimeetme raames. Tabelis 8 on esitatud nimetatud abimeetmete ülevaade.
               
                  Tabel 8
               
               
                  Ülevaade FB Banki kasuks võetud abimeetmetest
               
               
                           Abisaaja
                        
                        
                           Meede
                        
                        
                           Kirjeldus
                        
                        
                           Abi andev üksus
                        
                        
                           Kuupäev
                        
                        
                           Riigiabi summa (mln eurodes)
                        
                     
                           FB Banki tegevusvaldkonnad
                        
                        
                           FB1
                        
                        
                           Kreeka pankade toetuskava raames panga kasuks võetud abimeetmed
                        
                        
                           Riik
                        
                        
                           Juuli 2009
                        
                        
                           50
                        
                     
                           FB2
                        
                        
                           Kreeka riigivõlakirjade laenamine Kreeka pankade toetuskava raames
                        
                        
                           Riik
                        
                        
                           Alates 2009. aasta jaanuarist
                        
                        
                           60
                        
                     
                           FB3
                        
                        
                           Riigigarantii Kreeka pankade toetuskava raames väljastatud võlakirjadele
                        
                        
                           Riik
                        
                        
                           Märts 2011
                        
                        
                           50
                        
                     
                           FB4
                        
                        
                           FB Bankilt pangale üle antud varadega seotud rahastamispuudujäägi katmine
                        
                        
                           HFSF
                        
                        
                           10.5.2013
                           (Otsuse tegemise kuupäev)
                        
                        
                           456,97
                        
                     
                           FB5
                        
                        
                           FB Bankilt pangale üle antud varadega seotud kapitalivajaduste katmise kohustus
                        
                        
                           HFSF
                        
                        
                           10.5.2013
                           (Otsuse tegemise kuupäev)
                        
                        
                           100
                        
                     
                            
                        
                        
                           FB4 ja FB5 kokku
                        
                        
                            
                        
                        
                            
                        
                        
                           556,97
                        
                     
         2.3.4.2.1   FB Banki riigipoolne rekapitaliseerimine (meede FB1)
   
   
               (116)
            
            
               2009. aasta juulis tegi Kreeka riik FB Banki 50 miljoni euro suuruse kapitalisüsti, mis sel ajal võrdus umbes 3 %ga selle riskiga kaalutud varast. Kapitalisüst tehti Kreeka pankade toetuskavva kuuluva rekapitaliseerimismeetme raames. Rekapitaliseerimine toimus eelisaktsiate vormis.
            
         2.3.4.2.2   FB Bankile antud riigi likviidsustoetus (meetmed FB2 ja FB3)
   
   
               (117)
            
            
               FB Bank sai ka likviidsustoetust Kreeka pankade toetuskava garantiimeetme ja riigivõlakirjade meetme raames. 2009. aasta jaanuaris sai FB Bank 60 miljoni euro väärtuses Kreeka riigiväärtpabereid, mis kaotasid kehtivuse detsembris 2011 (meede FB2). 2012. aasta mais sai FB Bank 60 miljoni euro väärtuses Kreeka riigiväärtpabereid, mis pidid kaotama kehtivuse 2015. aasta aprillis, kuid mis tühistati 23. mail 2013 (meede FB3) (74). 2011. aasta märtsis sai FB Bank ka riigigarantii väljastatud võlakirjadele nimiväärtusega 50 miljonit eurot.
            
         2.3.4.2.3   FB Banki kriisilahendusega seotud meetmed (meetmed FB4 ja FB5)
   
   i)   FB Bankilt pangale üle antud varadega seotud rahastamispuudujäägi katmine summas 456,97 miljonit eurot (meede FB4)
   
               (118)
            
            
               HFSF kattis FB Bankilt pangale üle antud varadega seotud rahastamispuudujäägi (75). Kooskõlas Kreeka keskpanga 10. mai ja 7. novembri 2013. aasta otsustega maksis HFSF kogusumma 456,97 miljonit eurot kahes osas: 26. juulil ja 13. novembril 2013 (76).
            
         ii)   HFSFi kohustus katta üleantud varadega seotud kapitalivajadused (meede FB5)
   
               (119)
            
            
               Kriisilahendusmenetluse raames võttis HFSF kohustuse katta FB Banki üleantud varade omandamisega tekkinud kapitalivajadused. Seepärast peab HFSF tegema kapitalisüsti summas, mis võrdub 9 %ga pangale üle antud riskiga kaalutud varadest. Kriisilahenduse ajal hinnati üleantud varadega seotud kapitalivajaduste suuruseks 100 miljonit eurot.
            
         
               (120)
            
            
               Nagu juba põhjenduses 30 märgitud, ei eralda HFSF enam pangale kapitali, kuna pank loobub oma ümberkorralduskavas õigusest nõuda HFSFilt üleantud varadega seotud võimalike kapitalivajaduste katmist.
            
         2.3.4.3.   Probanki kasuks võetud abimeetmed
   
   
               (121)
            
            
               Probank ei ole saanud Kreeka pankade toetuskava raames mingit abi. Tabelis 9 on esitatud nende meetmete ülevaade, mille raames Probank on saanud abi.
               
                  Tabel 9
               
               
                  Ülevaade Probanki kasuks võetud abimeetmetest
               
               
                           Abisaaja
                        
                        
                           Meede
                        
                        
                           Kirjeldus
                        
                        
                           Abi andev üksus
                        
                        
                           Kuupäev
                        
                        
                           Riigiabi summa (mln eurodes)
                        
                     
                           Probanki tegevusvaldkonnad
                        
                        
                           PB1
                        
                        
                           Probankilt pangale üle antud varadega seotud rahastamispuudujäägi katmine
                        
                        
                           HFSF
                        
                        
                           26.7.2013
                           (Otsuse tegemise kuupäev)
                        
                        
                           562,73
                        
                     
                           PB2
                        
                        
                           Probankilt pangale üle antud varadega seotud kapitalivajaduste katmise kohustus
                        
                        
                           HFSF
                        
                        
                           26.7.2013
                           (Otsuse tegemise kuupäev)
                        
                        
                           [180–280]
                        
                     
                            
                        
                        
                           PB1 ja PB2 kogusumma
                        
                        
                            
                        
                        
                            
                        
                        
                           [742,73–842,73]
                        
                     
         2.3.4.3.1.   Probankilt pangale üle antud varadega seotud rahastamispuudujäägi katmine summas 562,73 miljonit eurot (meede PB1)
   
   
               (122)
            
            
               HFSF kattis Probankilt pangale üle antud varadega seotud rahastamispuudujäägi. Kooskõlas Kreeka keskpanga 26. juuli ja 30. detsembri 2013. aasta otsustega maksis HFSF kogusumma 562,73 miljonit eurot kahes osas: 9. augustil ja 31. detsembril 2013.
            
         2.3.4.3.2.   HFSFi kohustus katta üleantud varadega seotud kapitalivajadused (meede PB2)
   
   
               (123)
            
            
               Kriisilahendusmenetluse raames võttis HFSF kohustuse katta ostja kapitalivajadused, mis tekkisid Probanki üleantud varade omandamisega. Seepärast peab HFSF tegema kapitalisüsti summas, mis võrdub 9 %ga pangale üle antud riskiga kaalutud varadest. Kriisilahenduse ajal hinnati üleantud varadega seotud kapitalivajaduste suuruseks [180–280] miljonit eurot.
            
         
               (124)
            
            
               Nagu juba põhjenduses 41 märgitud, ei eralda HFSF enam pangale kapitali, kuna pank loobub oma ümberkorralduskavas õigusest nõuda HFSFilt üleantud varadega seotud võimalike kapitalivajaduste katmist.
            
         2.4.   ÜMBERKORRALDUSKAVA
   
               (125)
            
            
               25. juunil 2014 esitas Kreeka riik panga ümberkorralduskava, milles on selgitatud, mil moel kavatseb pank kui FB Banki, Probanki ja kolme ühistupanga omandamise tulemusel tekkinud kombineeritud üksus taastada oma pikaajalise elujõulisuse.
            
         2.4.1.   Sisemaised tehingud
   
   
               (126)
            
            
               Ümberkorralduskava raames keskendus pank oma põhipangateenustele Kreekas ja Türgis.
            
         
               (127)
            
            
               Kreeka puhul on panga jaoks kõige olulisem taastada ümberkorraldusperioodi lõpuks (31. detsember 2018) Kreeka pangatehingute kasumlikkus ja elujõulisus. Seepärast sisaldab ümberkorralduskava rida meetmeid, mille eesmärk on tõhustada panga tegevust ja tõsta netointressimarginaale, aga ka meetmeid selle kapitalipositsiooni ja bilansi ülesehituse parandamiseks.
            
         
               (128)
            
            
               Tegevuse tõhustamiseks on pank juba käivitanud ulatusliku ratsionaliseerimisprogrammi. 31. detsembrist 2009 kuni 30. detsembrini 2012 vähendas pank oma füüsilist kohalolekut Kreekas. Pank vähendas oma filiaale: aastal 2009 oli neid 575 (77) ja aastal 2012 oli neid 511, (78) samuti vähendas pank pangateenustega seotud töötajate arvu Kreekas (detsembris 2009 oli neid 12 534 (79) ja detsembris 2012 oli neid 11 230) (80).
            
         
               (129)
            
            
               Pank kavandab Kreekas ajavahemikul 2012. aasta detsembrist kuni 2017. aasta lõpuni vähendada oma töötajate arvu (13 675 töötajalt […] töötajale) (81) olenemata sellest, et omandati FB Bank ja Probank, kus oli vastavalt 260 ja 1 087 töötajat (82). Kreekas 31. detsembri 2012. aasta seisuga pangandustegevusega hõlmatud töötajate arv (11 230) ja Kreeka pangandustöötajate koguarv 2012. aasta lõpus (13 675) oli erinev, kuna viimaste hulka loeti ka pangandusväline tegevus, nagu kindlustus (Ethniki Hellenic General Insurance S.A.), turism (Astir Palace Vouliagmenis S.A.) või kinnisvara (NBG Pangaea Reic).
            
         
               (130)
            
            
               2012. aasta detsembrist kuni 2017. aasta lõpuni püüab pank oma sisemaist võrgustikku ratsionaliseerida. Filiaalide arv suureneb ja […] saab 511 filiaali asemel olema […]. Samuti tuletatakse meelde, et 2013. aastal omandas pank FB Banki ja Probanki võrgustikud, mis koosnesid vastavalt 19 ja 112 filiaalist.
            
         
               (131)
            
            
               Filiaalide ja personali töö tõhustamine aitab vähendada panga Kreekat hõlmava tegevuse kogukulusid […] % võrra, esialgsetel andmetel 1 301 miljonilt eurolt 2012. aastal […] miljoni euroni aastal 2017 (83). Selle tulemusena peaks panga Kreekat hõlmava tegevuse kulude-tulude suhe ümberkorraldusperioodi lõpuks langema alla […] %.
            
         
               (132)
            
            
               Ümberkorralduskavas kirjeldatakse ühtlasi panga meetmeid rahastamiskulude vähendamiseks, mis on panga elujõulisuse taastamise põhitegur. Pank loodab maksta madalamaid hoiuseintresse, mis tulenevad stabiilsemast keskkonnast, eeskätt Kreeka majanduse eeldatavast stabiliseerumisest ja taastumisest, kusjuures oodatakse, et majandus hakkab alates 2014. aastast taas kasvama. Hoiusemarginaalid (tähtajaliste, nõudmiseni hoiuste ja hoiuseintresside keskmine) peaksid Kreekas langema. Samamoodi väheneks ümberkorraldusperioodil panga sõltuvus riigi tagatud erakorralisest likviidsusabist ja üldisemalt eurosüsteemi võimaldatavast rahastamisest.
            
         
               (133)
            
            
               Ümberkorralduskavas prognoositakse ka pangapoolset bilansi tugevdamist. Panga Kreeka laenude ja hoiuste suhtarv netonäitajana langeb, samas kui tema kapitali adekvaatsus paraneb (esimese taseme omavahendite määr 8,4 % grupi tasandil seisuga 31. detsember 2013).
            
         
               (134)
            
            
               Panga järgmine prioriteet on viivislaenude haldamine. Pank parandab oma krediidiprotsesse nii laenude päritolu (parem tagatis, vähendatud piirmäärad) kui ka viivislaenude haldamise osas. Viivislaenude osakaal kasvab […], saavutades ümberkorraldusperioodi lõpuks loodetud määra […] % (84). Riskikulu (laenude väärtuse langemine) väheneb peaaegu 2 miljardilt eurolt 2012. aastal […] miljardile eurole aastal 2018 (85).
            
         
               (135)
            
            
               Tegevuse tõhustamine, netointressimarginaalide suurenemine ja riskikulude kahanemine võimaldavad pangal saavutada kasumlikkuse. Panga prognooside kohaselt on selle kasum Kreekas 2014. aastal […] miljonit eurot ja 2018. aastal […] miljonit eurot. Omakapitali investeeringute tulusus saavutab 2017. aastal […] % Kreekat hõlmava pangandustegevuse puhul, (86) mis on piisav, kui võtta arvesse panga riskiprofiili sel kuupäeval (87).
            
         2.4.2.   Rahvusvaheline pangandustegevus (v.a Türgi)
   
   
               (136)
            
            
               Pank on juba alustanud oma rahvusvahelise filiaalivõrgu ümberkorraldamist ja finantsvõimenduse vähendamist. Kagu-Euroopas asuvate filiaalide arvu on alates 2009. aastast juba vähendatud 170 võrra (88).
            
         
               (137)
            
            
               Pank jätkab oma rahvusvahelise filiaalivõrgu ümberkorraldamist ja finantsvõimenduse vähendamist. Esmajoones müüb pank oma välismaised tütarettevõtjad […] ja loovutab oma filiaalid […]. Need loovutamistehingud moodustasid […] % panga varadest väljaspool Kreekat ja Türgit, st […] miljonit eurot 12,101 miljonist eurost 2012. aasta lõpus.
            
         
               (138)
            
            
               Filiaalid […] ja […] ning tütarettevõtja […] saavad olema […].
            
         
               (139)
            
            
               Kõnealuste loovutamiste tulemusel lõpetatakse ümberkorraldusperioodi lõpuks emaettevõtja poolt tehtavad netofinantseeringud.
            
         2.4.3.   Türgi
   
   
               (140)
            
            
               Pank kavatseb langetada oma osalust Finansbankis 60 %ni […].
            
         
               (141)
            
            
               […] tagab Finansbankile […] ja toetab panga kohustust anda […] Finansbankile kogu ümberkorraldusperioodil.
            
         
               (142)
            
            
               Panga plaanide kohaselt kasvab Finansbank ümberkorraldusperioodil märkimisväärselt. Samuti rakendab pank kulude kontrollimise kava. 2014. aastal kavatseb Finansbank […] ja […]. Järgmistel aastatel […], mille tulemusel väheneb ümberkorraldusperioodi lõpuks kulude-tulude suhe […]-lt […]-le (89).
            
         
               (143)
            
            
               Ümberkorralduskavas nähti ette Finansbanki võetud riskide põhjalik jälgimine. Eeldatakse, et kliendilaenude väärtus langeb alla […] % ajavahemikul 2014 kuni 2018, ja prognooside kohaselt on varade tootlus 2018. aastal […] %. Finansbanki omakapitali investeeringute tulusus jääb kogu perioodi vältel kõrgeks.
            
         
               (144)
            
            
               Pank müüs 2012. aastal oma Türgis tegutseva kindlustusharu (elu- ja kahjukindlustus) kapitalikasumiga […] miljonit eurot (90).
            
         2.4.4.   Pangandusväline tegevus: […] kinnisvaraharu müük
   
   
               (145)
            
            
               Pank on langetanud oma osaluse kinnisvaraga tegelevas tütarettevõtjas Pangea alla 35 %, mis mõjutas positiivselt panga esimese taseme omavahendite määra (91).Ühtlasi kavatseb pank müüa […] hiljemalt […] ja erakapitaliga tegeleva tütarettevõtja hiljemalt […].
            
         2.4.5.   Erakapitali hankimine ning aktsionäride ja allutatud võlausaldajate vahendid
   
   
               (146)
            
            
               Pangal õnnestus kaasata turul märkimisväärses ulatuses kapitali, tänu millele vähendati panga vajatavat riigiabi.
            
         
               (147)
            
            
               Kõigepealt kaasas pank 2009. aastal 1 247 miljoni euro suuruse märkimisõiguse emissiooni abil erakapitali. 2010. aastal kaasas pank turult 1 815 miljoni euro (92) ulatuses erakapitali. Nagu märgiti põhjenduses 109, läks pangal korda kaasata 1 079 miljonit eurot erainvestorite kapitali ka 2013. aasta kevadise rekapitaliseerimisega. 2013. aasta kevadine rekapitaliseerimine vähendas märkimisväärselt olemasolevate aktsionäride osalust, kelle hulka kuulusid ka need, kes osalesid kapitali suurendamises 2009. ja 2010. aastal: HFSF omandas 84,4 % panga aktsiatest ja uued investorid omandasid 10,5 % aktsiakapitalist, mistõttu olemasolevatele aktsionäridele jäi ainult 5,1 % suurune osalus. Dividende ei ole makstud lihtaktsionäridele alates 2007. aastast ja USA eelisaktsionäridele alates 2009. aastast (93).
            
         
               (148)
            
            
               2014. aasta mais kaasas pank turult 2,5 miljardi euro ulatuses kapitali. Pank kavatseb […].
            
         
               (149)
            
            
               Seoses hübriid- ja allutatud laenude omanike panustamisega tegi pank 3. jaanuaril 2012 pakkumise eelisõigusega võlakirjade tagasiostmiseks hindadega, mis moodustasid 45–70 % võlakirjade nimiväärtusest. Sellega seoses ostis pank tagasi ka pandikirjad. Iga tagasiostu puhul määrati hind kindlaks instrumentide turuväärtuse alusel ning see sisaldas kuni kümne protsendipunkti suurust lisatasu, et motiveerida investoreid tagasiostutehingus osalema. Nõustumise määr oli 44 % ja kapitali suurendati kokku ligikaudu 302 miljoni euro ulatuses (94).
            
         
               (150)
            
            
               2012. aasta teises pooles ja 2013. aastal käivitas pank täiendava kohustuste juhtimise toimingu seoses investoritele emiteeritud väärtpaberitega, kaasa arvatud pandikirjad, hübriidinstrumendid, omavahendite koosseisu kuuluvad instrumendid ja USAs emiteeritud eelisaktsiad. Nende tagasiostudega koguti täiendavat kapitali […] miljoni euro ulatuses. Üldiselt märkis pank seda, et kohustuste juhtimise toiminguga viimastel aastatel kogutud kapitali kogusumma on ligikaudu […] miljonit eurot (95). Pärast kõnealust kahte tagasiostu vähenes allutatud ja hübriidlaenude tagasimaksmata summa 293 miljonile eurole 31. detsembri 2013. aasta seisuga.
            
         2.5.   KREEKA AMETIASUTUSTE VÕETUD KOHUSTUSED
   
               (151)
            
            
               25. juunil 2014 võttis Kreeka kohustuse, et pank ja selle tütarettevõtjad viivad ellu 25. juunil 2014 esitatud ümberkorralduskava, ning veel mõned ümberkorralduskava rakendamisega seotud täiendavad kohustused (edaspidi „kohustused”). Käesolevas punktis esitatakse lisas loetletud kohustustest ülevaade.
            
         
               (152)
            
            
               Esmalt võttis Kreeka kohustuse, et pank korraldab ümber oma äritegevuse Kreeka turul, kehtestades filiaalide ja töötajate maksimaalse arvu, samuti maksimaalsed kogukulud 31. detsembriks 2017 (96).
            
         
               (153)
            
            
               Ühtlasi võttis Kreeka kohustuse, et pank vähendab Kreeka hoiuste kulusid ning saavutab kooskõla laenude netosumma ja hoiuste maksimaalse suhtarvuga (97) hiljemalt 31. detsembriks 2017 (98).
            
         
               (154)
            
            
               Panga välismaiste tütarettevõtjatega seoses võttis Kreeka kohustuse, et pank ei anna […] ja loovutab vähemusosaluse selles tütarettevõtjas. Samuti võttis Kreeka kohustuse, et pank vähendab 30. juuniks 2018 märkimisväärselt välismaiste tütarettevõtjate arvu (99).
            
         
               (155)
            
            
               Kreeka võttis kohustuse, et pank loobub […] ja erakapitaliga tegelevast tütarettevõtjast ning samuti mitmetest väärtpaberitest. Lisaks ei osta pank investeerimisjärguta väärtpabereid, välja arvatud mõned erandid (100).
            
         
               (156)
            
            
               Kreeka võttis ka mitmed kohustused panga üldise juhtimise valdkonnas. Ta kohustus piirama panga töötajate ja juhtide töötasu, […] (101).
            
         
               (157)
            
            
               Ühtlasi on Kreeka võtnud kohustuse, et pank parandab oma krediidipoliitikat, tagamaks, et laenude andmist ja ümberkorraldamist puudutavate otsuste eesmärk oleks panga elujõulisuse ja kasumlikkuse suurendamine. Kreeka võttis kohustuse, et pank järgib kõrgeid standardeid seoses krediidiriski järelevalve ja laenude ümberkorraldamisega (102).
            
         
               (158)
            
            
               Paljud kohustused hõlmavad panga tehinguid seotud laenuvõtjatega. Kohustuste eesmärk on tagada, et pank ei kalduks oma töötajatele, juhtidele ja aktsionäridele, aga ka avalikule sektorile, erakondadele ja meediaettevõtetele laenu andmisel või selliseid laene ümber korraldades kõrvale headest pangandustavadest (103).
            
         
               (159)
            
            
               Lisaks on Kreeka võtnud kohustuse, et pank järgib mõningaid tegevust reguleerivaid piiranguid, nagu näiteks kupongi- ja dividendimaksete keeld, omandamise keeld ja riigi toetuse reklaamimise keeld (104).
            
         
               (160)
            
            
               Kohustuste täitmist kontrollib kuni 31. detsembrini 2018 järelevalve eest vastutav usaldusisik.
            
         
               (161)
            
            
               Kreeka märkis eraldi ka seda, et ta taotleb komisjoni eelnevat heakskiitu, enne kui pank või mis tahes riiklik üksus, sealhulgas HFSF, hakkab ostutähti tagasi ostma (105).
            
         3.   ESIMESE AJUTISE REKAPITALISEERIMISE SUHTES AMETLIKU UURIMISMENETLUSE ALGATAMISE PÕHJUSED
   
   
               (162)
            
            
               27. juulil 2012 algatas komisjon ametliku uurimismenetluse, et kontrollida, kas HFSFi poolt pangale antud esimese ajutise rekapitaliseerimise puhul (meede B1) olid täidetud 2008. aasta pangandusteatise (106) tingimused meetme asjakohasuse, vajalikkuse ja proportsionaalsuse kohta.
            
         
               (163)
            
            
               Et abi andmine toimus pärast eelnevat rekapitaliseerimist ja likviidsusabi, ning võttes arvesse päästmisperioodi pikkust, väljendas komisjon meetme asjakohasust silmas pidades kahtlust, kas pank võttis kõik vajalikud meetmed selleks, et hoida ära edaspidist abivajadust (107). Lisaks ei olnud komisjonile selge, kes kontrollib panka pärast seda, kui esimene ajutine rekapitaliseerimine asendatakse püsiva rekapitaliseerimisega, (108) kuna panga üle oleks võinud saada kontrolli nii riik kui ka erasektori vähemusaktsionärid. Komisjon märkis, et ta sooviks veenduda mõlemal juhul, et panga juhtimise ja eelkõige selle laenuandmisprotsessi kvaliteet ei halveneks.
            
         
               (164)
            
            
               Seoses esimese ajutise rekapitaliseerimise vajalikkusega avaldas komisjon NBG uurimise algatamise otsuse põhjenduses 67 kahtlust, kas olid võetud kõik meetmed, et pank saaks edaspidi abivajaduse tekkimist vältida. Kuna ajutise rekapitaliseerimise perioodi kestus oli ebakindel, ei saanud komisjon teha järeldust selle kohta, kas hüvitamine oli piisav ja vastas riigiabi eeskirjades sätestatud abi eest makstava tasu ja koormuse jagamise tingimustele. Kuna lisaks sellele ei olnud esimese ajutise rekapitaliseerimise püsivaks rekapitaliseerimiseks konverteerimise tingimused NBG uurimise algatamise otsuse vastuvõtmise ajal veel teada, ei saanud komisjon asjaomaseid tingimusi hinnata.
            
         
               (165)
            
            
               Seoses meetme proportsionaalsusega väljendas komisjon kahtlust, kas kaitsemeetmed (riigi toetuse reklaamimise keeld, kupongi- ja dividendimaksete keeld, aktsiate väljaostu ja tagasiostu keeld, nagu on kirjeldatud NBG uurimise algatamise otsuse põhjenduses 71) olid esimese ajutise rekapitaliseerimise seisukohast piisavad. Lisaks väitis komisjon NBG uurimise algatamise otsuse põhjenduses 72, et võis esineda konkurentsimoonutusi, mis olid põhjustatud eeskirjade puudumisest, mis oleksid takistanud HFSFil nelja Kreeka suurima panga tegevust kooskõlastada (pank, Alpha Bank, Eurobank ja Piraeuse pank), ning piisavate kaitsemeetmete puudumisest, mis oleksid hoidnud ära tundliku äriteabe jagamise asjaomaste pankade vahel. Seepärast tegi komisjon ettepaneku nimetada ametisse järelevalve eest vastutav usaldusisik, kes oleks pangas füüsiliselt kohal.
            
         4.   HUVITATUD ISIKUTE MÄRKUSED ESIMESE AJUTISE REKAPITALISEERIMISE AMETLIKU UURIMISMENETLUSE KOHTA
   
   Kreeka panga märkused
   
               (166)
            
            
               3. jaanuaril 2013 sai komisjon ühelt Kreeka pangalt märkused NBG uurimise algatamise otsuse kohta. Kõnealuse Kreeka panga arvates kujutas Kreeka pankade rekapitaliseerimine HFSFi poolt põhimõtteliselt tervitatavat sammu tervema ja elujõulisema pangandussüsteemi poole ning pank ei väljendanud vastuseisu eespool määratletud panga rekapitaliseerimisele.
            
         
               (167)
            
            
               Olles avaldanud täielikku toetust Kreeka pankade rekapitaliseerimisele HFSFi poolt, selgitas kõnealune Kreeka pank, et konkurentsi moonutamise minimeerimiseks ja diskrimineerimise ärahoidmiseks loodetakse, et rekapitaliseerimine HFSFi poolt on avatud kõigile Kreeka turul sarnastel tingimustel tegutsevatele pankadele.
            
         5.   KREEKA MÄRKUSED ESIMESE AJUTISE REKAPITALISEERIMISE SUHTES AMETLIKU UURIMISMENETLUSE ALGATAMISE KOHTA
   
   
               (168)
            
            
               Kreeka esitas 5. septembril 2012 Kreeka keskpanga ja HFSFi koostatud märkused.
            
         5.1.   KREEKA KESKPANGA MÄRKUSED
   
               (169)
            
            
               Esimese ajutise rekapitaliseerimise asjakohasuse kohta märkis Kreeka keskpank, et HFSFi poolt 2012. aasta mais Kreeka nelja suurima panga rekapitaliseerimiseks eraldatud 18 miljardi euro suurune kapital oli väiksem kui lõplik summa, mida pangad vajasid esimese taseme omavahendite 10 % suhtarvu saavutamiseks ja säilitamiseks ning esimese taseme omavahendite 7 % suhtarvu saavutamiseks ja säilitamiseks kolmeaastase ebasoodsa stressistsenaariumi korral. Samuti märgiti, et esimene rekapitaliseerimine oli ajutine, kuna rekapitaliseerimisprotsessi sai lõpule viia nimetatud nelja panga aktsiakapitali suurendamisega.
            
         
               (170)
            
            
               Kreeka keskpank märkis ka seda, et Kreeka suurimate pankade rekapitaliseerimine on osa Kreeka pangandussektori pikemaajalisest ümberkorraldamisest. Keskpank osutas, et erakätesse jääva panga korral jääb selle juhtimine tõenäoliselt samaks, aga kui pank läheb riigi (st HFSFi) omandisse, võib HFSF nimetada ametisse uue juhatuse, mille tegevusele annab igal juhul hinnangu Kreeka keskpank. Kreeka keskpanga sõnul hindab ta korrapäraselt üldjuhtimise raamistikku, juhtimise korrektsust ja iga panga riskiprofiili, et tagada liigsete riskide ärahoidmine. Samuti juhiti tähelepanu asjaolule, et HFSF oli juba nimetanud esindajad rekapitaliseeritud pankade direktorite nõukogudesse.
            
         
               (171)
            
            
               Seoses esimese ajutise rekapitaliseerimise vajalikkusega märkis Kreeka keskpank, et panga rekapitaliseerimine oli piiratud määraga, mis kindlustas tol ajal kehtivate miinimumkapitalinõuete (8 %) täitmise. Samuti tõdeti, et enne rekapitaliseerimist kulunud pikem aeg oli tingitud Kreeka tegevuskeskkonna järsust halvenemisest ja erasektori osaluse programmi tagajärgedest, kogu projekti keerukusest ja vajadusest maksimeerida erainvestorite osalemist kapitali suurendamises.
            
         
               (172)
            
            
               Seoses esimese ajutise rekapitaliseerimise proportsionaalsusega rõhutas Kreeka keskpank, et komisjonile esitatava ümberkorralduskava täielik elluviimine on tagatud asjaoluga, et HFSFi hääleõiguste peatamine lõpetatakse juhul, kui muu hulgas rikutakse oluliselt ümberkorralduskava. Ühtlasi märkis Kreeka keskpank, et panga raskused ei olnud põhjustatud riskide alahindamisest panga juhtkonna poolt ega agressiivsest müügitegevusest.
            
         5.2.   HFSFi MÄRKUSED
   
               (173)
            
            
               Seoses esimese ajutise rekapitaliseerimise asjakohasusega sätestas HFSF riigi võimaliku sekkumise küsimuses (juhul, kui riik eraldab HFSFi kaudu suuri abisummasid ja HFSFil on sellest tulenevalt täielikud hääleõigused), et HFSFi rahastatavaid panku ei käsitata avaliku sektori üksustena ega riigi kontrolli all olevana ning et pärast püsivat rekapitaliseerimist HFSFi poolt ei ole need riigi kontrolli all. HFSF väitis, et ta on täiesti iseseisev eraõiguslik juriidiline isik, kes on oma otsustes sõltumatu. HFSFi käsitleva seaduse artikli 16C lõike 2 kohaselt ei kuulu HFSF valitsuse kontrolli alla, mistõttu ei ole HFSFilt kapitalitoetust saanud krediidiasutused laiema avaliku sektori osad. Samuti viidati HFSFi juhtimisstruktuurile.
            
         
               (174)
            
            
               HFSFi sekkumise kohta panga juhtimisse märkis HFSF, et kavatseb austada panga sõltumatust ega kavatse sekkuda igapäevajuhtimisse, arvestades seda, et tema roll on määratletud HFSFi käsitlevas seaduses. HFSFi väite kohaselt ei toimu mingit riigi sekkumist ega kooskõlastamist ning panga otsused seoses laenuprotsessiga (sh tagatiste, hinnastamise ja laenuvõtjate maksejõulisusega) tehakse ärikriteeriumide alusel.
            
         
               (175)
            
            
               HFSF juhtis tähelepanu asjaolule, et HFSFi käsitlevas seaduses ja aktsiate eelmärkimise lepingus on sätestatud asjakohased tagatised, mis takistavad olemasolevatel erainvestoritel võtta liigseid riske. Välja toodi järgmised tegurid: i) HFSFi esindajate nimetamine sõltumatute mittejuhtivate liikmetena panga direktorite nõukogusse ja nende osalemine komisjonides, ii) HFSFi teostatav panga hoolikas analüüsimine ning iii) asjaolu, et pärast lõplikku rekapitaliseerimist piiratakse selle hääleõigust vaid seni, kuni pank tegutseb kooskõlas ümberkorralduskava tingimustega.
            
         
               (176)
            
            
               Esimese ajutise rekapitaliseerimise vajalikkusega ja eeskätt abi hüvitamise tasemega seoses märkis HFSF, et hüvitamine oli lepitud kokku komisjoni, EKP ja IMFi esindajatega. Kokku lepitud hüvitamistaseme puhul võeti arvesse asjaolu, et esimene ajutine rekapitaliseerimine konverteeritakse püsivaks rekapitaliseerimiseks hiljemalt 30. septembriks 2012 ehk tähtajaks, mis oli sätestatud 2012. aasta märtsis komisjoni, EKP, IMFi ja Kreeka ametiasutuste vahel sõlmitud Kreeka teise kohandamisprogrammi majandus- ja rahanduspoliitika memorandumis.
            
         
               (177)
            
            
               Esimese ajutise rekapitaliseerimise proportsionaalsuse kohta märkis HFSF, et võetud meetmed, nagu näiteks need, millele on osutatud käesoleva otsuse põhjenduses 175, kujutavad piisavaid tagatisi märkimisväärsete eraldatud abisummade ja pika päästmisperioodi seisukohast. Lisaks märkis HFSF, et on kehtestatud asjakohased meetmed, millega tagatakse, et HFSFi osalusega pangad ei jagaks omavahel tundlikku äriteavet. Need hõlmavad näiteks HFSFi eri esindajate nimetamist asjaomastesse pankadesse, nimetatud esindajate volitamist konkreetselt selleks, et nad hoiaksid ära esindajatevahelise teabevahetuse, samuti asjaomastele ametnikele selgete sisejuhiste andmist, millega keelatakse pankade tundliku äriteabe levitamine. Ühtlasi märkis HFSF, et ta ei kasuta pankadega seotud õigusi viisil, mis võib takistada, piirata, moonutada või oluliselt vähendada või tõkestada tõhusat konkurentsi. Lõpuks rõhutas HFSF, et fondi juhatuse liikmete ja töötajate suhtes kehtivad ranged konfidentsiaalsuseeskirjad ja usaldussuhtest tulenevad kohustused, samuti ärisaladust käsitlevad sätted.
            
         6.   OMANDATUD ETTEVÕTJATEGA SEOTUD ABI HINDAMINE
   
   6.1.   KOLME ÜHISTUPANGA KRIISILAHENDUSEGA SEOTUD RIIGIABI HINDAMINE
   6.1.1.   Abi olemasolu ja suurus
   
   
               (178)
            
            
               Kõigepealt peab komisjon hindama, kas kolme ühistupanga kriisilahendusega seotud riigiabi (st rahastamispuudujäägi katmine, mis võimaldas hoiuste üleandmist) kujutab riigiabi aluslepingu artikli 107 lõike 1 tähenduses. Selle sätte kohaselt on riigiabi igasugune liikmesriigi poolt või riigi ressurssidest ükskõik missugusel kujul antav abi, mis kahjustab või ähvardab kahjustada konkurentsi, soodustades teatud ettevõtjaid, kuivõrd see kahjustab liikmesriikidevahelist kaubandust.
            
         
               (179)
            
            
               Komisjoni hindab esiteks seda, kas järgmistele võimalikele abisaajatele anti eelis või mitte: i) ühistupangad ja pangale potentsiaalselt üle antud „tegevus”; ja ii) määratletud pank.
            
         i)   Abi olemasolu kolme ühistupanga ja pangale üle antud tegevuste puhul
   
               (180)
            
            
               Kolme ühistupanga puhul märgib komisjon, et Lesvos-Limnos Bank, Achaia Bank ja Lamia Bank on määratud likvideerimisele ning nende tegevusload on tühistatud. Seepärast puudub neil pangandusturul igasugune majandustegevus.
            
         
               (181)
            
            
               Riigi toetus, st rahastamispuudujäägi katmine, kujutaks endast üleantud nõuete ja kohustuste puhul aluslepingu artikli 107 lõike 1 tähenduses riigiabi üksnes juhul, kui nad koos moodustaksid ettevõtja. Mõiste „ettevõtja” tähistab majandustegevusega tegelevat mis tahes üksust, sõltumata selle üksuse õiguslikust vormist ja rahastamisviisist. Majandustegevus on tegevus, mis seisneb konkreetsel turul kaupade või teenuste pakkumises. Selleks et teha järeldus, kas tegemist on ettevõtjale antava abiga, tuleks hinnata, kas nõuete ja kohustuste üleandmine hõlmab ka majandustegevuse üleandmist.
            
         
               (182)
            
            
               Nagu juba punktis 2.2.1 märgitud, anti pärast kolme ühistupanga kriisilahendust pangale üle üksnes hoiused ning nõuded ja kohustused HDIGFi suhtes. Kolmel ühistupangal oli kokku 187 töötajat ja 21 filiaali. Tuleb märkida, et kolme ühistupanga ja panga vahel ei toimunud filiaalide, töölepingute ega laenude automaatset üleminekut. Kuna pangale ei antud üle ühtegi laenu, vaid need jäid kolmele likvideeritavale ühistupangale, ega ühtegi filiaali, ning kuna ei toimunud töölepingute automaatset üleminekut, (109) siis võib järeldada, et ei toimunud ka majandustegevuse üleandmist. Üleantud kohustuste (st hoiuste) suhtes ei tohi anda riigiabi, kuna nende puhul ei ole tegemist ettevõtjaga.
            
         
               (183)
            
            
               Kokkuvõtteks võib öelda, et kolm juriidilist isikut on määratud likvideerimisele ja ei tegele enam pangandustegevusega. Samas ei kujuta üleantud kohustused endast majandustegevust.
            
         
               (184)
            
            
               Seepärast võib järeldada, et HFSFi poolt kolme ühistupanga omandatud vara ja kohustustega seotud rahastamispuudujäägi katmiseks pangale EFSFi võlakirjade andmine ei võimalda ühistupankadel majandustegevust jätkata. Seega ei kujuta HFSFi toetus abi likvideeritud juriidilistele isikutele ega abi üleantud varadele ja kohustustele.
            
         ii)   Pangale antava abi olemasolu
   
               (185)
            
            
               Küsimuse puhul, kas kolme ühistupanga varade ja kohutuste müümine kujutab endast pangale antavat riigiabi, peab komisjon hindama teatavate nõuete täitmist ning eelkõige seda, kas i) müük oli avatud, tingimusteta ja mittediskrimineeriv, ii) müük toimus turutingimustel ning iii) riik seadis asjaomastele varadele ja kohustustele võimalikult kõrge müügihinna (110).
            
         
               (186)
            
            
               Nagu juba põhjenduses 64 märgitud, võttis Kreeka keskpank ühendust üksnes viie suurima Kreeka krediidiasutusega, kes sel ajal Kreekas tegutsesid. See, et ühendust võeti vaid piiratud arvu ostjatega, ei välista võimalust, et müük oli avatud, arvestades seda, et need olid ainukesed krediidiasutused, kes olid tõenäoliselt huvitatud pakkumise esitamisest. Müüki pandi üksnes hoiused. Seepärast tuleks nendest hoiustest tekkivast sünergiast kasu saamiseks tegutseda asjaomases geograafilises piirkonnas. Pangad, kes kõnealustes piirkondades ei tegutse, ei suudaks hoiustajatele teenuseid pakkuda, mistõttu hoiuste säilitamise periood oleks minimaalne ja ostja ei toetaks hoiuste omandamisega seotud kulusid sellest kasu saamata. Kreeka keskpank võib seega põhjendatult eeldada kolme ühistupanga kriisilahenduse jaoks olemas oleva lühikese aja jooksul, et kõnealuste varade omandamisest on huvitatud üksnes krediidiasutused, kelle ärimudelid võimaldavad neil hoiustajaid teenindada. Eespool määratletud pank ja veel kolm panka esitasid siduvad pakkumised. Eelistati määratletud panga pakkumist, võttes arvesse tasusid ja aega, mida on vaja üleandmise lõpuleviimiseks. Pank oli valmis tasuna maksma summa, mis moodustab […] % üleantud hoiuste väärtusest, ja arvas, et üleandmise saab lõpule viia ühe tööpäeva jooksul.
            
         
               (187)
            
            
               Eespool esitatut aluseks võttes leiab komisjon, et pangale antava riigiabi võib välistada, võttes aluseks ümberkorraldamisteatise punkti 20 ja komisjoni otsustuspraktika (111).
            
         iii)   Järeldus abi olemasolu kohta
   
               (188)
            
            
               Kolme ühistupanga müügiga seotud riigi toetus ei kujuta endast kolmele ühistupangale, üle antud varadele ega pangale antud riigiabi. Seega ei ole kõnealuse meetme puhul tegemist riigiabiga aluslepingu artikli 107 lõike 1 tähenduses.
            
         6.2.   FIRST BUSINESS BANKIGA SEOTUD ABI HINDAMINE
   6.2.1.   Abi olemasolu ja suurus
   
   
               (189)
            
            
               Komisjon peab hindama, kas meetmed kujutavad endast riigiabi aluslepingu artikli 107 lõike 1 tähenduses.
            
         6.2.1.1.   Abi olemasolu Kreeka pankade toetuskava raames võetud meetmete (meetmed FB1, FB2 ja FB3) puhul
   
   
               (190)
            
            
               2009. aasta juulis 50 miljoni euro suurune kapitalisüst Kreeka riigilt FB Bankile (meede FB1), 2012. aasta mais FB Bankile antud Kreeka riigiväärtpaberid summas 60 miljonit eurot (meede FB2) ja 2011. aasta märtsis FB Bankile väljastatud riigigarantiiga võlakirjad nominaalväärtusega 50 miljonit eurot (meede FB3) anti Kreeka pankade toetuskava alusel (112). Otsuses, millega kava heaks kiideti, järeldas komisjon, et kava raames võetud meetmed kujutavad endast riigiabi.
            
         
               (191)
            
            
               Seepärast märgib komisjon, et üleantud tegevused ei saa ilma nende meetmeteta enam jätkuda. Kõnealused meetmed on aidanud kaasa sellise majandustegevuse stabiliseerimisele ja jätkumisele, mis anti hiljem üle pangale, ning seepärast leiab komisjon, et nad on kasu saanud FB Banki majandustegevusest, mis anti hiljem üle pangale, ja kujutavad endast riigiabi aluslepingu artikli 107 lõike 1 tähenduses.
            
         6.2.1.2.   Abi olemasolu FB Banki kriisilahenduse eesmärgil võetud meetmete (meetmed FB4 ja FB5) puhul
   
   
               (192)
            
            
               Komisjon märgib, et HFSF on Kreeka riigi poolt pankade toetamiseks loodud ja rahastatud üksus ning seepärast on meetmed FB4 ja FB5 seotud riigi vahenditega. Komisjon märgib ka seda, et meetmed FB4 ja FB5 on olemuselt valikulised, kuna need toovad kasu üksnes FB Banki tegevusele.
            
         
               (193)
            
            
               Lisaks sellele leiab komisjon, et meetmed FB4 ja FB5 annavad FB Banki tegevusele selge eelise, kuna hoiavad seda toimivana. Üleandmise korraldus on sel juhul tõepoolest paketina müük. Kui aktsiakapitali ja allutatud võlainstrumente üle ei anta, antakse üle olulised tootlikud pangavarad (filiaalid, hoiused ja laenud). Seepärast annab meede FB4 üleantud tegevustele eelise, kuna see tagab piisavad varad, et katta selle hoiuseid, ja üleantud tegevused jätkuvad tänu FB Banki varade paketina müügile.
            
         
               (194)
            
            
               Peale selle ei oleks müük ilma meetmeta FB5 võimalik, kuna üleandmisel oleks potentsiaalne negatiivne mõju ostja kapitali adekvaatsuse määrale. Seega ei saaks üleantud tegevused enam jätkuda ning meetmed FB4 ja FB5 annavad neile selge eelise.
            
         
               (195)
            
            
               Komisjon leiab, et meetmed FB4 ja FB5 ei ole kooskõlas turumajanduse tingimustes tegutseva investori põhimõttega. Tegelikult ei ole HFSFil mingeid väljavaateid oma panuselt kasumit teenida: vastutasuks oma panuse eest ei saanud ta nõuet panga vastu, vaid üksnes nõude likvideerimisel oleva üksuse, st FB Banki vastu (113). Seepärast ei saa HFSF tõenäoliselt panustatud raha täies ulatuses tagasi.
            
         
               (196)
            
            
               Meetmetega FB4 ja FB5 pakutav valikuline eelis moonutab konkurentsi, hoides üht pangandustegevust toimivana ja võimaldades sel konkureerida teiste pankadega, sealhulgas Kreekas tegutsevate või Kreeka turule sisenemisest huvitatud välismaiste pankade filiaalidega. Seega mõjutavad meetmed FB4 ja FB5 liikmesriikidevahelist kaubandust ning võivad moonutada konkurentsi.
            
         
               (197)
            
            
               Seepärast järeldab komisjon, et HFSFi poolt FB Bankilt pangale üle antud varadega seotud rahastamispuudujäägi katmiseks antud 456,97 miljonit eurot ja HFSFi kohustus katta kõnealuste varadega seotud kapitalivajadused, mis võivad ulatuda kuni 100 miljoni euroni, kujutavad endast riigiabi aluslepingu artikli 107 lõike 1 tähenduses.
            
         Meetmetest FB4 ja FB5 kasu saaja
   
               (198)
            
            
               Põhjenduses 193 esitatud selgituse kohaselt leiab komisjon, et meetmetest FB4 ja FB5 on kasu saanud FB Banki tegevus, kuna abi võimaldas selle majandustegevusel panga raames jätkuda.
            
         
               (199)
            
            
               Küsimuse puhul, kas FB Banki tegevuse müük hõlmab pangale antud riigiabi vastavalt 2008. aasta pangandusteatise punktile 49, peab komisjon hindama, kas teatavad nõuded on täidetud. Komisjon peab eelkõige hindama seda, kas i) müük oli avatud ja mittediskrimineeriv, ii) müük toimus turutingimustel ning iii) finantsasutus või valitsus seadis asjaomastele varadele ja kohustustele võimalikult kõrge müügihinna.
            
         
               (200)
            
            
               Pank omandas FB Banki varade ja kohustuste paketi, kuna ta esitas teistele pankadele avatud mittediskrimineeriva pakkumismenetluse raames eelistatud pakkumise. Kreeka keskpank otsustas võtta ühendust ainult nelja suurima Kreekas tegutseva omamaise pangaga, kellest üksnes eespool määratletud pank ja veel üks pank tegid mittesiduva pakkumise. Kreeka keskpank kutsus kaht pakkujat esitama parandatud pakkumised. Kreeka keskpank valis välja NBG, kuna tema pakkumine sisaldas väiksemaid kriisilahenduse kulusid (114).
            
         
               (201)
            
            
               Komisjon täheldab, et Kreeka keskpank võttis ühendust ainult nelja pangaga (115). See, et ühendust võeti vaid piiratud arvu ostjatega, ei välista võimalust, et pakkumine oli avatud, kuna puudusid teised Kreekas tegutsevad pangad, mis oleksid piisavalt suured, et tulla toime pakutavate varadega, ja millel oleks kriisilahenduse ajal piisavalt kapitali, ja kuna kriisilahenduse ajal oli välismaiste krediidi- ja finantsasutuste huvi Kreekas pangandusega tegelema hakata piiratud. Lisaks määras Kreeka keskpank eelnevalt kindlaks üleantavate varade ja kohustuste portfelli ja tähtaja, mille jooksul tuleb pakkumised esitada, et need oleksid kehtivad. Komisjon leiab, et müük oli avatud ja mittediskrimineeriv.
            
         
               (202)
            
            
               FB Banki varade ja kohustuste negatiivne hind (võttes arvesse rahastamispuudujääki ja eespool nimetatud kapitalivajaduste katmist) ei välista seda, et müügihind vastab ettevõtja turuväärtusele (116). Komisjonil ei ole alust arvata, et tehtud pakkumine ja makstud hind ei kajastanud ettevõtja turuväärtust. Tuleb meeles pidada, et Kreeka õigusaktide alusel hindab üleantud varade õiglast väärtust kõigepealt Kreeka keskpank ning seejärel kontrollivad ja kohandavad seda järgmise kuue kuu jooksul väliseksperdid. Seega leiab komisjon, et müük toimus turutingimustel. Eespool esitatu alusel järeldab komisjon kooskõlas 2008. aasta pangandusteatise punktiga 49, ümberkorraldamisteatise punktiga 20 ja omaenda otsustuspraktikaga, (117) et müügihind kujutas turuhinda ja et riigiabi pangale võib välistada.
            
         6.2.1.3.   Järeldus abi olemasolu ja kogusumma kohta
   
   
               (203)
            
            
               Põhjenduste 190–197 alusel leiab komisjon, et meetmete FB1, FB2, FB3, FB4 ja FB5 puhul on täidetud aluslepingu 107 lõike 1 tingimused ning need kujutavad seega riigiabi.
            
         
               (204)
            
            
               Seepärast järeldab komisjon, et nagu on osutatud tabelis 10, on FB Bank saanud oma tegevuseks riigiabi 606,97 miljoni euro suuruse kapitalitoetuse vormis (meetmed FB1, FB4 ja FB5) ning lisaks Kreeka riigiväärtpabereid summas 60 miljonit eurot (meede FB2) ja Kreeka riigigarantiisid summas 50 miljonit eurot (meede FB3).
               
                  Tabel 10
               
               
                  Ülevaade FB Banki kasuks võetud abimeetmetest
               
               
                           Abisaaja
                        
                        
                           Meede
                        
                        
                           Abi olemus
                        
                        
                           Abisumma (mln eurodes)
                        
                     
                           FB Banki tegevusvaldkonnad
                        
                        
                           FB1
                        
                        
                           Rekapitaliseerimine
                        
                        
                           50
                        
                     
                           FB4
                        
                        
                           FB Bankilt pangale üle antud varadega seotud rahastamispuudujäägi katmine
                        
                        
                           456,97
                        
                     
                           FB5
                        
                        
                           FB Bankilt pangale üle antud varadega seotud kapitalivajaduste katmise kohustuse võtmise kinnitus
                        
                        
                           100
                        
                     
                           Finantsabi kokku
                        
                        
                           606,97
                        
                     
                           Makstud finantsabi kokku
                        
                        
                           506,97
                        
                     
                           Abisaaja
                        
                        
                           Meede
                        
                        
                           Abi olemus
                        
                        
                            
                        
                     
                           FB Banki tegevusvaldkonnad
                        
                        
                           FB2
                        
                        
                           Obligatsioonilaen
                        
                        
                           60
                        
                     
                            
                        
                        
                           FB3
                        
                        
                           Garantii
                        
                        
                           50
                        
                     
                           Likviidsusabi kokku
                        
                        
                           110
                        
                     
         6.2.2.   Kokkusobivuse hindamise õiguslik alus
   
   
               (205)
            
            
               Aluslepingu artikli 107 lõike 3 punktiga b volitatakse komisjoni tegema kindlaks, kas siseturuga on kokkusobiv abi, mis on antud mõne liikmesriigi majanduses tõsise häire kõrvaldamiseks.
            
         
               (206)
            
            
               Komisjon on möönnud, et ülemaailmne finantskriis võib tekitada mõne liikmesriigi majanduses tõsise häire ning et abimeetmed pankadele võivad selle häire kõrvaldada. Seda kinnitati ka 2008. aasta pangandusteatises, rekapitaliseerimisteatises ja ümberkorraldamisteatises. Komisjon on seisukohal, et tingimused riigiabi heakskiitmiseks aluslepingu artikli 107 lõike 3 punkti b alusel on täidetud, sest finantsturgudel on taas täheldatud pingeid. Komisjon kinnitas seda seisukohta, võttes vastu 2011. aasta pikendusteatise (118) ja 2013. aasta pangandusteatise (119).
            
         
               (207)
            
            
               Kreeka majanduse osas on komisjon Kreeka pankade toetuskavade heakskiitmist ja pikendamist ning Kreeka riigi poolt üksikutele pankadele antavate riigiabimeetmete heakskiitmist käsitlevates otsustes, tunnistanud, et Kreeka majanduses valitseb tõsise häire oht ja et riigi toetus pankadele sobib sellise häire kõrvaldamiseks. Seega peaks abimeetmete hindamise õiguslik alus olema aluslepingu artikli 107 lõike 3 punkt b.
            
         
               (208)
            
            
               Nagu on osutatud 2008. aasta pangandusteatise punktis 15, on aluslepingu artikli 107 lõike 3 punkti b alusel kokkusobiv abi, mis vastab järgmistele kokkusobivuse üldkriteeriumidele.
               a)   Asjakohasus: Abi peab olema hästi määratletud, et saavutada majanduses tõsise häire kõrvaldamist käsitlev eesmärk. Kõnealust eesmärki ei saavutata, kui meede ei ole häire kõrvaldamiseks sobilik.
               b)   Vajalikkus: Abimeede peab oma summa ja vormi poolest olema eesmärgi saavutamiseks vajalik. Seega peab ta olema eesmärgi saavutamiseks minimaalse vajaliku suurusega ning võtma häire kõrvaldamiseks kõige asjakohasema vormi.
               c)   Proportsionaalsus: Meetmete positiivset mõju tuleb hoida konkurentsimoonutuste suhtes asjakohaselt tasakaalus, et moonutused oleksid piiratud meetmete eesmärkide saavutamiseks vajaliku miinimumiga.
            
         
               (209)
            
            
               Finantskriisi ajal koostas komisjon kokkusobivuskriteeriumid eri abimeetmete jaoks. Abimeetmete hindamise põhimõtted kehtestati esmalt 2008. aasta pangandusteatises.
            
         
               (210)
            
            
               Rekapitaliseerimisteatises sätestati edasised juhised riigi kapitalisüstide puhul nõutavate hüvitise tasemete kohta.
            
         
               (211)
            
            
               Ümberkorraldamisteatises selgitas komisjon lõpuks ümberkorralduskavade hindamise meetodit. Panga ümberkorralduskava hindamisel ümberkorraldamisteatise kohaselt võtab komisjon arvesse kõiki tabelis 10 osutatud meetmeid.
            
         6.2.3.   Abimeetmete kokkusobivus 2008. aasta pangandusteatise ja rekapitaliseerimisteatisega
   
   6.2.3.1.   Meetmete FB1, FB2 ja FB3 kokkusobivus 2008. aasta pangandusteatisega
   
   
               (212)
            
            
               Meetmed FB1, FB2 ja FB3 võeti Kreeka pankade toetuskava raames. Kavaga hõlmatud meetmed on juba hinnatud siseturuga kokkusobivaks komisjoni 19. novembri 2008. aasta otsuses.
            
         6.2.3.2.   Meetmete FB4 ja FB5 kokkusobivus 2008 pangandusteatise ja rekapitaliseerimisteatisega
   
   6.2.3.2.1.   Asjakohasus
   
   
               (213)
            
            
               Meetmete FB4 ja FB5 asjakohasusega seoses leiab komisjon, et need meetmed on asjakohased, kuna need kaitsesid FB Banki hoiustajaid ja seega ka finantsstabiilsust. Kõnealune tegevus ei oleks saanud jätkuda ilma HFSFi abita, sest FB Banki kapital oli kriisilahenduse ajal negatiivne ja tol ajal valitsenud raskete turutingimuste tõttu ei oleks ükski pank omandanud varade ja kohustuste portfelli, mille väärtus oli negatiivne ja mis oleks nõrgendanud tema kapitali adekvaatsust. Seega tagati meetmetega Kreeka finantsstabiilsuse säilimine. Seepärast leiab komisjon, et meede oli päästmisabina asjakohane.
            
         6.2.3.2.2.   Vajalikkus
   
   
               (214)
            
            
               2008. aasta pangandusteatise kohaselt peab abimeede oma summa ja vormi poolest olema eesmärgi saavutamiseks vajalik. Kapitalisüst peab olema eesmärgi saavutamiseks minimaalse vajaliku suurusega.
            
         
               (215)
            
            
               Kreeka keskpank märkis oma 8. mai 2013. aasta kirjas, et vaatamata FB Banki väiksusele oleks tema tegevusloa tühistamine ilma kriisilahendusmeetmete kohaldamiseta kahjustanud hoiustajate usaldust Kreeka pangandussüsteemi vastu ja seega mõjutanud ka finantsstabiilsust. Peale selle lisas Kreeka keskpank, et erinevate kriisilahendusvõimaluste seast eelistab ta FB Banki kriisilahenduseks ostu- ja ühendamismenetlusi kooskõlas 2012. aasta detsembri Kreeka teise kohandamisprogrammi majandus- ja rahanduspoliitika memorandumiga. Kreeka keskpank leidis, et kõnealune menetlus lahendaks viivitamata ja kindlalt FB Banki probleemid. Komisjon leiab, et need finantsstabiilsustegurid toetavad meetmete FB4 ja FB5 vajalikkust.
            
         
               (216)
            
            
               Sekkumise mahuga seoses märkis Kreeka keskpank oma otsuses 10/1/10.5.2013, et eelistatud lahenduseks oli valitud varade ja kohustuste üleandmise korraldus, kuna see vähendas kriisilahenduse kulusid. See otsus oli ka kooskõlas 2012. aasta märtsi Kreeka teise kohandamisprogrammi majandus- ja rahanduspoliitika memorandumiga. Peale selle leiab komisjon, et rahastamispuudujäägi lõplikku suurust hindasid väga hoolikalt Kreeka ametiasutused, kes võtsid arvesse vandeaudiitori koostatud hindamisaruannet. Kõnealune summa kattis täpselt üleantud varade õiglase väärtuse ja kohustuste väärtuse vahe. Lisaks kohustus HFSF katma kapitalivajadused üksnes kuni 9 % ulatuses Kreeka keskpanga hinnatud üleantud varadest. Asjaolu, et kahest pakkujast oli oma pakkumise nõus üle vaatama üksnes eespool määratletud pank, toetab järeldust, et panus ei olnud liiga suur.
            
         
               (217)
            
            
               Pealegi ei antud FB Banki omakapitali üle ja see jäi likvideeritud üksusesse ehk FB Banki. Seepärast kannavad aktsionärid maksimaalset kahju ja HFSFi panust ei suurendata nende päästmiseks vajalike kulude võrra.
            
         
               (218)
            
            
               Abi hüvitamisega seoses võib põhjendusega 195 sarnaselt märkida, et suure tõenäosusega ei saa HFSF panustatud raha täies ulatuses tagasi (120). Seega on selge, et ta ei saa mingit hüvitist ja tema panus on sarnane tagastamatule abile. Nagu on märgitud rekapitaliseerimisteatise punktis 44, on rekapitaliseerimise ebapiisav hüvitamine vastuvõetav üksnes raskustes pankade puhul, kes ei ole suutelised midagi hüvitama. Komisjon leiab, et see kehtib FB Banki puhul. Hüvitamise puudumine tekitab vajaduse põhjaliku ümberkorraldamise järele kooskõlas rekapitaliseerimisteatisega.
            
         
               (219)
            
            
               Seega on meetmed FB4 ja FB5 nii oma mahus kui ka vormis vajalikud päästmisabina, et saavutada Kreeka pangandussüsteemi ja kogu majanduse häire piiramise eesmärgid.
            
         6.2.3.2.3.   Proportsionaalsus
   
   
               (220)
            
            
               Komisjon märgib, et FB Banki kui sellist ei ole enam olemas. Asjaolu, et abiga päästetakse üleantud tegevused, võib teoreetiliselt moonutada konkurentsi. Komisjon hindab siiski positiivselt FB Banki väiksust ja müügiprotsessi, mille puhul oli konkurentidel võimalus teha FB Banki valitud varade ja kohustuste suhtes pakkumine. Peale selle liideti FB Banki majandustegevus kohe pärast selle üleandmist panga tegevusega ning see lakkab eraldi majandustegevuse või konkurendina eksisteerimast. Seepärast järeldab komisjon, et abi ei tekita põhjendamatuid konkurentsimoonutusi.
            
         Järeldus meetmete FB4 ja FB5 kokkusobivuse kohta
   
               (221)
            
            
               Komisjon on jõudnud järeldusele, et meetmed FB4 ja FB5 on asjakohased ja vajalikud ning võttes arvesse FB Banki väiksust ja selle kadumist iseseisva konkurendina pärast pangaga liitmist, on need ka proportsionaalsed kavandatud eesmärgi suhtes, arvestades 2008. aasta pangandusteatist ja rekapitaliseerimisteatist.
            
         6.2.4.   Abimeetmete kokkusobivus ümberkorraldamisteatisega
   
   
               (222)
            
            
               Meetme FB4 hüvitamisega seoses märkis komisjon põhjenduses 218, et HFSF ei saa tõenäoliselt täies ulatuses tagasi FB Banki kriisilahenduseks suunatud 456,97 miljonit eurot (meede FB4). Hüvitamise puudumine tekitab vajaduse põhjaliku ümberkorraldamise järele nii elujõulisuse meetmete kui ka konkurentsi moonutamist piiravate meetmete näol.
            
         6.2.4.1.   
         FB Banki tegevuse pikaajalise elujõulisuse tagamine müügi abil
   
   
               (223)
            
            
               Ümberkorraldamisteatise punktis 21 on sätestatud, et kui raskustes olev krediidiasutus ei suuda usaldusväärselt taastada oma pikaajalist elujõulisust, tuleb kaaluda krediidiasutuse nõuetekohast likvideerimist või enampakkumisel müüki. Riigid võivad seejuures elujõuetute osalejate turult lahkumist toetada ning võimaldada seda finantsstabiilsuse säilitamise huvides teha sobiva ajavahemiku jooksul.
            
         
               (224)
            
            
               FB Bank ei olnud siiski iseseisvana elujõuline pank ja see määrati likvideerimisele. Selle kohta on ümberkorraldamisteatise punktis 17 sätestatud, et „pikaajalise elujõulisuse taastamisele võib kaasa aidata raskustes oleva panga müümine muule finantsasutusele, kui ostja on elujõuline ja võimeline raskustes oleva panga edukalt üle võtma ning suudab aidata taastada turu usaldust”.
            
         
               (225)
            
            
               Nagu on märgitud punktis 7.5.2, võib panga ümberkorralduskava alusel lugeda panga elujõuliseks üksuseks. Seepärast võimaldab FB Banki tegevuse üleandmine pangale taastada selle pikaajalise elujõulisuse. Lisaks sellele kujutab FB Banki tegevuse täielik liitmine (121) panga tegevusega ja FB Banki kui iseseisva konkurendina tegutsemise lõpetamine põhjalikku ümberkorraldamist, mis on nõutav riigiabi ebapiisava hüvitamise korral.
            
         6.2.4.2.   Omaosalus ja kulude jagamine
   
   
               (226)
            
            
               Põhjenduses 216 esitatud selgituse kohaselt tagatakse FB Banki kriisilahenduseks valitud viisi abil ümberkorralduskulude viimine miinimumini. Esiteks hindasid rahastamispuudujääki hoolikalt Kreeka ametiasutused, võttes arvesse sõltumatute audiitorite koostatud aruannet. HFSF kohustus katma ka üleantud tegevustest tulenevad ostja kapitalivajadused üksnes seadusega ettenähtud miinimumsumma ulatuses. Lisaks aitab FB Banki majandustegevuse liitmine suurema üksusega ning sellest tuleneva sünergia realiseerimine FB Banki filiaalide võrgustiku ratsionaliseerimise, IT-taristu konsolideerimise ja rahastamiskulude vähendamise abil viia ümberkorralduskulud miinimumini võrreldes olukorraga, kus riik oleks püüdnud taastada FB Banki kui iseseisva panga elujõulisust.
            
         
               (227)
            
            
               Aktsiakapitali ja allutatud võlainstrumente ei antud pangale üle, vaid need jäid FB Banki ehk likvideeritavasse üksusesse. Seega leiab komisjon, et aktsionärid jagasid koormust piisavalt, kuna neil oli õigus saada likvideerimisest tulu üksnes juhul, kui need olid piisavad selleks, et teha tagasimakse HFSFile, kelle nõue tuli rahuldada enne teiste võlausaldajate nõudeid. Võttes arvesse realiseeritud varade nappust, siis ei saa aktsionärid tõenäoliselt oma investeeringuid tagasi.
            
         6.2.4.3.   Konkurentsimoonutuste piiramise meetmed
   
   
               (228)
            
            
               Konkurentsimoonutuste piiramise meetmete kohta on ümberkorraldamisteatise punktis 30 öeldud, et „komisjon lähtub selliste meetmete vajaduse hindamisel asjaomaste pankade tegevuse eeldatavast mahust, ulatusest ja liigist pärast usaldusväärse ümberkorraldamiskava rakendamist […]. Selliste meetmete olemus ja vorm sõltuvad kahest kriteeriumist: esiteks abisumma suurusest ja selle andmise tingimustest ning teiseks selle turu või nende turgude iseloomust, kus abi saanud pank tegutseb.”
            
         
               (229)
            
            
               Kapitalitoetuse vormis saadud koguabi ulatus 606,97 miljoni euroni (meetmed FB1, FB4 ja FB5) ning lisaks Kreeka riigigarantiid summas 60 miljonit eurot (meede FB2) ja Kreeka riigiväärtpaberid summas 50 miljonit eurot (meede FB3). Meede FB1 moodustab 3,25 % FB Banki riskiga kaalutud varast seisuga 31. detsember 2008. Meede FB4, FB Bankilt pangale üle antud rahastamispuudujäägi katmine, moodustab ligikaudu 33,44 % FB Banki riskiga kaalutud varast seisuga 31. märts 2013. Meede FB5 moodustas määratluse kohaselt 9 % FB Bankilt pangale üle antud riskiga kaalutud varadest. Selline abisumma koos hüvitamise puudumisega nõuab abisaaja turuosa ulatuslikku vähendamist.
            
         
               (230)
            
            
               Võttes arvesse turgu, millel FB Bank tegutses, märgib komisjon, et FB Bank oli väga väike pank (osakaal väiksem kui 0,5 % Kreeka pankade koguvaradest ning turuosa oli laenude ja hoiustena alla 1 %) ning seega olid ka FB Bankilt pangale üle antud varad ja kohustused Kreeka pangandussüsteemi suurusega võrreldes väikesed.
            
         
               (231)
            
            
               Lisaks toimus FB Banki majandustegevuse pakkumine konkurentidele avatud enampakkumise kaudu. Pärast FB Banki müüki lakkas see iseseisva konkurendina eksisteerimast, kuna üleantud tegevus liideti täielikult panga tegevusega.
            
         
               (232)
            
            
               Komisjon on jõudnud järeldusele, et arvestades üleantud tegevuse väikest mahtu, avatud müügiprotsessi ja FB Banki tegevuse täielikku liitmist panga tegevusega, ei ole konkurentsi põhjendamatult moonutatud vaatamata väga suurtele abisummadele ja hüvitamise puudumisele.
            
         6.2.4.4.   Järeldus kokkusobivuse kohta ümberkorraldamisteatisega
   
   
               (233)
            
            
               Eespool esitatud analüüsi põhjal jõuti järeldusele, et FB Banki valitud varade ja kohustuste müük ning nende liitmine pangaga tagab selle, et kooskõlas ümberkorraldamisteatisega saavutab FB Banki tegevus taas pikaajalise elujõulisuse, abi puhul piirdutakse vajaliku miinimumiga ja puudub konkurentsi põhjendamatu moonutamine.
            
         6.2.5.   Järeldus FB Bankiga seotud abi kokkusobivuse kohta siseturuga
   
   
               (234)
            
            
               Kõik tabelis 10 loetletud abimeetmed on siseturuga kokkusobivad.
            
         6.3.   PROBANKIGA SEOTUD ABI HINDAMINE
   6.3.1.   Abi olemasolu ja suurus
   
   
               (235)
            
            
               Komisjon peab kõigepealt hindama, kas meetmed kujutavad endast riigiabi aluslepingu artikli 107 lõike 1 tähenduses.
            
         6.3.1.1.   Abi olemasolu Probanki kriisilahenduse eesmärgil võetud meetmete (meetmed PB1 ja PB2) puhul
   
   
               (236)
            
            
               HFSF on Kreeka riigi poolt pankade toetamiseks loodud ja rahastatud üksus. Seepärast on meetmed PB1 ja PB2 seotud riigi vahenditega. Meetmed PB1 ja PB2 on olemuselt valikulised, kuna need toovad kasu üksnes Probanki tegevusele.
            
         
               (237)
            
            
               Lisaks annavad meetmed PB1 ja PB2 Probanki tegevusele selge eelise, kuna hoiavad seda toimivana. Üleandmise korraldus on sel juhul paketina müük ning kuigi aktsiakapitali üle ei anta, antakse üle olulised tootlikud pangavarad (filiaalid, hoiused ja laenud).
            
         
               (238)
            
            
               Meetmed PB1 ja PB2 ei ole kooskõlas turumajanduse tingimustes tegutseva investori põhimõttega. Tegelikult ei ole HFSFil mingeid väljavaateid oma panuselt kasumist teenida: vastutasuks oma panuse eest ei saanud ta nõuet panga vastu, vaid üksnes nõude likvideerimisel oleva üksuse, st Probanki vastu (122). Seepärast ei saa HFSF tõenäoliselt panustatud raha täies ulatuses tagasi.
            
         
               (239)
            
            
               Meetmetega PB1 ja PB2 pakutav valikuline eelis moonutab konkurentsi, hoides üht pangandustegevust toimivana ning võimaldades sel turul tegutseda ja konkureerida teiste pankadega, kes tegutsevad Kreekas või kes on huvitatud Kreeka turule sisenemisest. Seega mõjutavad meetmed PB1 ja PB2 liikmesriikidevahelist kaubandust ning võivad moonutada konkurentsi.
            
         
               (240)
            
            
               Seepärast järeldatakse, et HFSFi poolt Probankilt pangale üle antud varadega seotud rahastamispuudujäägi katmiseks antud 562,73 miljonit eurot ja HFSFi kohustus katta kõnealuste varadega seotud kapitalivajadused, mis võivad ulatuda [180–280] miljoni euroni, kujutavad endast riigiabi aluslepingu artikli 107 lõike 1 tähenduses.
            
         Meetmetest PB1 ja PB2 kasu saaja
   
               (241)
            
            
               Meetmetest PB1 ja PB2 on kasu saanud Probanki tegevus, kuna need meetmed võimaldasid sellel tegevusel panga raames jätkuda.
            
         
               (242)
            
            
               Küsimuse puhul, kas Probanki tegevuse müük kujutab pangale antud riigiabi vastavalt 2008. aasta pangandusteatise punktile 49, peab komisjon hindama, kas teatavad nõuded on täidetud. Komisjon peab eelkõige hindama seda, kas i) müük oli avatud ja mittediskrimineeriv, ii) müük toimus turutingimustel ning iii) finantsasutus või valitsus seadis asjaomastele varadele ja kohustustele võimalikult kõrge müügihinna.
            
         
               (243)
            
            
               Pank omandas Probanki varad ja kohustused, kuna ta esitas teistele pankadele avatud mittediskrimineeriva pakkumismenetluse raames eelistatud pakkumise. Kreeka keskpank otsustas võtta ühendust ainult nelja suurima Kreekas tegutseva omamaise pangaga, kellest üksnes eespool määratletud pank ja veel üks pank tegid pakkumise. Määratletud pank osutus hinna ja oodatud sünergia puhul eelistatud pakkujaks.
            
         
               (244)
            
            
               Kreeka keskpank võttis ühendust ainult nelja pangaga. See, et ühendust võeti vaid piiratud arvu ostjatega, ei välista võimalust, et pakkumine oli avatud, kuna puudusid teised Kreekas tegutsevad pangad, mis oleksid piisavalt suured, et tulla toime pakutavate tegevustega, ja millel oleks kriisilahenduse ajal piisavalt kapitali. Peale selle ei olnud kuni Probanki kriisilahenduseni ükski välismaine krediidi- ja finantsasutus esitanud kehtivat siduvat ettepanekut Probanki omandamise kohta, kuigi selle tähtaega lükati korduvalt edasi. Kriisilahenduse ajal oli välismaiste krediidi- ja finantsasutuste huvi Kreekas pangandusega tegelema hakata piiratud. Lisaks oli Kreeka keskpank määranud eelnevalt kindlaks üleantavate varade ja kohustuste portfelli ja tähtaja, mille jooksul tuli pakkumised esitada, et need oleksid kehtivad. Seepärast leiab komisjon, et müük oli avatud ja mittediskrimineeriv.
            
         
               (245)
            
            
               Probanki varade ja kohustuste negatiivne hind (võttes arvesse rahastamispuudujääki ja eespool nimetatud kapitalivajaduste katmist) ei välista seda, et müügihind vastab ettevõtja turuväärtusele (123). Komisjonil ei ole alust arvata, et tehtud pakkumine ja makstud hind ei kajastanud ettevõtja turuväärtust. Kreeka keskpank oli varade õiglast väärtust hinnanud ja välisaudiitorid olid seda kontrollinud. Seega leiab komisjon, et müük toimus turutingimustel. Eespool esitatu alusel järeldab komisjon kooskõlas 2008. aasta pangandusteatise punktiga 49, ümberkorraldamisteatise punktiga 20 ja omaenda otsustuspraktikaga, (124) et riigiabi pangale võib välistada.
            
         6.3.1.2.   Järeldus abi olemasolu ja kogusumma kohta
   
   
               (246)
            
            
               Põhjenduste 236–240 alusel leiab komisjon, et meetmete PB1 ja PB2 puhul on täidetud aluslepingu 107 lõike 1 tingimused ning need kujutavad seega riigiabi.
            
         
               (247)
            
            
               Seepärast järeldab komisjon, et nagu on osutatud tabelis 11, on Probank saanud oma tegevuseks riigiabi [742,7–842,7] miljoni euro suuruse kapitalitoetuse vormis (meetmed PB1 ja PB2).
               
                  Tabel 11
               
               
                  Ülevaade Probanki kasuks võetud abimeetmetest
               
               
                           Abisaaja
                        
                        
                           Meede
                        
                        
                           Abi olemus
                        
                        
                           Abisumma (mln eurodes)
                        
                     
                           Probanki tegevusvaldkonnad
                        
                        
                           PB1
                        
                        
                           Probankilt pangale üle antud varadega seotud rahastamispuudujäägi katmine
                        
                        
                           562,7
                        
                     
                           PB2
                        
                        
                           Probankilt pangale üle antud varadega seotud kapitalivajaduste katmise kohustuse võtmise kinnitus
                        
                        
                           [180–280]
                        
                     
                           Finantsabi kokku
                        
                        
                           [742,7–842,7]
                        
                     
                           Makstud finantsabi kokku
                        
                        
                           [742,7–842,7]
                        
                     
         6.3.2.   Kokkusobivuse hindamise õiguslik alus
   
   
               (248)
            
            
               Aluslepingu artikli 107 lõike 3 punktiga b volitatakse komisjoni tegema kindlaks, kas siseturuga on kokkusobiv abi, mis on antud mõne liikmesriigi majanduses tõsise häire kõrvaldamiseks.
            
         
               (249)
            
            
               Nagu on selgitatud põhjendustes 206 ja 207, tuleb Kreeka pankade suhtes võetud abimeetmete hindamiseks võtta aluseks aluslepingu artikli 107 lõike 3 punkt b.
            
         
               (250)
            
            
               Põhjenduses 208 esitatud selgituse kohaselt on kooskõlas 2008. aasta pangandusteatise punktiga 15 aluslepingu artikli 107 lõike 3 punkti b alusel kokkusobiv abi, mis vastab järgmistele kokkusobivuse üldkriteeriumidele: asjakohasus, vajalikkus ja proportsionaalsus.
            
         
               (251)
            
            
               Rekapitaliseerimisteatises sätestati edasised juhised riigi kapitalisüstide puhul nõutavate hüvitise tasemete kohta.
            
         
               (252)
            
            
               Ümberkorraldamisteatises selgitas komisjon lõpuks ümberkorralduskavade hindamise meetodit. Ümberkorralduskava hindamisel ümberkorraldamist käsitleva teatise kohaselt võtab komisjon arvesse kõiki tabelis 11 osutatud meetmeid.
            
         6.3.3.   Abimeetmete kokkusobivus 2008. aasta pangandusteatise ja rekapitaliseerimisteatisega
   
   6.3.3.1.   Asjakohasus
   
   
               (253)
            
            
               Meetmete PB1 ja PB2 asjakohasusega seoses leiab komisjon, et rahastamispuudujäägi katmine ja kohustus katta ostjale üleantud varadega seotud kapitalivajadused on asjakohane, kuna tänu sellele sai müük võimalikuks, see kaitses Probanki hoiustajaid ja finantsstabiilsust. Need toimingud ei oleks saanud jätkuda ilma HFSFi abita, kuna Probanki omakapital oli kriisilahenduse ajal negatiivne. Tol ajal valitsenud raskete turutingimuste tõttu ei oleks ükski pank omandanud varade ja kohustuste portfelli, mille väärtus oli negatiivne ja mis oleks nõrgendanud tema kapitali adekvaatsust. 10. mail 2013 nimetas Kreeka keskpank ametisse Probanki erivoliniku, kelle ülesanne oli ka tagada, et Probanki aktsiakapitali suurendamiseks võetakse kõik vajalikud meetmed. Asjaolu, et vaatamata Probanki juurde määratud erivoliniku jõupingutustele ja Probanki aktsiakapitali suurendamise tähtaja korduvale pikendamisele ei esitanud ükski erainvestor kriisilahenduse ajal Probanki omandamiseks lõplikku siduvat ettepanekut, toetab järeldust, et need tegevused ei oleks saanud jätkuda ilma HFSFilt saadud abita. Seega tagati meetmetega Kreeka finantsstabiilsuse säilimine. Seepärast leiab komisjon, et meede oli asjakohane päästmisabina.
            
         6.3.3.2.   Vajalikkus
   
   
               (254)
            
            
               2008. aasta pangandusteatise kohaselt peab abimeede oma summa ja vormi poolest olema eesmärgi saavutamiseks vajalik. Kapitalisüst peab olema eesmärgi saavutamiseks minimaalse vajaliku suurusega.
            
         
               (255)
            
            
               2013. aasta mai Kreeka teise kohandamisprogrammi majandus- ja rahanduspoliitika memorandumis sätestati, et nende mittepeamiste pankade (125) puhul, kes ei täida oma kapitalinõudeid, hindab Kreeka keskpank koostöös HFSFiga võimalusi maksumaksjate kulude minimeerimiseks, kaasa arvatud ostu- ja ühendamismenetlused, tagades samas ka hoiustajate kaitse.
            
         
               (256)
            
            
               Nagu Kreeka keskpank oma 26. juuli 2013. aasta otsuses (126) tõdes, oleks Probanki tegevusloa tühistamine ilma kriisilahendusmeetmeteta võinud mõjutada finantsstabiilsust.
            
         
               (257)
            
            
               Komisjon leiab, et need finantsstabiilsustegurid toetavad meetmete PB1 ja PB2 vajalikkust.
            
         
               (258)
            
            
               Meetme mahuga seoses hindasid rahastamispuudujääki väga hoolikalt Kreeka ametiasutused, kes võtsid arvesse vandeaudiitori koostatud hindamisaruannet. Kõnealune summa kattis täpselt üleantud varade õiglase väärtuse ja kohustuste väärtuse vahe. Kreeka keskpank märkis oma otsuses 12/1/26.7.2013, et eelistatud lahenduseks oli valitud varade ja kohustuste üleandmise korraldus, kuna see vähendas kriisilahenduse kulusid. Kõnealune otsus on kooskõlas 2013. aasta juuli Kreeka teise majandusliku kohandamisprogrammiga. Lisaks kohustus HFSF katma kapitalivajadused üksnes kuni 9 % ulatuses Kreeka keskpanga hinnatud üleantud varadest.
            
         
               (259)
            
            
               Pealegi ei antud omakapitali pangale üle ja see jäi likvideeritavasse üksusesse. Seepärast kannavad Probanki aktsionärid maksimaalset kahju ja HFSFi panust ei suurendata nende päästmiseks vajalike kulude võrra.
            
         
               (260)
            
            
               Abi hüvitamisega seoses võib põhjendusega 238 sarnaselt märkida, et suure tõenäosusega ei saa HFSF panustatud raha täies ulatuses tagasi. Seega on selge, et ta ei saa mingit hüvitist ja tema panus on sarnane tagastamatule abile. Nagu on märgitud rekapitaliseerimisteatise punktis 44, on rekapitaliseerimise ebapiisav hüvitamine vastuvõetav üksnes raskustes pankade puhul, kes ei ole suutelised midagi hüvitama. Komisjon leiab, et see kehtib Probanki puhul. Hüvitamise puudumine tekitab vajaduse põhjaliku ümberkorraldamise järele kooskõlas rekapitaliseerimisteatisega.
            
         
               (261)
            
            
               Kokkuvõttes on meetmed vajalikud päästmisabina nii oma summa kui ka vormi poolest, et saavutada Kreeka pangandussüsteemis ja majanduses tervikuna tekkinud häire piiramise eesmärk.
            
         6.3.3.3.   Proportsionaalsus
   
   
               (262)
            
            
               Probanki kui sellist ei ole enam olemas. Asjaolu, et abiga päästetakse pangale üle antud tegevused, võib teoreetiliselt moonutada konkurentsi. Komisjon täheldab siiski Probanki väiksust ja müügiprotsessi, mille puhul oli konkurentidel võimalus teha Probanki valitud varade ja kohustuste suhtes pakkumine. Peale selle liideti Probanki majandustegevus kohe pärast selle üleandmist panga tegevusega ning see lakkab eraldi majandustegevuse või konkurendina eksisteerimast. Seepärast järeldab komisjon, et abi ei tekita põhjendamatuid konkurentsimoonutusi.
            
         6.3.3.4.   Järeldused meetmete PB1 ja PB2 kokkusobivuse kohta pangandusteatise ja rekapitaliseerimisteatisega
   
   
               (263)
            
            
               Komisjon on jõudnud järeldusele, et meetmed PB1 ja PB2 on asjakohased ja vajalikud ning võttes arvesse Probanki majandustegevuse üle võtnud panga jaoks kavandatud põhjalikku ümberkorraldamist, on need ka proportsionaalsed kavandatud eesmärgi suhtes, arvestades 2008. aasta pangandusteatist ja rekapitaliseerimisteatist.
            
         6.3.4.   Abimeetmete kokkusobivus ümberkorraldamisteatisega
   
   
               (264)
            
            
               Põhjenduses 260 märkis komisjon meetme PB1 hüvitamisega seoses, et HFSF ei saa tõenäoliselt täies ulatuses tagasi Probanki kriisilahenduseks suunatud 562,73 miljonit eurot (meede PB1). Hüvitamise puudumine tekitab vajaduse põhjaliku ümberkorraldamise järele nii elujõulisuse meetmete kui ka konkurentsi moonutamist piiravate meetmete näol.
            
         6.3.4.1.   Probanki tegevuse pikaajalise elujõulisuse tagamine müügi abil
   
   
               (265)
            
            
               Ümberkorraldamisteatise punktis 21 on sätestatud, et kui raskustes olev krediidiasutus ei suuda usaldusväärselt taastada oma pikaajalist elujõulisust, tuleb kaaluda krediidiasutuse nõuetekohast likvideerimist või enampakkumisel müüki. Liikmesriigid võivad seejuures elujõuetute osalejate turult lahkumist toetada ning võimaldada seda finantsstabiilsuse säilitamise huvides teha sobiva ajavahemiku jooksul.
            
         
               (266)
            
            
               Probank ei olnud siiski iseseisvana elujõuline pank ja see määrati likvideerimisele. Selle kohta on ümberkorraldamisteatise punktis 17 sätestatud, et „pikaajalise elujõulisuse taastamisele võib kaasa aidata raskustes oleva panga müümine muule finantsasutusele, kui ostja on elujõuline ja võimeline raskustes oleva panga edukalt üle võtma ning suudab aidata taastada turu usaldust”.
            
         
               (267)
            
            
               Nagu on märgitud punktis 7.5.2, võib panga ümberkorralduskava alusel lugeda panga elujõuliseks üksuseks. Seepärast võimaldab Probanki majandustegevuse üleandmine pangale taastada selle pikaajalise elujõulisuse. Lisaks sellele kujutab Probanki tegevuse täielik liitmine (127) panga tegevusega ja Probanki kui iseseisva üksusena tegutsemise lõpetamine põhjalikku ümberkorraldamist, mis on nõutav riigiabi ebapiisava hüvitamise korral.
            
         6.3.4.2.   Omaosalus ja kulude jagamine
   
   
               (268)
            
            
               Põhjenduses 258 esitatud selgituse kohaselt tagatakse Probanki kriisilahenduseks valitud viisi abil ümberkorralduskulude viimine miinimumini. Esiteks hindasid rahastamispuudujääki hoolikalt Kreeka ametiasutused, võttes arvesse sõltumatute audiitorite koostatud aruannet. HFSF kohustus katma ka üleantud varadest tulenevad ostja kapitalivajadused üksnes seadusega ettenähtud miinimumsumma ulatuses. Lisaks aitab Probanki majandustegevuse liitmine suurema üksusega ning sellest tuleneva sünergia realiseerimine eelkõige Probanki filiaalide võrgustiku ratsionaliseerimise, IT-taristu konsolideerimise ja rahastamiskulude vähendamise abil viia ümberkorralduskulud miinimumini võrreldes olukorraga, kus riik oleks püüdnud taastada Probanki kui iseseisva panga elujõulisust.
            
         
               (269)
            
            
               Aktsiakapitali ja allutatud võlainstrumente ei antud pangale üle, vaid need jäid Probanki ehk likvideeritavasse üksusesse. Seega leiab komisjon, et aktsionärid jagasid koormust piisavalt, kuna neil oli õigus saada likvideerimisest tulu üksnes juhul, kui need olid piisavad selleks, et teha tagasimakse HFSFile, kelle nõue tuli rahuldada enne teiste võlausaldajate nõudeid. Võttes arvesse realiseeritud varade nappust, siis ei saa aktsionärid tõenäoliselt oma investeeringuid tagasi.
            
         6.3.4.3.   Konkurentsimoonutuste piiramise meetmed
   
   
               (270)
            
            
               Konkurentsimoonutuste piiramise meetmete kohta on ümberkorraldamisteatise punktis 30 öeldud, et „komisjon lähtub selliste meetmete vajaduse hindamisel asjaomaste pankade tegevuse eeldatavast mahust, ulatusest ja liigist pärast usaldusväärse ümberkorraldamiskava rakendamist […]. Selliste meetmete olemus ja vorm sõltuvad kahest kriteeriumist: esiteks abisumma suurusest ja selle andmise tingimustest ning teiseks selle turu või nende turgude iseloomust, kus abi saanud pank tegutseb.”
            
         
               (271)
            
            
               Mis puudutab eraldatud abisummasid, siis ulatus kapitalitoetuse vormis saadud koguabi [742,7–842,7] miljoni euroni (meetmed PB1 ja PB2). Meede PB1 moodustas ligikaudu 21,15 % Probanki riskiga kaalutud varast seisuga 30. juuni 2013. Meede PB2 moodustas määratluse kohaselt kuni […] % Probanki poolt üle antud varadest. Selline abisumma koos hüvitamise puudumisega nõuab abisaaja turuosa ulatuslikku vähendamist.
            
         
               (272)
            
            
               Võttes arvesse turgu, millel Probank tegutses, märgib komisjon, et Probank oli väga väike pank (osakaal ligikaudu 1 % Kreeka pankade koguvaradest ning turuosa oli laenudena ligikaudu 1 % ja hoiustena alla 2 %) ning seega olid ka Probankilt pangale üle antud varad ja kohustused Kreeka pangandussüsteemi suurusega võrreldes väikesed.
            
         
               (273)
            
            
               Lisaks toimus Probanki majandustegevuse pakkumine konkurentidele avatud enampakkumise kaudu. Pärast Probanki müüki lakkas see iseseisva konkurendina eksisteerimast, kuna üleantud tegevus liideti täielikult panga tegevusega.
            
         
               (274)
            
            
               Komisjon on jõudnud järeldusele, et arvestades üleantud tegevuse väikest mahtu, avatud müügiprotsessi ja Probanki tegevuse täielikku liitmist panga tegevusega, ei ole konkurentsi põhjendamatult moonutatud vaatamata väga suurtele abisummadele ja hüvitamise puudumisele.
            
         6.3.4.4.   Järeldus kokkusobivuse kohta ümberkorraldamisteatisega
   
   
               (275)
            
            
               Eespool esitatud analüüsi põhjal jõudis komisjon järeldusele, et Probanki valitud varade ja kohustuste müük ning nende liitmine pangaga tagab selle, et kooskõlas ümberkorraldamisteatisega saavutab Probanki tegevus taas pikaajalise elujõulisuse, abi puhul piirdutakse vajaliku miinimumiga ja puudub konkurentsi põhjendamatu moonutamine.
            
         6.3.5.   Järeldus Probankiga seotud abi kokkusobivuse kohta siseturuga
   
   
               (276)
            
            
               Kõik tabelis 11 loetletud abimeetmed on siseturuga kokkusobivad.
            
         7.   PANGALE ANTUD ABI HINDAMINE
   
   7.1.   ABI OLEMASOLU JA SUURUS
   
               (277)
            
            
               Komisjon peab tegema kindlaks riigiabi olemasolu aluslepingu artikli 107 lõike 1 tähenduses.
            
         7.1.1.   Abi olemasolu Kreeka pankade toetuskava raames võetud meetmete (meetmed L1 ja A) puhul
   
   7.1.1.1.   Garantiina ja riigivõlakirjadena antud riigi likviidsustoetus (meede L1)
   
   
               (278)
            
            
               Komisjon on oma otsustes Kreeka pankade toetuskava (128) heakskiitmise ja pikendamise kohta juba kindlaks teinud, et kava raames antud likviidsustoetus kujutab endast abi. 15. aprilli 2011. aasta seisuga oli garantiide summa 12 873 miljonit eurot, 30. novembril 2013. aastal oli see tõusnud 14 798 miljonile eurole. Nendel kuupäeval oli pangal laenatud riigivõlakirju vastavalt 787 miljoni ja 847 miljoni euro väärtuses. Kava raames antav edasine likviidsustoetus kujutab samamoodi abi.
            
         7.1.1.2.   Rekapitaliseerimiskava raames kohaldatud riigipoolne rekapitaliseerimine (meede A)
   
   
               (279)
            
            
               Oma 19. novembri 2008. aasta otsuses on komisjon juba sätestanud, et Kreeka pankade toetuskava raames võetud rekapitaliseerimismeede kujutab endast abi. Pank on saanud 1 350 miljoni euro väärtuses eelisaktsiaid, mis moodustab 2,1 % panga riskiga kaalutud varast (129).
            
         
               (280)
            
            
               2010. aastal muutis komisjon nende eelisaktsiate tehnilisi parameetreid nii, et kupongimaksed kasvavad igal aastal 2 %, kui eelisaktsiaid ei ole viie aasta jooksul tagasi ostetud. Et muudatused suurendavad riigihüvitist, kui eelisaktsiaid ei ole viie aasta jooksul tagasi ostetud ega vahetatud, järeldab komisjon, et tehniliste parameetrite muutmine ei too pangale kaasa eelist ega sisalda seega täiendavat riigiabi.
            
         7.1.2.   Abi olemasolu riigi tagatud likviidsusabi puhul (meede L2)
   
   
               (281)
            
            
               2008. aasta pangandusteatise punktis 51 selgitas komisjon, et keskpankade rahaliste vahendite eraldamine finantsasutustele ei kujuta abi juhul, kui on täidetud neli kumulatiivset tingimust seoses finantsasutuse maksevõimelisusega, laenu tagatusega, finantsasutuse suhtes kehtestatud intressimääraga ja riigi edasigarantii puudumisega. Et riigi tagatud erakorraline likviidsusabi ei ole nimetatud nelja kumulatiivse tingimusega kooskõlas (eeskätt riigigarantii tõttu ja seepärast, et see eraldati koos muude toetusmeetmetega), ei saa järeldada, et riigi tagatud erakorraline likviidsusabi ei kujuta endast riigiabi.
            
         
               (282)
            
            
               Riigi tagatud erakorraline likviidsusabi vastab aluslepingu artikli 107 lõike 1 tingimustele. Esiteks hõlmab meede riigigarantii andmist Kreeka keskpangale ning mis tahes kahjumi kannab riik. Seega hõlmab meede riigi vahendeid. Riigi tagatud erakorraline likviidsusabi võimaldab pankadel saada rahalisi vahendeid olukorras, kus neil puudub juurdepääs hulgirahastamise turgudele ja eurosüsteemi tavapärastele refinantseerimistehingutele. Sellest lähtuvalt andis erakorraline likviidsusabi pangale eelise. Kuna erakorraline likviidsusabi piirdub pangandussektoriga, on meede valikuline. Ning kuna riigi tagatud erakorraline likviidsusabi võimaldas pangal turul edasi tegutseda, vältida makseviivitusi ja turult lahkumist, on tegemist konkurentsi moonutamisega. Kuna pank tegutseb ka muudel Euroopa finantsturgudel ja kuna teiste liikmesriikide finantsasutused tegutsevad või oleksid olnud huvitatud tegutsemisest omakorda Kreekas, mõjutab eelis ka liikmesriikidevahelist kaubandust.
            
         
               (283)
            
            
               Eespool esitatut aluseks võttes leiab komisjon, et riigi tagatud erakorraline likviidsusabi (meede L2) kujutab endast riigiabi. Nimetatud likviidsusabi suurus on olnud varieeruv. 31. detsembril 2012 oli see umbes 30,9 miljardit eurot.
            
         7.1.3.   Abi olemasolu HFSFi kaudu võetud meetmete puhul (meetmed B1, B2 ja B3)
   
   7.1.3.1.   Esimene ajutine rekapitaliseerimine (meede B1)
   
   
               (284)
            
            
               NBG uurimise algatamise otsuse punktis 5.1 on komisjon juba järeldanud, et esimene ajutine rekapitaliseerimine kujutab endast riigiabi. Saadud kapital on 7 430 miljonit eurot.
            
         7.1.3.2.   Teine ajutine rekapitaliseerimine (meede B2)
   
   
               (285)
            
            
               Meede B2 viidi ellu HFSFi vahenditest, mis hõlmasid riigi vahendeid, nagu on selgitatud NBG uurimise algatamise otsuse põhjenduses 49.
            
         
               (286)
            
            
               Mis puudutab eelise olemasolu, siis tõstis meede B2 panga omavahendite suhtarvu tasemele, mis võimaldas tal jätkata turul tegutsemist ning andis juurdepääsu eurosüsteemi rahalistele vahenditele. Lisaks kujutab meetme B2 hüvitamine intresside kogunemist EFSFi võlakirjadele, samuti täiendavat 1 % suurust tasu. Et hüvitis on ilmselt väiksem sarnaste turul liikuvate kapitaliinstrumentide hüvitistest, ei oleks pank kindlasti suutnud sellistel tingimustel samaväärsel hulgal kapitali turult hankida. Seega kujutas meede B2 pangale riigi vahenditest eelise andmist. Et meede oli kättesaadav vaid pangale, on see valikuline.
            
         
               (287)
            
            
               Meetme B2 kohaldamise tulemusena panga seisund tugevnes, kuna panga käsutusse anti edasiseks kapitalinõuete täimiseks vajalikud rahalised vahendid, mis tekitas konkurentsimoonutusi. Kuna pank tegutseb ka teiste liikmesriikide pangandusturgudel ja kuna teiste liikmesriikide finantsasutused tegutsevad Kreekas, eeskätt kindlustusturul, mõjutab meede B2 ka liikmesriikidevahelist kaubandust.
            
         
               (288)
            
            
               Komisjon leiab, et meede B2 kujutab endast riigiabi. Riigi pädevad asutused käsitlesid oma teatises seda samuti abina. Saadud kapital on 2 326 miljonit eurot.
            
         7.1.3.3.   HFSFi osalemine 2013. aasta kevadises rekapitaliseerimises (meede B3)
   
   
               (289)
            
            
               HFSFi osalemine 2013. aasta kevadises rekapitaliseerimises (meede B3) tähendab esimese ja teise ajutise rekapitaliseerimise (meetmed B1 ja B2) osalist konverteerimist püsivaks rekapitaliseerimiseks 8 677 miljoni euro väärtuses lihtaktsiatesse. Et meede B3 kujutab juba antud abi konverteerimist, sisaldab see endiselt riigi vahendeid, kuid ei suurenda abi nominaalväärtust. Abi teatava nominaalsumma korral suurendab see siiski panga eelist (ja süvendab seega konkurentsimoonutusi), kuna tegemist on püsiva ja mitte ajutise rekapitaliseerimisega, nagu meetmete B1 ja B2 puhul.
            
         
               (290)
            
            
               Kõik Kreekas tegutsevad pangad sellist abi ei saanud. Mis puudutab konkurentsi moonutamist ja mõju kaubandusele, märgib komisjon näiteks, et abi aitas pangal jätkata oma tehinguid teistes liikmesriikides, nagu Rumeenias ja Bulgaarias. Panga likvideerimine oleks toonud kaasa tegevuse lõpetamise välisturgudel kas likvideerimise või ettevõtjate müügi teel. Lisaks konkureerib pank Kreekas oma kindlustusteenustega muudest liikmesriikidest pärit kindlustusettevõtjate tütarettevõtjatega. Seega piiratakse meetmega konkurentsi ja see mõjutab liikmesriikidevahelist kaubandust. Komisjon leiab, et meede B3 kujutab endast riigiabi.
            
         7.1.3.4.   Järeldus meetmete B1, B2 ja B3 kohta
   
   
               (291)
            
            
               Meetmed B1, B2 ja B3 kujutavad endast riigiabi aluslepingu artikli 107 lõike 1 tähenduses. Meetmete B1, B2 ja B3 raames antud riigiabi summa oli 9 756 miljonit eurot. Nagu osutati punktis 7.1.3.3, konverteeriti ainult osa esimesest ja teisest ajutisest rekapitaliseerimisest (meetmed B1 ja B2) püsivaks rekapitaliseerimiseks 8 677 miljoni euro ulatuses (meede B3), samal ajal kui ülejäänud osa maksti HFSFile tagasi kuus kuud pärast selle saamist (130).
            
         
               (292)
            
            
               Ümberkorraldamisteatise punktis 31 on märgitud, et lisaks abi absoluutsummale on komisjon võtnud arvesse ka panga riskiga kaalutud varaga seotud abi. Meetmeid B1, B2 ja B3 kohaldati ühe aasta jooksul ajavahemikul 2012. aasta aprillist (131) kuni 2013. aasta maini. Sel ajal muutus panga riskiga kaalutud vara. Seega tekib küsimus, millist riskiga kaalutud vara taset tuleks kasutada ehk täpsemalt, kas riigiabi hindamise aluseks tuleks võtta olemasolev riskiga kaalutud vara nimetatud perioodi alguses või lõpus. Meetmete B1, B2 ja B3 eesmärk on katta Kreeka keskpanga 2012. aasta märtsis kindlaks määratud kapitalivajadus (2012. aasta stressitest). Teiste sõnadega, kapitalivajadused, mida kõnealuste riigiabimeetmetega püüti leevendada, olid olemas juba märtsis 2012. Seega leiab komisjon, et meetmetes B1, B2 ja B3 sisalduvat abisummat tuleb võrrelda panga riskiga kaalutud varaga seisuga 31. märts 2012. Seejuures tuletatakse meelde, et alates 2012. aasta märtsist kuni 2013. aasta kevadise rekapitaliseerimiseni ei võtnud Kreeka keskpank arvesse Kreeka pankade poolt kapitalivajaduste üles- või allapoole korrigeerimiseks läbi viidud omandamisi. Asjaomasest tegurist nähtub, et meetmed B1, B2 ja B3 kujutasid endast abimeetmeid, mis olid seotud panga näitajatega seisuga 31. märts 2012.
            
         
               (293)
            
            
               Esimene ja teine ajutine rekapitaliseerimine moodustasid kokku 9 756 miljonit eurot. Asjaomane summa moodustab 15,3 % panga riskiga kaalutud varast seisuga 31. märts 2012.
            
         
               (294)
            
            
               Kuna pank suutis kaasata erakapitali, oli summa, mille HFSF eraldas pangale, üksnes 8 677 miljonit eurot, mis moodustab 31. märtsi 2012. aasta seisuga 13,6 % panga riskiga kaalutud varast.
            
         7.1.4.   Järeldus panga saadud abi olemasolu ja kogusumma kohta
   
   
               (295)
            
            
               Meetmed A, B1, B2, B3, L1 ja L2 kujutavad endast riigiabi aluslepingu artikli 107 lõike 1 tähenduses. Tabelis 12 on esitatud kokkuvõte nende meetmete kohta.
               
                  Tabel 12
               
               
                  Ülevaade panga saadud koguabist
               
               
                           Viide
                        
                        
                           Meede
                        
                        
                           Meetme liik
                        
                        
                           Abisumma
                        
                        
                           Abi/riskiga kaalutud vara
                        
                     
                           A
                        
                        
                           Eelisaktsiad
                        
                        
                           Kapitalitoetus
                        
                        
                           1 350 miljonit eurot
                        
                        
                           2,1 %
                        
                     
                           B1
                           B2
                        
                        
                           Esimene ajutine rekapitaliseerimine
                           Teine ajutine rekapitaliseerimine
                        
                        
                           Kapitalitoetus
                        
                        
                           7 430 miljonit eurot
                           2 326 miljonit eurot
                        
                        
                           15,3 %
                        
                     
                           Pangale antud finantsabi kokku
                        
                        
                           11 106 miljonit eurot
                        
                        
                           17,3 %
                        
                     
                           B3
                        
                        
                           2013. aasta kevadine rekapitaliseerimine
                        
                        
                           Kapitalitoetus
                        
                        
                           8 677 miljonit eurot
                        
                        
                            
                        
                     
                           Pangale antud abi kokku, v.a 6 kuu jooksul tagasi makstud abi
                        
                        
                           10 027 miljonit eurot
                        
                        
                           15,6 %
                        
                     
                           Viide
                        
                        
                           Meede
                        
                        
                           Meetme liik
                        
                        
                           Abi nominaalsumma
                        
                        
                            
                        
                     
                           L1
                        
                        
                           Likviidsustoetus
                        
                        
                           Garantii
                           Obligatsioonilaen
                        
                        
                           Garantiid: 14,8 miljardit eurot
                           Obligatsioonilaen: 0,8 miljardit eurot
                        
                        
                           Seisuga 30. november 2013
                        
                     
                           L2
                        
                        
                           Riigi tagatud erakorraline likviidsusabi
                        
                        
                           Rahastamine ja garantii
                        
                        
                           30,9 miljardit eurot
                        
                        
                           Seisuga 31. detsember 2012
                        
                     
                           Pangale antud likviidsusabi kokku
                        
                        
                           46,5 miljardit eurot
                        
                        
                            
                        
                     
         7.2.   KOKKUSOBIVUSE HINDAMISE ÕIGUSLIK ALUS
   
               (296)
            
            
               Vastavalt põhjenduses 207 tehtud järeldusele peaks abimeetmete hindamise õiguslik alus olema aluslepingu artikli 107 lõike 3 punkt b (132).
            
         
               (297)
            
            
               Finantskriisi ajal koostas komisjon kokkusobivuskriteeriumid eri abimeetmete jaoks. Abimeetmete hindamise põhimõtted kehtestati esmalt 2008. aasta pangandusteatises.
            
         
               (298)
            
            
               Juhised rekapitaliseerimismeetmete kohta asuvad rekapitaliseerimisteatises ja 2011. aasta pikendusteatises.
            
         
               (299)
            
            
               Ümberkorraldamisteatises on määratletud komisjoni lähenemisviis ümberkorralduskavade hindamisele, eeskätt vajadus taastada elujõulisus, tagada abisaaja nõuetekohane omaosalus ja piirata konkurentsi moonutamist.
            
         
               (300)
            
            
               Kõnealust raamistikku täiendati 2013. aasta pangandusteatisega, mida kohaldatakse pärast 31. juulit 2013 eelneva heakskiiduta teatatud või võetud abimeetmete suhtes.
            
         7.2.1.   Pangale eraldatud likviidsustoetuse (meede L1) kokkusobivuse hindamise õiguslik alus
   
   
               (301)
            
            
               Pangale juba eraldatud likviidsustoetus kiideti lõplikult heaks mitme järjestikuse otsusega, millega anti luba võtta meetmeid Kreeka pankade toetuskava raames, samuti kava muutmise ja pikendamise kaudu (133). Iga edasine likviidsustoetuse andmine pangale toimub kava alusel, mille on täielikult heaks kiitnud komisjon. Abi tingimused peab enne eraldamist heaks kiitma komisjon ning seetõttu ei ole vaja neid käesolevas otsuses põhjalikumalt hinnata.
            
         7.2.2.   Eelisaktsiate kokkusobivuse hindamise õiguslik alus (meede A)
   
   
               (302)
            
            
               2009. aasta eelisaktsiate vormis rekapitaliseerimine (meede A) toimus 2008. aasta pangandusteatise alusel samal aastal heaks kiidetud Kreeka pankade toetuskava rekapitaliseerimismeetme raames. Seega ei ole seda vaja 2008. aasta pangandusteatise alusel uuesti hinnata ja piisab selle hindamisest ümberkorraldamisteatise alusel.
            
         7.2.3.   Riigi tagatud erakorralise likviidsusabi kokkusobivuse hindamise õiguslik alus (meede L2)
   
   
               (303)
            
            
               Riigi tagatud erakorralise likviidsusabi (meede L2) kokkusobivust tuleks kõigepealt hinnata 2008. aasta pangandusteatise ja 2011. aasta pikendusteatise alusel. Pärast 31. juulit 2013 eraldatud riigi tagatud likviidsusabi kuulub 2013. aasta pangandusteatise kohaldamisalasse.
            
         7.2.4.   HFSFi rekapitaliseerimiste (meetmed B1, B2 ja B3) kokkusobivuse hindamise õiguslik alus
   
   
               (304)
            
            
               HFSFi rekapitaliseerimiste (meetmed B1, B2 ja B3) ja eeskätt hüvitamise kokkusobivust tuleks esmalt hinnata 2008. aasta pangandusteatise, rekapitaliseerimisteatise ja 2011. aasta pikendusteatise alusel. NBG uurimise algatamise otsuses väljendas komisjon kahtlust meetme B1 kokkusobivuse suhtes nimetatud teatistega. Et nimetatud meetmed viidi ellu enne 1. augustit 2013, ei kuulu need 2013. aasta pangandusteatise kohaldamisalasse. HFSFi rekapitaliseerimiste (meetmed B1, B2 ja B3) kokkusobivust tuleks hinnata ka ümberkorraldamisteatise alusel.
            
         7.3.   MEETME L2 KOKKUSOBIVUS 2008. AASTA PANGANDUSTEATISE, 2011. AASTA PIKENDUSTEATISE JA 2013. AASTA PANGANDUSTEATISEGA
   
               (305)
            
            
               Aluslepingu artikli 107 lõike 3 punkti b alusel on kokkusobiv abi, mis vastab järgmistele kokkusobivuse üldkriteeriumidele: asjakohasus, vajalikkus ja proportsionaalsus.
            
         
               (306)
            
            
               Kuna Kreeka pangad jäid hulgimüügiturust kõrvale ja muutusid täielikult sõltuvaks keskpanga rahalistest vahenditest, nagu on märgitud põhjenduses 46, ning kuna pank ei saanud laenata piisavaid vahendeid tavaliste refinantseerimistehingute kaudu, tugines ta piisava likviidsuse saamiseks riigi tagatud erakorralisele likviidsusabile, hoides sel viisil ära makseviivitused. Komisjoni arvates on meede L2 asjakohane mehhanism tõsise häire kõrvaldamiseks, mille panga makseraskused oleksid põhjustanud.
            
         
               (307)
            
            
               Et riigi tagatud erakorraline likviidsusabi põhjustas pangale suhteliselt kõrgeid rahastamiskulusid, on pank piisavalt motiveeritud mitte toetuma oma tegevuse arendamisel nimetatud rahastamisallikale. Pank oli kohustatud maksma […] baaspunkti võrra kõrgemat intressimäära kui eurosüsteemi tavapäraste refinantseerimistehingute puhul. Lisaks oli pank kohustatud maksma riigile garantiitasu […] baaspunkti. Selle tulemusel on riigi tagatud erakorralise likviidsusabi kogumaksumus EKP refinantseerimise maksumusest palju suurem. Nende kahe erinevus on suurem kui 2011. aasta pikendusteatises nõutav garantiitasu. Seega võib riigi nõutavat koguhüvitist pidada piisavaks. Mis puudutab riigi tagatud erakorralise likviidsusabi summat, siis vaatavad Kreeka keskpank ja EKP selle vastavalt panga tegelikele vajadustele korrapäraselt läbi. Selle kasutamist uuritakse tähelepanelikult ja tagatakse, et piirdutakse minimaalselt vajalikuga. Seega ei taga meede L2 pangale liigset likviidsust, mida pank võiks kasutada konkurentsi moonutava tegevuse rahastamiseks. Piirdutakse minimaalselt vajaliku summaga.
            
         
               (308)
            
            
               Riigi tagatud erakorralise likviidsusabi kasutamise sedavõrd põhjalik jälgimine ja korrapärane kontrollimine selgitamaks, kas selle kasutamine piirdub minimaalselt vajalikuga, tagab ühtlasi, et likviidsus on proportsionaalne ja ei moonuta põhjendamatult konkurentsi. Komisjon märgib ühtlasi ära Kreeka võetud kohustuse, et pank viib ellu ümberkorralduskava, mis vähendab panga sõltuvust rahastamisest keskpanga vahendite kaudu ja järgib tegevust reguleerivaid piiranguid, nagu analüüsiti punktis 7.6. See tagab, et likviidsusabile toetumine lõpeb nii kiiresti kui võimalik ning et kõnealune abi on proportsionaalne.
            
         
               (309)
            
            
               Seega on meede L2 kooskõlas 2008. aasta pangandusteatise ja 2011. aasta pikendusteatisega. Et 2013. aasta pangandusteatis ei sisalda uusi nõudeid garantiide kohta, on meede L2 ka 2013. aasta pangandusteatisega kooskõlas.
            
         7.4.   MEETMETE B1, B2 JA B3 KOKKUSOBIVUS 2008. AASTA PANGANDUSTEATISE, REKAPITALISEERIMISTEATISE JA 2011. AASTA PIKENDUSTEATISEGA
   
               (310)
            
            
               Nagu on osutatud põhjenduses 305, on aluslepingu artikli 107 lõike 3 punkti b alusel kokkusobiv abi, mis vastab järgmistele kokkusobivuse üldkriteeriumidele: (134) asjakohasus, vajalikkus ja proportsionaalsus.
            
         
               (311)
            
            
               Rekapitaliseerimisteatises ja 2011. aasta pikendusteatises sätestati edasised juhised riigi kapitalisüstide puhul nõutavate hüvitise tasemete kohta.
            
         7.4.1.   Meetmete asjakohasus
   
   
               (312)
            
            
               Komisjoni arvates on HFSFi rekapitaliseerimised (meetmed B1, B2 ja B3) asjakohased, kuna need hoidsid ära panga pankroti. Ilma meetmeteta ei oleks pank suutnud tegevust jätkata, sest panga omakapital oli 2012. aasta lõpu seisuga negatiivne (135).
            
         
               (313)
            
            
               Selle kohta märkis komisjon NBG uurimise algatamise otsuses, et pank on Kreeka üks suuremaid panku nii laenamise kui ka hoiuste kaasamise seisukohast. Seepärast on pank Kreeka jaoks süsteemselt oluline pank. Panga makseviivitused oleksid seetõttu tekitanud tõsise häire Kreeka majanduses. Sellises olukorras oli Kreeka finantsasutustel raskusi rahastamisele juurdepääsuga. Rahastamisprobleemid piirasid nende suutlikkust laenata Kreeka majandusele. Sellises olukorras oleks panga makseviivitused häiret Kreeka majanduses veelgi süvendanud. Meetmed B1, B2 ja B3 võeti lisaks peamiselt erasektori osaluse programmi tõttu, mis oli ülimalt erakorraline ja ettenägematu sündmus, ning mitte eeskätt panga oskamatu juhtimise või ülemäärase riskide võtmise tulemusel. Seega lahendatakse meetmetega põhimõtteliselt nimetatud programmi tagajärgi ja aidatakse säilitada Kreeka finantsstabiilsust.
            
         
               (314)
            
            
               NBG uurimise algatamise otsuses väljendas komisjon kahtlust selle üle, kas olid võetud kõik meetmed panga abivajaduse vältimiseks tulevikus. Nagu on märgitud käesoleva otsuse põhjendustes 156–158, on Kreeka kohustunud võtma rea meetmeid panga üldjuhtimise ja äritehingute valdkonnas. Nagu kirjeldati punktis 2.4, on pank oma tegevust ka oluliselt ümber korraldanud ja paljude kulude vähendamine on juba saavutatud. Seega on komisjoni kahtlused hajutatud.
            
         
               (315)
            
            
               NBG uurimise algatamise otsuses väljendas komisjon kahtlusi ka seoses sellega, kas olid nähtud ette piisavad tagatised juhuks, kui panka hakkab näiteks kontrollima riik või kui eraaktsionäride kontroll säilib juhul, kui enamusosalus läheks riigi kätte. Põhjendustes 156–158 kirjeldatud kohustustega tagatakse panga krediiditehingute äriline iseloom ja igapäevapanganduse kaitsmine riigi sekkumise eest. HFSFi ja panga vahel sõlmitud raamkokkulepe tagab ka riigi kui põhiaktsionäri huvide kaitsmise panga juhtkonna ülemäärase riskide võtmise eest.
            
         
               (316)
            
            
               Meetmetega B1, B2 ja B3 tagatakse seega finantsstabiilsuse säilitamine Kreekas. Võetud on olulisi meetmeid kahjumi ärahoidmiseks tulevikus ning selle tagamiseks, et ebapädev juhtimine ei seaks ohtu panga tegevust. Sellest lähtuvalt leiab komisjon, et meetmed B1, B2 ja B3 on asjakohased.
            
         7.4.2.   Vajalikkus – abi piiramine miinimumiga
   
   
               (317)
            
            
               2008. aasta pangandusteatise kohaselt peab abimeede oma suuruse ja vormi poolest olema eesmärgi saavutamiseks vajalik. See tähendab, et kapitalisüst peab olema eesmärgi saavutamiseks minimaalse vajaliku suurusega.
            
         
               (318)
            
            
               Kapitalitoetuse suuruse arvutas välja Kreeka keskpank 2012. aasta stressitesti raames, et tagada esimese taseme omavahendite säilimine ajavahemikus 2012–2014 üle teatava taseme, nagu on osutatud tabelis 3. Seega ei taga meetmed B1, B2 ja B3 pangale liigset kapitali. Nagu on selgitatud põhjenduses 314, on võetud meetmeid panga edaspidise abivajaduse ohu ärahoidmiseks.
            
         
               (319)
            
            
               Mis puutub esimese ja teise ajutise rekapitaliseerimise (meetmed B1 ja B2) hüvitamisse, siis tuletab komisjon meelde, et need toimusid 2012. aasta mais ja detsembris ning maksti välja mitterahalises vormis EFSFi võlakirjadena. EFSFi võlakirjade väljamaksmise kuupäevast alates kuni 2013. aasta kevadise rekapitaliseerimiseni on HFSF saanud hüvitisena võlakirjadelt kogunenud intressi pluss 1 % tasu (136). Nagu on rõhutatud NBG uurimise algatamise otsuses, on nimetatud hüvitis madalam kui rekapitaliseerimisteatises kehtestatud vahemik 7–9 %. Madala hüvitismääraga periood piiritleti siiski meetme B1 puhul vaid ühe aastaga ja meetme B2 puhul viie kuuga (s.o kuni ajutise rekapitaliseerimise tavaaktsiatesse konverteerimise kuupäevani ehk meetmeni B3). Kui esimene ja teine ajutine rekapitaliseerimine ei toonud kaasa olemasolevate aktsionäride osaluse olulist vähenemist, siis 2013. aasta kevadine rekapitaliseerimine (esimese ja teise ajutise rekapitaliseerimise konverteerimine) vähendas aktsionäride osalust märkimisväärselt, kuna nende osakaal panga aktsiakapitalis langes 5,1 %-le. Sellega tehti lõpp esimesest ajutisest rekapitaliseerimisest alates kestnud ebanormaalsele olukorrale. Seega hajutati NBG uurimise algatamise otsuses väljendatud kahtlused.
            
         
               (320)
            
            
               Võttes lisaks arvesse panga raskuste ebatüüpilist põhjust ehk kahjumi teket peamiselt võla kustutamisest riigi kasuks (erasektori osaluse programm ja võla tagasiostmine, mis andsid riigile märkimisväärse eelise võla vähenemise näol) ning panga rahalise olukorra pikaajalisest ebastabiilsusest, on komisjon nõus aktsepteerima ajutist kõrvalekaldumist rekapitaliseerimisteatises sätestatud tavapärastest hüvitamise nõuetest (137).
            
         
               (321)
            
            
               Mis puutub meetmesse B3, siis tuleks 2011. aasta pikendusteatise punkti 8 kohaselt kapitalisüstide raames aktsiaid märkida aktsiahinna suhtes tehtava piisava diskontoga, mida on kohandatud lahjendusefekti arvesse võtmiseks, et anda riigi saadava asjakohase tulu suhtes piisav kindlus. Kuna meetme B3 puhul ei kasutatud aktsiahinna suhtes olulist diskontot, mida on kohandatud lahjendusefekti arvesse võtmiseks, oli teoreetilise märkimisõiguseta hinnast märkimisväärselt madalama hinna saavutamine tegelikkuses võimatu (138). Enne 2013. aasta kevadist rekapitaliseerimist oli panga kapital negatiivne ja turukapitalisatsioon üksnes väike osa suurendatavast kapitalist. Seetõttu tekib küsimus, kas oleks võinud olemasolevad aktsionärid täielikult kõrvale jätta. Komisjon märgib, et määratud emissioonihind oli keskmisest turuhinnast (arvestusperioodil 50 päeva enne emissioonihinna kindlaksmääramist) 50 % odavam. Komisjon märgib ühtlasi, et olemasolevate aktsionäride osaluse vähendamine on olnud väga ulatuslik, kuna pärast rekapitaliseerimist jäi nende osakaaluks panga aktsiakapitalis üksnes 5,1 %. Seega oleks turuhinna suhtes veelgi madalama hinna kohaldamine avaldanud üksnes piiratud mõju HFSFile makstavale hüvitisele. Võttes arvesse põhjenduses 320 nimetatud Kreeka pankade erilist olukorda ning asjaolu, et abivajadus tekkis võla kustutamisest riigi kasuks, leiab komisjon, et riigi märgitud aktsiate emissioonihind oli piisavalt madal.
            
         
               (322)
            
            
               HFSF laskis ka käibele aktsiate ostutähed ja andis 2013. aasta kevadises rekapitaliseerimises osalevate erainvestorite iga märgitud uue aktsia kohta ühe ostutähe. HFSF andis need ostutähed tasuta. Põhjenduses 112 esitatud selgituse kohaselt annab iga ostutäht õiguse osta kindlaksmääratud ajavahemike järel ja täitmishinnaga 8,23 HFSFi osakut. Täitmishind on võrdne HFSFi märkimishinnaga, mida on suurendatud aastase ja kumulatiivse marginaaliga (4 % esimeseks aastaks, 5 % teiseks aastaks, 6 % kolmandaks aastaks, 7 % neljandaks aastaks ja seejärel 8 % aastapõhiselt viimaseks kuueks kuuks). Hüvitis, mida HFSF talle kuuluvate aktsiate eest saab, on tegelikult nimetatud tasemetega piiratud. Kõnealune hüvitis on madalam kui rekapitaliseerimisteatises kehtestatud vahemik 7–9 %. Kuna nimetatud ostutähed olid panga poolt enne 2013. aasta kevadist rekapitaliseerimist käivitatud märkimisõiguse emissiooni ja suunatud pakkumise edukuse peamised tegurid, leiab komisjon, et need ostutähed võimaldasid pangal 1 079 miljoni euro ulatuses abisummat vähendada. Olemasolevad simulatsioonid näitasid, et ilma ostutähtedeta ei oleks erainvestorid panga rekapitaliseerimise eelsest madalast omavahendite suhtarvust ja tol ajal valitsenud äärmisest ebakindlusest tingituna saanud piisavat tulu ja ei oleks osalenud. Põhjendustes 313 ja 320 esitatud põhjustel – kuna ostutähtede kasutamise puhul saab HFSF minimaalse positiivse hüvitussumma ja kuna Kreeka teise kohandamiskava majandus- ja rahanduspoliitika memorandumi eesmärk oli kaasata erainvestoreid, et jätta mõne panga juhtimine erakätesse ning vältida olukorda, et kogu pangandussektor satuks HFSFi kontrolli alla – on komisjon nõus aktsepteerima sellist kõrvalekaldumist rekapitaliseerimisteatises sätestatud tavapärase hüvitamise nõuetest. Nõusolek põhineb ka asjaolul, et HFSFi seadusega, mida 2014. aasta märtsis muudeti, ei ole aktsiakapitali suurendamise korral ilma eelisostuõiguseta ette nähtud ostutähtede mis tahes korrigeerimist ja märkimisõiguse emissiooni korral tohib korrigeerida ainult ostutähe täitmishinda ning korrigeerimine võib toimuda üksnes tagantjärele ja ainult HFSFi ostueesõiguse müügist laekunud tulude summa ulatuses. Lisaks võimaldab Kreeka võetud kohustus taotleda komisjoni heakskiitu enne HFSFi väljalastud ostutähtede mis tahes tagasiostmist ning kindlustada, et edaspidi toimuv tagasiostmine ei vähendaks HFSFi saadavat hüvitist ega suurendaks aktsiate ostutähtede omanike hüvitist.
            
         
               (323)
            
            
               Seoses asjaoluga, et HFSFi aktsiad on hääleõiguseta, tuletab komisjon meelde, et abivajadus ei ole tingitud peamiselt ülemäärasest riskide võtmisest. Lisaks oli Kreeka valitsuse, liidu, IMFi ja EKP kava eesmärk jätta mõne panga juhtimine erakätesse. Pealse selle pakuvad raamkokkulepe ja ümberkorralduskava kohaldamata jätmise korral hääleõiguste automaatne taastamine kaitset eraomanikest juhtide ülemäärase riskide võtmise eest tulevikus. Lõpuks kujutavad erasektori osaluse programm ja 2012. aasta detsembris toimunud tagasiostmine endast teatavat riigile makstud hüvitist, kuna Kreeka riigi võlg pangale vähenes mitme miljardi euro võrra. Kõiki neid põhjusi arvestades võib komisjon nõustuda, et HFSF saab hääleõiguseta aktsiad. Komisjon järeldab seega, et meede B3 oli vajalik.
            
         
               (324)
            
            
               Järelikult olid meetmed B1, B2 ja B3 vajalikud päästmisabina nii oma suuruse kui ka vormi poolest.
            
         7.4.3.   Proportsionaalsus – negatiivse ülekanduva mõju piiramise meetmed
   
   
               (325)
            
            
               Pank sai väga suures mahus riigiabi. See olukord võib seega viia konkurentsi tõsise moonutamiseni. Kreeka on aga võtnud endale kohustuse rakendada mitmeid meetmeid negatiivse ülekanduva mõju piiramiseks. Eelkõige näevad võetud kohustused ette, et panga tehingud toimuvad jätkuvalt ärilistel alustel, nagu on selgitatud põhjendustes 157 ja 158. Kreeka on võtnud kohustuse järgida ka omandamiskeeldu ja väljuda mitmetest investeeringutest välismaal ning loobuda pangaga mitteseotud teenustest, nagu on sätestatud põhjenduses 159. Konkurentsi moonutamise piiranguid hinnatakse põhjalikumalt punktis 7.6.
            
         
               (326)
            
            
               Pangas on ametisse nimetatud ka järelevalve eest vastutav usaldusisik, kes jälgib ettevõtja üldjuhtimise ja äritegevusega seotud kohustuste nõuetekohast täitmist. Sellega ennetatakse kahjulikke muutusi panga äritavades ja seega vähendatakse võimalikku negatiivset ülekanduvat mõju.
            
         
               (327)
            
            
               25. juunil 2014 esitati komisjonile uus ulatuslik ümberkorralduskava. Kõnealust ümberkorralduskava hinnatakse punktis 7.6.
            
         
               (328)
            
            
               Kokkuvõttes on NBG uurimise algatamise otsuses tõstatatud kahtlused hajutatud. Meetmed B1, B2 ja B3 on 2008. aasta pangandusteatise punkti 15 valguses proportsionaalsed.
            
         7.4.4.   Järeldused HFSFi rekapitaliseerimiste kokkusobivuse kohta 2008. aasta pangandusteatise, rekapitaliseerimisteatise ja 2011. aasta pikendusteatisega
   
   
               (329)
            
            
               Komisjon jõudis järeldusele, et HFSFi rekapitaliseerimised (meetmed B1, B2 ja B3) on 2008. aasta pangandusteatise punkti 15, rekapitaliseerimisteatise ja 2011. aasta pikendusteatise seisukohast asjakohased, vajalikud ja proportsionaalsed. Meetmed B1, B2 ja B3 on seega kokkusobivad 2008. aasta pangandusteatise, rekapitaliseerimisteatise ja 2011. aasta pikendusteatisega.
            
         7.5.   KOLME ÜHISTUPANGA, FB BANKI JA PROBANKI OMANDAMISE KOKKUSOBIVUS ÜMBERKORRALDAMISTEATISEGA
   
               (330)
            
            
               Ümberkorraldamisteatise punktis 23 selgitatakse, et abi saavate pankade teostatavat ettevõtjate omandamist ei tohi rahastada riigiabist, välja arvatud juhul, kui see on ettevõtja elujõulisuse taastamiseks hädavajalik. Ümberkorraldamisteatise punktides 40 ja 41 märgitakse, et pangad ei tohi kasutada riigiabi konkureerivate ettevõtjate omandamiseks, välja arvatud juhul, kui omandamine moodustab finantsstabiilsuse taastamiseks või konkurentsi tõhususe tagamiseks vajaliku konsolideerimisprotsessi osa. Lisaks võib omandamine seada ohtu elujõulisuse taastamise või muuta selle keeruliseks. Komisjon peab seega hindama, kas panga teostatud ettevõtjate omandamine on kooskõlas ümberkorraldamisteatisega.
            
         7.5.1.   Kolme ühistupanga valitud kohustuste omandamise kokkusobivus ümberkorraldamisteatisega
   
   7.5.1.1.   Omandamise mõju panga pikaajalisele elujõulisusele
   
   
               (331)
            
            
               Kolme ühistupanga valitud varade ja kohustuste omandamine suurendab panga pikaajalist elujõulisust.
            
         
               (332)
            
            
               Omandamise ajal toimus Kreeka pankades alates 2010. aastast kuni 2012. aasta keskpaigani väga suur hoiuste väljavool ja nad jäeti rahvusvahelistest rahastamisturgudest kõrvale. Seepärast esitasid Kreeka viiest suurimast pangast neli pakkumised kolme ühistupanga hoiuste omandamiseks. Kolme ühistupanga hoiuste liitmine panga bilansiga parandas panga likviidsusprofiili. Kui pank ei oleks omandanud kolme ühistupanga hoiuseid, oleks panga laenude ja hoiuste suhtarv netonäitajana olnud suurem.
            
         
               (333)
            
            
               Peale selle liitis pank omandatud hoiused oma bilansiga kiiresti, ilma et ta oleks üle võtnud kulukat taristut või filiaalide võrgustikku. Lisaks ei võtnud pank üle laene. Seega ei suurendanud omandamine riski ega kapitalinõudeid.
            
         7.5.1.2.   Omandamise mõju panga vajatava abi summale
   
   
               (334)
            
            
               Ümberkorraldamisteatise punkti 23 kohaselt ei tohi ümberkorraldusabi kasutada teiste ettevõtjate omandamiseks, vaid ainult selliste ümberkorralduskulude rahastamiseks, mis on panga elujõulisuse taastamiseks vajalikud. Kuigi kõnealusel juhul on omandamisel panga elujõulisusele positiivne mõju, ei ole see ümberkorraldamisteatise punkti 23 tähenduses panga elujõulisuse seisukohalt oluline.
            
         
               (335)
            
            
               Ostuhind oli siiski väga madal. Kõigi kolme ühistupanga üleantud kohustuste omandamise eest makstavaks tasuks määrati […] % üleantud hoiuste väärtusest ja summa suurus oli vähem kui […] miljonit eurot, mis vastas umbes [0–0,02] %-le panga koguvaradest 2011. aasta detsembri seisuga. See tasu oli seega väga väike.
            
         
               (336)
            
            
               Võib järeldada, et kolme ühistupanga omandamine ei ohustanud ümberkorralduskulude piiramist vajaliku miinimumiga.
            
         7.5.1.3.   Omandamise moonutav mõju konkurentsile
   
   
               (337)
            
            
               Ümberkorraldamisteatise punktide 39 ja 40 kohaselt ei tohi riigiabi kasutada konkureerivate ettevõtjate omandamiseks, kahjustades sellega abi mitte saavaid ettevõtjaid. Ümberkorraldamisteatise punktis 41 sätestatakse ka, et ettevõtja omandamine võib olla lubatud tingimusel, et see on finantsstabiilsuse taastamiseks ja tõhusa konkurentsi tagamiseks vajaliku konsolideerimisprotsessi osa, et omandamise protsess on õiglane ja et omandamisega tagatakse asjaomasel turul tõhusa konkurentsi tingimused.
            
         
               (338)
            
            
               Kreeka keskpank leidis, et kolm ühistupanka ei olnud elujõulised ning et kriisilahendusmeetmete võtmine oli finantsstabiilsuse säilitamiseks vajalik. Seega võib kolme ühistupanga omandamist pidada osaks konsolideerimisprotsessist, mis on vajalik finantsstabiilsuse taastamiseks ümberkorraldamisteatise punktis 41 kirjeldatud viisil.
            
         
               (339)
            
            
               Lisaks oli ostuhind väga madal. Ükski abi mittesaav pakkuja ei teinud kolme ühistupanga vara ja kohustuste omandamiseks asjakohast pakkumist ning müük oli avatud ja toimus mittediskrimineerivatel alustel. Achaia Banki valitud varade ja kohustuste omandamine panga poolt toimus ka Kreeka konkurentsiameti (139) loal (140). Seega võib eeldada, et müügi tulemus ei kujuta endast ohtu konkurentsi tõhusale toimimisele Kreekas.
            
         
               (340)
            
            
               Omandamise suhtes on seega kohaldatav ümberkorraldamisteatise punktis 41 sätestatud erand.
            
         7.5.1.4.   Järeldus kolme ühistupanga valitud varade ja kohustuste omandamise kohta
   
   
               (341)
            
            
               Komisjon jõudis järeldusele, et Kreeka pankade (141) ainulaadset olukorda ja kolme ühistupanga omandamise eripärasid silmas pidades vastab see omandamine ümberkorraldamisteatises sätestatud nõuetele.
            
         7.5.2.   FB Banki omandamise kokkusobivus ümberkorraldamisteatisega
   
   7.5.2.1.   
         FB Banki omandamise mõju panga pikaajalisele elujõulisusele
   
   
               (342)
            
            
               Tegevusrentaabluse osas aitab FB Banki omandamine taastada panga pikaajalist elujõulisust, kuna kahe panga liitmine ühel geograafilisel turul võimaldab ellu viia märkimisväärseid sünergiaid. Omandamise ajal lootis pank luua sünergiat filiaalide võrgustiku ratsionaliseerimise, toodete pakkumise ja krediidipoliitika kooskõllaviimise ning IT-platvormi täiustamise ja konsolideerimisega. Oma lõplikus pakkumises hindas pank, et ta suudab kõrvaldada suure osa FB Banki tegevuskuludest, kuna ta eeldas üleantud hoiuste kulude kooskõllaviimist panga intressimäära poliitikaga, st FB Banki hoiustelt makstud intressimäära vähendamist tasemeni, mida pank maksab oma hoiustelt, säilitades samal ajal FB Banki olemasolevad kliendid.
            
         
               (343)
            
            
               Mis puutub tulevastesse laenukahjudesse, siis pank omandab FB Banki laenud õiglase väärtuse, mitte arvestusliku väärtuse alusel. See asjaolu piirab tulevast väärtuselangust.
            
         
               (344)
            
            
               Mis puutub likviidsuspositsiooni, siis oli omandamisel positiivne mõju pangale, kuna ta omandas rohkem hoiuseid kui netolaene.
            
         
               (345)
            
            
               Mis puutub kapitalinõuetesse, siis tuleb märkida, et panga pakkumise tingimuseks oli see, et HFSF katab FB Banki varade omandamisest tulenevad kapitalivajadused. Pank ei kasutanud seda võimalust, sest tal õnnestus 2014. aasta mais kaasata turult piisavalt erakapitali.
            
         
               (346)
            
            
               Komisjon on seega seisukohal, et ettevõtja omandamine mõjutab panga pikaajalise elujõulisuse taastamist positiivselt.
            
         7.5.2.2.   Omandamise mõju panga vajatava abi summale
   
   
               (347)
            
            
               Ümberkorraldamisteatise punkti 23 kohaselt ei tohi ümberkorraldusabi kasutada teiste ettevõtjate omandamiseks, vaid ainult selliste ümberkorralduskulude rahastamiseks, mis on panga elujõulisuse taastamiseks vajalikud. Kuigi kõnealusel juhul on omandamisel panga elujõulisusele positiivne mõju, ei ole see ümberkorraldamisteatise punkti 23 tähenduses panga elujõulisuse seisukohalt oluline.
            
         
               (348)
            
            
               Pank ei maksnud FB Banki valitud varade ja kohustuste eest tasu. Lisaks oli panga pakkumise tingimuseks see, et HFSF katab FB Banki varade omandamisest tulenevad kapitalivajadused. Seepärast ei vajanud ostja täiendavat riigiabi. Omandamisest tulenevate võimalike tulevaste kapitalivajadustega seoses tuleb märkida, et varad omandati õiglase väärtusega, mis piirab tulevaste täiendavate kahjude riski.
            
         
               (349)
            
            
               Kokkuvõttes ei kasutanud pank abi FB Banki omandamiseks ja see omandamine ei ole vastuolus põhimõttega, et kõnealune abi peab piirduma vajaliku miinimumiga.
            
         7.5.2.3.   Omandamise moonutav mõju konkurentsile
   
   
               (350)
            
            
               Ümberkorraldamisteatise punktide 39 ja 40 kohaselt ei tohi riigiabi kasutada konkureerivate ettevõtjate omandamiseks, kahjustades sellega abi mitte saavaid ettevõtjaid. Ümberkorraldamisteatise punktis 41 sätestatakse ka, et ettevõtja omandamine võib olla lubatud tingimusel, et see on finantsstabiilsuse taastamiseks ja tõhusa konkurentsi tagamiseks vajaliku konsolideerimisprotsessi osa, et omandamise protsess on õiglane ja et omandamisega tagatakse asjaomasel turul tõhusa konkurentsi tingimused.
            
         
               (351)
            
            
               Nagu mainiti põhjenduses 76, ei olnud FB Bank iseseisvana elujõuline pank. 2012. aasta detsembri majandus- ja rahanduspoliitika memorandumis oli ette nähtud alakapitaliseeritud pankade suhtes kriisilahendusmeetmete võtmine ostu- ja ühendamismenetluse või paremuselt teise võimalusena sildasutuse loomise näol. Nagu mainiti põhjenduses 77 ning kooskõlas majandus- ja rahanduspoliitika memorandumiga, märkis Kreeka keskpank, et kriisilahendusmeetmete võtmine oli oluline selleks, et säilitada hoiustajate usaldus Kreeka pangandussüsteemi vastu. Seega võib tehingut pidada konsolideerimisprotsessi osaks, mis on vajalik finantsstabiilsuse taastamiseks ümberkorraldamisteatise punktis 41 kirjeldatud viisil.
            
         
               (352)
            
            
               Mitte ükski abi mittesaav pakkuja ei esitanud FB Banki omandamiseks kehtivat pakkumist ning müügiprotsess oli avatud ja mittediskrimineeriv. Seega ei tõrjunud pank eemale ühtegi abi mittesaavat pakkujat. Kreeka konkurentsiamet andis FB Banki omandamiseks loa (142). Seega võib eeldada, et müügi tulemus ei kujuta endast ohtu konkurentsi tõhusale toimimisele Kreekas.
            
         
               (353)
            
            
               Nimetatud asjaolusid silmas pidades võib teha järelduse, et FB Banki omandamise suhtes on kohaldatav ümberkorraldamisteatise punktis 41 sätestatud erand.
            
         7.5.2.4.   Järeldus FB Banki omandamise kohta
   
   
               (354)
            
            
               Komisjon jõudis järeldusele, et FB Banki omandamise eripärasid silmas pidades vastab see omandamine ümberkorraldamisteatises sätestatud nõuetele.
            
         7.5.3.   Probanki omandamise kokkusobivus ümberkorraldamisteatisega
   
   7.5.3.1.   
         Probanki omandamise mõju panga pikaajalisele elujõulisusele
   
   
               (355)
            
            
               Tegevuse kasumlikkust silmas pidades aitab Probanki omandamine kaasa panga pikaajalise elujõulisuse taastumisele, sest pank loob sünergiat. Omandamise ajal lootis pank luua 2015. aasta lõpuks sünergiat […] miljonit eurot aastas (143). Pank lootis sünergiat luua filiaalide võrgustiku ratsionaliseerimise ja ühendatud üksuse personali vähendamise, ettevõtja üldjuhtimise ühendamise ning IT-süsteemide ja kesksete toimingute konsolideerimisega. Lisaks lootis pank luua suure osa sünergiast üleantud hoiuste kulude ja intressimäära poliitika kooskõllaviimisega, st Probanki hoiustelt makstud intressimäära vähendamist tasemeni, mida maksti panga hoiustelt.
            
         
               (356)
            
            
               Mis puutub tulevaste laenukahjude riski, siis pank omandas Probanki laenud õiglase väärtuse, mitte arvestusliku väärtuse alusel. See asjaolu piirab tulevast väärtuselangust.
            
         
               (357)
            
            
               Mis puutub likviidsuspositsiooni, siis oli omandamisel positiivne mõju pangale, kuna ta omandas rohkem hoiuseid kui netolaene. Omandamine parandab seega panga laenude ja hoiuste suhtarvu.
            
         
               (358)
            
            
               Mis puutub kapitalinõuetesse, siis tuleb märkida, et panga pakkumise tingimuseks oli see, et HFSF katab Probanki varade omandamisest tulenevad kapitalivajadused. Pank ei kasutanud seda võimalust. sest tal õnnestus 2014. aasta mais kaasata turult piisavalt erakapitali.
            
         
               (359)
            
            
               Komisjon on seega seisukohal, et omandamine mõjutab panga pikaajalise elujõulisuse taastamist positiivselt.
            
         7.5.3.2.   Omandamise mõju panga vajatava abi summale
   
   
               (360)
            
            
               Ümberkorraldamisteatise punkti 23 kohaselt ei tohi ümberkorraldusabi kasutada teiste ettevõtjate omandamiseks, vaid ainult selliste ümberkorralduskulude rahastamiseks, mis on panga elujõulisuse taastamiseks vajalikud. Kuigi kõnealusel juhul on omandamisel panga elujõulisusele positiivne mõju, ei ole see ümberkorraldamisteatise punkti 23 tähenduses panga elujõulisuse seisukohalt oluline.
            
         
               (361)
            
            
               Pank ei maksnud Probanki valitud varade ja kohustuste eest tasu. Lisaks oli panga pakkumise tingimuseks see, et HFSF katab Probanki varade omandamisest tulenevad kapitalivajadused. Seepärast ei vajanud ostja täiendavat riigiabi. Omandamisest tulenevate võimalike tulevaste kapitalivajadustega seoses tuleb märkida, et varad omandati õiglase väärtusega, mis piirab tulevaste täiendavate kahjude riski.
            
         
               (362)
            
            
               Kokkuvõttes ei kasutanud pank abi Probanki omandamiseks ja see omandamine ei ole vastuolus põhimõttega, et kõnealune abi peab piirduma vajaliku miinimumiga.
            
         7.5.3.3.   Omandamise moonutav mõju konkurentsile
   
   
               (363)
            
            
               Ümberkorraldamisteatise punktide 39 ja 40 kohaselt ei tohi riigiabi kasutada konkureerivate ettevõtjate omandamiseks, kahjustades sellega abi mitte saavaid ettevõtjaid. Ümberkorraldamisteatise punktis 41 sätestatakse ka, et ettevõtja omandamine võib olla lubatud tingimusel, et see on finantsstabiilsuse taastamiseks ja tõhusa konkurentsi tagamiseks vajaliku konsolideerimisprotsessi osa, et omandamise protsess on õiglane ja et omandamisega tagatakse asjaomasel turul tõhusa konkurentsi tingimused.
            
         
               (364)
            
            
               Nagu mainiti põhjenduses 86, ei olnud Probank iseseisvana elujõuline pank. 2013. aasta mai majandus- ja rahanduspoliitika memorandumis oli ette nähtud alakapitaliseeritud pankade suhtes kriisilahendusmeetmete võtmine ostu- ja ühendamismenetluse näol. Nagu mainiti põhjenduses 87, märkis Kreeka keskpank, et kriisilahendusmeetmete võtmine oli oluline selleks, et säilitada hoiustajate usaldus Kreeka pangandussüsteemi vastu. Seega võib tehingut pidada osaks konsolideerimisprotsessist, mis on vajalik finantsstabiilsuse taastamiseks ümberkorraldamisteatise punktis 41 kirjeldatud viisil.
            
         
               (365)
            
            
               Mitte ükski abi mittesaav pakkuja ei esitanud Probanki omandamiseks kehtivat pakkumist ning müügiprotsess oli avatud ja mittediskrimineeriv. Seega ei tõrjunud pank eemale ühtegi abi mittesaavat pakkujat. Kreeka konkurentsiamet andis Probanki omandamiseks loa. Seega võib eeldada, et müügi tulemus ei kujuta endast ohtu konkurentsi tõhusale toimimisele Kreekas.
            
         
               (366)
            
            
               Nimetatud asjaolusid silmas pidades võib teha järelduse, et Probanki omandamise suhtes on kohaldatav ümberkorraldamisteatise punktis 41 sätestatud erand.
            
         7.5.3.4.   Järeldus Probanki omandamise kohta
   
   
               (367)
            
            
               Komisjon jõudis järeldusele, et Probanki omandamise eripärasid silmas pidades vastab see omandamine ümberkorraldamisteatises sätestatud nõuetele.
            
         7.6.   MEETMETE A, B1, B2 JA B3 KOKKUSOBIVUS ÜMBERKORRALDAMISTEATISEGA
   7.6.1.   Raskuste allikad ja ümberkorraldamisteatise kohase hindamise tagajärjed
   
   
               (368)
            
            
               Nagu on osutatud punktides 2.1.1 ja 2.1.2, tulenevad panga raskused peamiselt Kreeka võlakriisist ning Kreeka ja Lõuna-Euroopa majanduslangusest. Seoses eelnimetatud teguritega kaotas Kreeka valitsus juurdepääsu finantsturgudele ja pidi lõpuks pidama läbirääkimisi oma riigi ja rahvusvaheliste võlausaldajatega erasektori osaluse programmi lepingu üle, mille tulemusel saavutati riigi vastu suunatud nõuete vähendamine 53,3 % võrra. Lisaks vahetati 31,5 % nõuetest madalama intressimäära ja pikemate tähtaegadega Kreeka uute riigivõlakirjade vastu. Kreeka ostis need uued võlakirjad Kreeka pankadelt 2012. aasta detsembris tagasi hinnaga, mis jäi 30,2 % ja 40,1 % vahele nende nominaalväärtusest, kujundades sel moel välja Kreeka pankade edasised kahjumid. Lisaks sellele, et erasektori osaluse programm ja võla tagasiostmine mõjutasid panga kapitalipositsiooni, toimus pangas alates 2010. aastast kuni 2012. aasta keskpaigani ka märkimisväärne hoiuste väljavool, mis tulenes ohust, et Kreeka väljub jätkusuutmatu riigivõla ja majanduslanguse tõttu euroalast.
            
         
               (369)
            
            
               Meetmete B1, B2 ja B3 maksumus on 9 756 miljonit eurot, mis on väiksem kui summa, mis kaotati erasektori osaluse programmiga (11 735 miljonit eurot). 2011. aasta pikendusteatise punktis 14 sätestatakse, et sellisel juhul leevendab komisjon oma nõudeid, tingimusel, et raskused ei tulene eeskätt ülemäärasest riskikäitumisest.
            
         
               (370)
            
            
               Komisjon tunnistab, et osa kapitalivajadustest tuleneb sellest, et finantsasutus on tavaliselt seotud oma koduriigi olukorraga seotud riskidega. See asjaolu toodi välja ka NBG uurimise algatamise otsuse põhjendustes 60 ja 71. Seega peab pank oma ümberkorralduskavas pöörama moraaliriski küsimustele vähem tähelepanu kui teised abi saavad finantsasutused, kes on liigselt riske võtnud. Kuna abimeetmed on konkurentsi vähem moonutavad, siis tuleks konkurentsi moonutamist piiravaid meetmeid proportsionaalselt leevendada. Kuna erasektori osaluse programm ja võla tagasiostmine kujutavad endast võlanõudest loobumist riigi kasuks, siis võib panga rekapitaliseerimisel riigile vähem hüvitist maksta. Komisjon leiab siiski, et panga riskimäärad seoses Kreeka riigiriskiga olid suuremad kui mõnedel muudel suurtel Kreeka pankadel. Sellest tulenevalt ei saa kogu Kreeka riigivõlakirjadega seotud kahju kanda finantsasutuse tavapärase riigiriskiga seotuse arvele.
            
         
               (371)
            
            
               Panga kahjumi teine allikas on Kreeka kodumajapidamistele ja ettevõtjatele antud laenudega seotud kahjum. Komisjon on seisukohal, et see kahjum tuleneb peamiselt erakordselt tõsisest ja pikast SKP vähenemisest – umbes 25 % viie aasta jooksul – ning see ei ole seotud panga liiga riskantsete laenuandmise tavadega. Seetõttu ei teki selle kahjumi katmiseks antud abi puhul moraaliriski, mis tekib siis, kui abiga korvatakse panga varasema riskikäitumise tagajärgi. Seega on abi vähem moonutava iseloomuga (144).
            
         
               (372)
            
            
               Osa panga kapitalivajaduste ja laenukahjumite põhjuseks olid mõned rahvusvahelised tütarettevõtjad. Näiteks 2012. aastal tõi kahjumit tegevus Rumeenias ja Bulgaarias. Välismaised varad vähendasid ka likviidsust, sest grupisisene rahastamine moodustas […] miljardit eurot 31. detsembri 2012 seisuga.
            
         
               (373)
            
            
               Kokkuvõtvalt võib öelda, et märkimisväärne osa kahjumist ja abivajadusest kuulub 2011. aasta pikendusteatise punkti 14 alla, mis võimaldab komisjonil nõudeid leevendada. Osa abivajadusest tuleneb Kreeka laenukahjumist, mis on põhjustatud erakordselt sügavast ja pikast majanduslangusest ja mitte riskantsest laenamisest. Selline abi ei tekita moraaliriski ja on seetõttu vähem moonutava iseloomuga.
            
         
               (374)
            
            
               Lisaks tuleneb piiratud osa abivajadusest panga riskide võtmisest.
            
         
               (375)
            
            
               Kuna Kreeka majandus on alates 2008. aastast kahanenud ligikaudu 25 %, siis peab pank piisava tulususe taastamiseks kohandama selle uue keskkonnaga oma korraldust, kulude ülesehitust ja ärivõrgustikku. Hoolimata sellest, et suurem osa abivajadusest ei tundu tulenevat liigsete riskide võtmisest, peab pank pikaajalise elujõulise tagamiseks oma toimingud ümber korraldama.
            
         7.6.2.   Elujõulisus
   
   
               (376)
            
            
               Ümberkorralduskavaga tuleb tagada, et finantsasutus on võimeline taastama ümberkorraldusperioodi lõpuks oma pikaajalise elujõulisuse (ümberkorraldamisteatise punkt 2). Käesoleval juhul on ümberkorraldusperiood aeg, mis jääb käesoleva otsuse vastuvõtmise ja 31. detsembri 2018 vahele.
            
         
               (377)
            
            
               Kreeka esitas kooskõlas ümberkorraldamisteatise punktidega 9–11 laiaulatusliku ja üksikasjaliku ümberkorralduskava, milles esitatakse kogu teave panga ärimudeli kohta. Kavas määratakse kindlaks ka panga raskuste põhjused ning kõigi kogetud elujõulisusega seotud probleemidega tegelemiseks võetud meetmed. Ümberkorralduskavas kirjeldatakse eelkõige strateegiat, mis valiti panga tegevuse tõhususe säilitamiseks ja selleks, et tegeleda viivislaenude suure osakaaluga, haavatava likviidsus- ja kapitalipositsiooniga ning oma välismaiste ettevõtjatega, mis on rahastamise ja kapitali osas seotud oma emaettevõtjaga.
            
         7.6.2.1.   Kreeka pangandustegevus
   
   
               (378)
            
            
               Seoses likviidsuse ja panga sõltuvusega eurosüsteemist saadavast rahastamisest nähakse ümberkorralduskavas ette bilansimahu piiratud kasv Kreekas, samas hoiuste baas peaks uuesti kasvama. Juba vähenenud erakorralisele likviidsusabile toetumine kahaneb jätkuvalt, (145) mis aitab samuti pangal oma rahastamiskulusid vähendada.
            
         
               (379)
            
            
               Põhjenduses 153 kirjeldatud laenude ja hoiuste suhtarv tagab panga bilansi ülesehituse jätkusuutlikkuse ümberkorraldusperioodi lõpus. Väärtpaberite müük ja muud kõrvaltegevused tugevdavad samuti panga likviidsuspositsiooni. Kreeka pangandussektori jätkuvalt pingelise olukorra tõttu võib komisjon nõustuda Kreeka ametiasutuste taotlusega võimaldada pangale likviidsust garantiide ja riigivõlakirjade kujul Kreeka pankade toetuskava raames.
            
         
               (380)
            
            
               Rahastamiskulude vähendamiseks on Kreeka ühtlasi võtnud kohustuse, et pank jätkab Kreekas hoiustelt makstavate intressimäärade langetamist, nagu kirjeldati põhjenduses 153. Sellise hoiusekulude vähendamise saavutamine oleks otsustava tähtsusega panga provisjoneerimisele eelnenud kasumlikkuse parandamisel.
            
         
               (381)
            
            
               Kriisi algusest saadik on pank oma ärivõrgustikku Kreekas ratsionaliseerinud, vähendades filiaalide ja töötajate arvu. 31. detsembriks 2017 langevad panga kogukulud veelgi. Selleks võttis Kreeka kohustuse, et pank vähendab Kreekas oma filiaalide ja töötajate arvu 31. detsembriks 2017 vastavalt […] ja […], kusjuures kogukulude maksimumsumma Kreekas peaks olema […] miljonit eurot. Panga loodetav kulude ja tulude suhtarv langeb ümberkorraldusperioodi lõpuks alla […] %. Komisjoni arvates tagatakse ümberkorralduskavaga panga tõhusus uues turukeskkonnas.
            
         
               (382)
            
            
               Veel üks peamine küsimus on viivislaenudega tegelemine. Pank kavatseb kulude minimeerimiseks parandada realiseerimisprotsessi. Oma uue tegevusmudeli kohaselt kavatseb pank kasutada viivislaenude haldamiseks vastavat üksust, mille prioriteediks on sissenõudmiste maksimeerimine panga jaoks, ja jätkusuutlikku ümberkorraldust. Kreeka on võtnud ka kohustuse, et pank peab krediidipoliitika osas kinni kõrgetest standarditest, et maksimeerida panga väärtust krediidiprotsessi igal tasandil, nagu kirjeldati põhjenduses 157.
            
         7.6.2.2.   Ettevõtja üldjuhtimine
   
   
               (383)
            
            
               Tähelepanu keskmes on ka panga juhtimine, võttes arvesse, et pärast 2014. aasta kevadist aktsiakapitali suurendamist kuulub suurem osa panga aktsiatest HFSFile, kuid selle hääleõigus on piiratud. Lisaks omavad mõned erainvestorid ka ostutähti ja saavad seega täiel määral kasu, kui aktsiahind ümberkorraldusperioodil hüppeliselt suureneb. Kuna kõnealune olukord võib tekitada moraaliriski, sõlmisid pank ja HFSF 2013. aastal vastastikuse raamkokkuleppe. Nimetatud kokkulepe kaitseb panga igapäevast äritegevust tema peamise aktsionäri liigse sekkumise eest, tagades samas, et HFSF saab jälgida ümberkorralduskava elluviimist ja ennetada kohaste konsultatsioonimenetluste kaudu panga juhatuse ülemäärast riskide võtmist. Ühtlasi on pank võtnud kohustuse jälgida hoolikalt seotud laenuvõtjatega kaasnevaid riske. Komisjon tervitab asjaolu, et HFSF saab automaatselt oma täieliku hääleõiguse tagasi, kui pank oma ümberkorralduskava ei rakenda.
            
         7.6.2.3.   Rahvusvaheline tegevus
   
   
               (384)
            
            
               Panga rahvusvaheline tegevus on minevikus kohati põhjustanud panga kapitali, likviidsuse ja kasumlikkuse vähenemist, nagu on selgitatud põhjenduses 372.
            
         
               (385)
            
            
               Ümberkorralduskavas on ette nähtud suurem keskendumine koduturule ja Türgile. Samuti on pank alustanud välismaiste tütarettevõtjate ratsionaliseerimist, et tugevdada laenude tagamist ja vähendada tütarettevõtjate rahastamispuudujääki. Kreeka võttis kohustuse, et pank loobub […] ja oma välismaistest tütarettevõtjatest […].
            
         
               (386)
            
            
               Väljaspool Kreekat ja Türgit asuvad koguvarad vähenevad seega […] % võrra ajavahemikus 31. detsembrist 2012 kuni 31. detsembrini 2017.
            
         
               (387)
            
            
               Kreeka võttis kohustuse, et pank vähendab oma aktsiaosalust oma Türgi tütarettevõtjas Finansbank […] kaudu. […] on soovitud, sest nad tugevdavad panga kapitalipositsiooni. Arvestades et pank kavatseb säilitada enamusosaluse Finansbankis, on komisjon täheldanud, et Finansbank on viimastel aastatel olnud pidevalt kasumlik. Ka on komisjon täheldanud, et pank kavatseb tähelepanelikult jälgida Finansbanki kulusid ja asjaomase tütarettevõtja võetud riske. Kohustus, et pank ei anna Finansbankile […], tagab, et Finansbank […]. Neid asjaolusid arvestades leiab komisjon, et enamusosaluse säilitamine Finansbankis ei sea ohtu kasumlikkuse taastamist.
            
         
               (388)
            
            
               Seepärast järeldatakse, et pank korraldab oma välistoimingud piisavalt ümber ja vähendab riske seoses majanduslikult vähem elujõuliste toimingutega.
            
         7.6.2.4.   Järeldus elujõulisuse kohta
   
   
               (389)
            
            
               Ümberkorralduskavas näidatakse, et pank on suuteline pidama vastu mõistlikule hulgale stressile, kuna ebasoodsa stsenaariumi kohaselt jääb pank ümberkorraldusperioodi lõpuks kasumlikuks ning säilitab piisava hulga esimese taseme omavahendeid (146).
            
         
               (390)
            
            
               2014. aastal kaasatud lisakapital summas 2 500 miljonit eurot on piisav, et tulla toime 2013. aasta stressitesti baasstsenaariumi kohaselt. Kapitalivajaduste hindamisel baasstsenaariumi kohaselt tegi Kreeka keskpank juba mitmeid kohandusi, mille tulemusel suurenesid hinnangulised kapitalivajadused võrreldes panga enda baasstsenaariumis hinnatud kapitalivajadustega. Kreeka keskpanga hinnatud baasstsenaariumi kohaste kapitalivajaduste puhul on seega teatavat stressitaset arvesse võetud. Jõudmaks järeldusele, et pank on elujõuline, ei nõua komisjon, et pangal oleks piisavalt eelkapitali, et katta Kreeka keskpanga hinnatud stressistsenaariumi kapitalivajadused, kuna see hinnanguline tase sisaldab stressi kõrget taset.
            
         
               (391)
            
            
               Lisaks on positiivne, et pank ei tee täiendavaid investeeringuid mitteinvesteerimisjärgu reitinguga väärtpaberitesse, mis aitab tal säilitada oma kapitali- ja likviidsuspositsiooni.
            
         
               (392)
            
            
               Seega võib komisjon järeldada, et ümberkorralduskavaga ette nähtud ümberkorraldusmeetmed on piisavad panga elujõulisuse taastamiseks,
            
         7.6.3.   Omaosalus ja kulude jagamine
   
   
               (393)
            
            
               Ümberkorraldamisteatise punkti 3 kohaselt peavad pangad ja kapitaliomanikud aitama ümberkorraldustele kaasa võimalikult suures ulatuses, et oleks tagatud abi piirdumine vajaliku miinimumiga. Seega peaksid pangad kasutama ümberkorraldamise rahastamiseks omavahendeid, näiteks müüma varasid, ning aktsionärid peaksid võimaluse korral panga kahjumi katma. Kreeka võetud kohustused peaksid tagama, et kasutatakse omavahendeid ning et algsed aktsionärid ja erainvestorid, kelle valduses on panga hübriidkapital, aitaksid ümberkorraldamisele kaasa.
            
         7.6.3.1.   Panga omaosalus: loovutamistehingud ja kulukärped
   
   
               (394)
            
            
               Pank on juba loobunud mõnest väikesest välismaisest ettevõtjast (nt kindlustustegevusest Türgis) ja enamusosalusest kinnisvaraga tegelevas tütarettevõtjas.
            
         
               (395)
            
            
               Ümberkorralduskavaga on ette nähtud enamusosaluse müümine Finansbankis, nagu on märgitud põhjenduses 387, mis võimaldab pangal kapitali pangasiseselt kaasata. Pank müüb ka […] ja oma börsivälistesse ettevõtjatesse investeeriva tütarettevõtja ning muud väärtpaberid. Võttes arvesse finantsvõimenduse vähendamist ja juba lõpule viidud loovutamistehinguid ning pärast välismaiste ettevõtjate finantsvõimenduse vähendamise ja nendest loobumisega seotud kohustuste täitmist on pank kaasanud piisavalt kapitali. Panga rahvusvaheliste varade vähendamine vähendab oluliselt ka nende olemasolust tingitud tulevase abivajaduse ohtu. Seega aitab see kahandada abisummat miinimumini.
            
         
               (396)
            
            
               Kapitalivajaduste vähendamise eesmärgil ei kasuta pank […], nagu on kirjeldatud põhjenduses 154. Lisaks tagavad Kreeka võetud kohustused, et pank ei tee kulukaid omandamistehinguid.
            
         
               (397)
            
            
               Pank on end sidunud ka kaugeleulatuva kulude vähendamise programmiga, nagu on osutatud punktis 2.4.2. Nii vähenevad ta kulud 2017. aastani veelgi. Panga tööjõudu ja palku vähendatakse.
            
         7.6.3.2.   Kauaaegsete aktsionäride kulude jagamine ja uus turule ilmunud kapital
   
   
               (398)
            
            
               Panga olemasolevate aktsionäride osalus vähenes seoses 2009. ja 2010. aastal lõpule viidud märkimisõiguse emissiooniga (147) ja seejärel HFSFi rekapitaliseerimisega (meede B3). Panga aktsionäride osalust vähendati 2013. aasta kevadine rekapitaliseerimise eelselt 100 %-lt vaid 5,1 %ni. Peale selle ei ole dividende makstud lihtaktsionäridele alates 2007. aastast ja USA eelisaktsionäridele alates 2009. aastast. Lisaks kõnealusele kauaaegsete aktsionäride osalemisele kulude jagamises on pank alates kriisi algusest 2008. aasta lõpus kaasanud märkimisväärsel hulgal kapitali, täpsemalt 2009. aastal 1 247 miljonit eurot, 2010. aastal 1 815 miljonit eurot, 2013. aastal 1 079 miljonit eurot ning 2014. aastal 2 500 miljonit eurot. Kaasatud kapital on aidanud vähendada riigiabiga kaetavaid kapitalivajadusi.
            
         7.6.3.3.   Allutatud laenude omanike kulude jagamine
   
   
               (399)
            
            
               Panga allutatud laenude omanikud on aidanud maksta panga ümberkorralduskulusid. Pank on kapitali saamiseks teinud mitmeid kohustiste haldamise toiminguid, nagu on kirjeldatud põhjendustes 149 ja 150.
            
         
               (400)
            
            
               Seni käibel olevate instrumentide suhtes kohaldatakse põhjenduses 159 nimetatud kupongimaksete keeldu. Komisjon on seetõttu seisukohal, et tagatud on asjakohane panga hübriidkapitali omavate erainvestorite kulude jagamine ja ümberkorraldamisteatise kriteeriumid on sellega seoses täidetud.
            
         7.6.3.4.   Omapanuse ja kulude jagamise kokkuvõte
   
   
               (401)
            
            
               Komisjon täheldab, et võrreldes kogu riigipoolse rekapitaliseerimisega on omapanus ja kulude jagamine varade müümise näol palju madalam, kui komisjon harilikult piisavaks peaks. Näiteks on ümberkorralduskavaga ette nähtud Kreeka pangandustegevuse vähendamine ja enamusosaluse säilitamine Finansbankis. Arvestades aga punktis 7.6.1 kirjeldatud aspekte, mille alusel komisjon võib aktsepteerida madalamat omapanust ja kulude jagamist, võib ümberkorralduskava tunnistada piisavat omapanust ja kulude jagamist pakkuvaks kavaks.
            
         7.6.4.   Konkurentsimoonutuste piiramise meetmed
   
   
               (402)
            
            
               Ümberkorraldamisteatises nõutakse, et ümberkorralduskavas pakutaks välja konkurentsi moonutamist piiravad ja pangasektori konkurentsivõimet tagavad meetmed. Lisaks peaksid need meetmed tegelema ka moraaliriski küsimustega ja tagama, et riigiabi ei kasutata konkurentsivastase käitumise rahastamiseks.
            
         
               (403)
            
            
               Ümberkorraldamisteatise punkti 31 kohaselt peab komisjon abi suuruse ja konkurentsi moonutava mõju hindamisel arvesse võtma nii absoluutset kui ka suhtelist abisummat ning kulude jagamise ulatust ja finantsasutuse turupositsiooni pärast ümberkorraldamist. Sellega seoses tuletab komisjon meelde, et pank sai riigilt kapitali, mis vastab 17,3 %-le tema riskiga kaalutud varadest (148). Lisaks sai pank 15. aprillil 2011 likviidsusgarantiisid summas 12 900 miljonit eurot ja 31. detsembril 2013 summas 14 798 miljonit eurot. 31. detsembri 2012. aasta seisuga oli pangal laenatud riigivõlakirju 847 miljoni euro väärtuses ja riigi tagatud erakorraline likviidsusabi moodustas 30,9 miljardit eurot. Seega on selle suure abisummaga seoses põhjendatud konkurentsi moonutamist piiravate meetmete kohaldamine. Lisaks on panga turuosa Kreekas suur, hõlmates 31. detsembril 2013 laenude puhul 22 % turust ja hoiuste puhul 25 % turust (149).
            
         
               (404)
            
            
               Komisjon tuletab meelde, et panga raskused tulenevad peamiselt välistest šokkidest, nagu Kreeka võlakriis ja pikaajaline majanduslangus, mis on Kreeka majanduse alates 2008. aastast segi paisanud. See asjaolu toodi välja ka NBG uurimise algatamise otsuse põhjenduses 68. Vajadus tegeleda moraaliriski küsimustega on seetõttu väiksem. Nagu kirjeldatud punktis 7.6.1, on abimeetmete konkurentsi moonutav mõju ja ka vajadus konkurentsi moonutamist piiravate meetmete järele nende aspektide tõttu väiksem. Nimetatud põhjustel võib komisjon erandkorras nõustuda, et hoolimata suurest riigiabi summast ei kavandata ümberkorralduskavas bilansimahu ja laenude vähendamist Kreekas.
            
         
               (405)
            
            
               Komisjon märgib siiski, et riigipoolsed rekapitaliseerimised võimaldasid pangal jätkata pangandustegevust välisturgudel.
            
         
               (406)
            
            
               Seoses sellega märgib komisjon, et lisaks juba toimunud finantsvõimenduse vähendamisele ja ümberkorraldamisele on kohustus loobuda välisvaradest […] 30. juuniks 2018 (150). Seega ei hakata välismaistel turgudel konkurentsi moonutamiseks kasutama riigiabi.
            
         
               (407)
            
            
               Samuti on Kreeka võtnud kohustuse, et pank ei teosta omandamistehinguid, kindlustades sel viisil, et pank ei kasuta saadud riigiabi uue ettevõtja omandamiseks. See kohustus aitab tagada, et abi kasutatakse rangelt ainult Kreeka pangandustegevuse elujõulisuse taastamise toetamiseks ja mitte näiteks laienemiseks välisturgudel.
            
         
               (408)
            
            
               Kohustus vähendada Kreeka hoiustelt makstavat mittekasumlikult kõrget intressi tagab samuti selle, et abi ei kasutata hoiuse kogumise strateegiate rahastamiseks, mis moonutab konkurentsi Kreeka turul. Kohustus rakendada uute laenude (151) hindade määramisel rangeid asjakohasel krediidiriski hindamisel põhinevaid suuniseid aitab samuti pangal vältida klientide laenude puhul ebakohaste hinnamääramise strateegiatega konkurentsi moonutamist Kreeka turul.
            
         
               (409)
            
            
               Kohustus loobuda […] tagab ka, et abi ei kasutata kõnealusel turul laienemiseks abi mittesaavate konkurentide arvel.
            
         
               (410)
            
            
               Võttes arvesse punktis 7.6.1 kirjeldatud eriolukorda ja ümberkorralduskavas sätestatud meetmeid, on komisjon seisukohal, et konkurentsi moonutamise piiramiseks võetud kaitsemeetmed on piisavad.
            
         7.6.5.   Järelevalve
   
   
               (411)
            
            
               Vastavalt ümberkorraldamisteatise punktile 5 nõutakse korrapäraste aruannete esitamist, et komisjonil oleks võimalik kontrollida ümberkorralduskava nõuetekohast rakendamist. Nagu on sätestatud kohustustes, (152) tagab Kreeka, et järelevalve eest vastutav usaldusisik, kelle pank on komisjoni nõusolekul ametisse nimetanud, jälgib Kreeka kohustuste täitmist Kreekas ja välismaal seoses tegevuse ümberkorraldamise, ettevõtja juhtimise ja äritegevusega kuni ümberkorraldusperioodi lõpuni, st kuni 31. detsembrini 2018. Komisjoni arvates on sellega tagatud ümberkorraldamiskava elluviimise reeglipärane järelevalve.
            
         7.6.6.   Järeldus meetmete A, B1, B2 ja B3 ümberkorraldamisteatisega kokkusobivuse kohta
   
   
               (412)
            
            
               Komisjon on seisukohal, et ümberkorralduskava koos käesoleva otsuse lisas loetletud kohustustega tagab panga pikaajalise elujõulisuse taastamise, on kulude jagamise ja omapanuse osas piisav ning sisaldab piisavaid meetmeid konkurentsi moonutava mõju piiramiseks. Esitatud ümberkorralduskava ja kohustused vastavad ümberkorraldamisteatises esitatud tingimustele.
            
         8.   JÄRELDUS
   
   
               (413)
            
            
               Komisjon avaldab kahetsust, et Kreeka on ebaseaduslikult rakendanud abimeetmeid B1, B2, B3, FB4, FB5, PB1 ja PB2 ning rikkunud seega aluslepingu artikli 108 lõiget 3, kuna kõnealuseid meetmeid rakendati enne neist ametlikult teatamist. Nimetatud meetmeid, nagu ka teisi käesolevas otsuses analüüsitud meetmeid, võib siiski pidada siseturuga kokkusobivaks,
            
         ON VASTU VÕTNUD KÄESOLEVA OTSUSE:
   Artikkel 1
   1.   Järgmised Kreeka teostatud või kavandatud meetmed kujutavad endast riigiabi aluslepingu artikli 107 lõike 1 tähenduses:
   
               a)
            
            
               Kreeka keskpanga poolt National Bank of Greece S.A.-le (edaspidi „NBG”) antud ja Kreeka tagatud erakorraline likviidsusabi (meede L2);
            
         
               b)
            
            
               Kreeka finantsstabiilsuse fondi (edaspidi „HFSF”) poolt 2012. aasta detsembris NBG-le võimaldatud teine ajutine rekapitaliseerimine summas 2 326 miljonit eurot (meede B2);
            
         
               c)
            
            
               HFSFi poolt 2013. aasta kevadel NBG-le võimaldatud rekapitaliseerimine summas 8 677 miljonit eurot (meede B3);
            
         
               d)
            
            
               First Business Bank S.A.-lt (edaspidi „FB Bank”) NBG-le üle antud tegevusega seotud rahastamispuudujäägi katmine 456,97 miljoni euro suuruses summas HFSFi poolt 2013. aasta juunis ja oktoobris (meede FB4);
            
         
               e)
            
            
               FB Bankilt NBG-le üle antud varade omandamisega seotud kapitalivajaduste katmise kohustus, mis võeti 2013. aasta mais summas 100 miljonit eurot (meede FB5);
            
         
               f)
            
            
               Probank S.A.-lt NBG-le üle antud tegevusega seotud rahastamispuudujäägi katmine 562,73 miljoni euro suuruses summas HFSFi poolt 2013. aasta augustis ja detsembris (meede PB1); ning
            
         
               g)
            
            
               Probankilt NBG-le üle antud varade omandamisega seotud kapitalivajaduste katmise kohustus, mis võeti 2013. aasta juulis summas [180–280] miljonit eurot (meede PB2).
            
         2.   Cooperative Bank of Lesvos-Limnos, Cooperative Bank of Achaia ja Cooperative Bank of Lamia pankadelt NBG-le üle antud valitud varade ja kohustustega seotud rahastamispuudujäägi katmine 325,8 miljoni euro suuruses summas HFSFi poolt 2013. aasta märtsis ei ole riigiabi aluslepingu artikli 107 lõike 1 tähenduses.
   3.   Võttes arvesse 25. juunil 2014 esitatud NBG grupi ümberkorralduskava, mis hõlmab National Bank of Greece panka ja kõiki tema tütarettevõtjaid (Kreekas ja sellest väljaspool asuvaid tütarettevõtjaid ja filiaale, kes tegelevad pangandus- või muu tegevusega), ning samal kuupäeval Kreeka võetud kohustusi, on siseturuga kokkusobiv järgmine riigiabi:
   
               a)
            
            
               Kreeka 2009. aasta mais ja 2011. aasta detsembris rekapitaliseerimiskava raames NBG-le eelisaktsiate vormis tehtud kapitalisüst summas 1 350 miljonit eurot (meede A);
            
         
               b)
            
            
               Kreeka keskpanga antud ja Kreeka riigi poolt alates 2011. aasta juulist tagatud erakorraline likviidsusabi NBG-le summas 30,9 miljardit eurot seisuga 31. detsember 2012 (meede L2);
            
         
               c)
            
            
               HFSFi 2012. aasta mais NBG-le võimaldatud esimene ajutine rekapitaliseerimine summas 7 430 miljonit eurot (meede B1);
            
         
               d)
            
            
               HFSFi 2012. aasta detsembris NBG-le võimaldatud teine ajutine rekapitaliseerimine summas 2 326 miljonit eurot (meede B2);
            
         
               e)
            
            
               HFSFi poolt 2013. aasta kevadel NBG-le võimaldatud rekapitaliseerimine summas 8 677 miljonit eurot (meede B3);
            
         
               f)
            
            
               Kreeka riigi poolt 2009. aasta juulis FB Bankile tehtud kapitalisüst summas 50 miljonit eurot (meede FB1);
            
         
               g)
            
            
               FB Bankilt NBG-le üle antud tegevusega seotud rahastamispuudujäägi katmine 456,97 miljoni euro suuruses summas HFSFi poolt 2013. aasta juunis ja oktoobris (meede FB4);
            
         
               h)
            
            
               FB Bankilt NBG-le üle antud varade omandamisega seotud kapitalivajaduste katmise kohustus, mis võeti 2013. aasta mais summas 100 miljonit eurot (meede FB5);
            
         
               i)
            
            
               Probankilt NBG-le üle antud tegevusega seotud rahastamispuudujäägi katmine 562,7 miljoni euro suuruses summas HFSFi poolt 2013. aasta augustis ja detsembris (meede PB1);
            
         
               j)
            
            
               Probankilt NBG-le üle antud varade omandamisega seotud kapitalivajaduste katmise kohustus, mis võeti 2013. aasta juulis summas [180–280] miljonit eurot (meede PB2).
            
         Artikkel 2
   Käesolev otsus on adresseeritud Kreeka Vabariigile.
   
      Brüssel, 23. juuli 2014
      
         
            Komisjoni nimel
         
         
            asepresident
         
         Joaquín ALMUNIA
      
   
   
      (1)  National bank of Greece S.A. ja kõik tema tütarettevõtjad
   
      (2)  Komisjoni otsus, 19. november 2008, riigiabi N 560/08 kohta „Meetmed Kreeka krediidiasutuste toetamiseks” (ELT C 125, 5.6.2009, lk 6). Kava tähistati numbriga SA.26678 (N 560/08). Seejärel kava pikendati ja muudeti joonealuses märkuses 3 kirjeldatud viisil.
   
      (3)  Vt komisjoni 22. detsembri 2011. aasta otsus riigiabi SA.34064 (11/N) kohta „Teine rekapitaliseerimine NBG päästmiseks Kreeka rekapitaliseerimiskava raames” (ELT C 99, 3.4.2012, lk 4).
   
      (4)  2. septembril 2009 teatas Kreeka mitmest toetusmeetmete muudatusest ning nende pikendamisest 31. detsembrini 2009, mis kiideti heaks 18. septembril 2009 (vt komisjoni 18. septembri 2009. aasta otsus riigiabi N 504/09 kohta „Kreeka krediidiasutustele võimaldatud toetusmeetmete pikendamine ja muutmine” (ELT C 264, 6.11.2009, lk 5). 25. jaanuaril 2010 kiitis komisjon heaks toetusmeetmete teistkordse pikendamise 30. juunini 2010 (vt komisjoni 25. jaanuari 2010. aasta otsus riigiabi N 690/09 kohta „Kreeka krediidiasutustele võimaldatud toetusmeetmete pikendamine” (ELT C 57, 9.3.2010, lk 6). 30. juunil 2010 kiitis komisjon heaks toetusmeetmete mitmed muudatused ja pikendamise 31. detsembrini 2010 (vt komisjoni 30. juuni 2010. aasta otsus riigiabi N 260/10 kohta „Kreeka krediidiasutustele võimaldatud toetusmeetmete pikendamine” (ELT C 238, 3.9.2010, lk 3). 21. detsembril 2010 kiitis komisjon heaks toetusmeetmete pikendamise 30. juunini 2011 (vt komisjoni 21. detsembri 2010. aasta otsus riigiabi SA 31998 (2010/N) kohta „Kreeka krediidiasutustele võimaldatud toetusmeetmete neljas pikendamine” (ELT C 53, 19.2.2011, lk 2). 4. aprillil 2011 kiitis komisjon heaks muudatusettepaneku (vt komisjoni 4. aprilli 2011. aasta otsus riigiabi SA.32767 (11/N) kohta „Kreeka krediidiasutustele võimaldatud toetusmeetmete muutmine” (ELT C 164, 2.6.2011, lk 8). 27. juunil 2011 kiitis komisjon heaks toetusmeetmete pikendamise 31. detsembrini 2011 (vt komisjoni 27. juuni 2011. aasta otsus riigiabi SA.33153 (11/N) kohta „Kreeka krediidiasutustele võimaldatud toetusmeetmete viies pikendamine” (ELT C 274, 17.9.2011, lk 6). 6. veebruaril 2012 kiitis komisjon heaks toetusmeetmete pikendamise 30. juunini 2012 (vt komisjoni 6. veebruari 2012. aasta otsus riigiabi SA.34149 (11/N) kohta „Kreeka krediidiasutustele võimaldatud toetusmeetmete kuues pikendamine” (ELT C 101, 4.4.2012, lk 2). 6. juulil 2012 kiitis komisjon heaks toetusmeetmete pikendamise 31. detsembrini 2012 (vt komisjoni 6. juuli 2012. aasta otsus riigiabi SA.35002 (12/N) kohta – Kreeka: „Kreeka krediidiasutustele võimaldatud toetusmeetmete pikendamine” (ELT C 77, 15.3.2013, lk 14). 22. jaanuaril 2013 kiitis komisjon heaks garantiiskeemi ja võlakirjade kava pikendamise 30. juunini 2013 (vt komisjoni 22. jaanuari 2013. aasta otsus riigiabi SA.35999 (12/N) kohta – Kreeka: „Kreeka krediidiasutustele võimaldatud garantiiskeemi ja võlakirjade kava pikendamine” (ELT C 162, 7.6.2013, lk 6). 25. juulil 2013 kiitis komisjon heaks garantiiskeemi ja võlakirjade kava pikendamise 31. detsembrini 2013 (vt komisjoni 25. juuli 2013. aasta otsus riigiabi SA.36956 (2013/N) kohta – Kreeka: „Kreeka krediidiasutustele võimaldatud garantiiskeemi ja võlakirjade kava pikendamine” (ELT C 141, 9.5.2014, lk 3). 14. jaanuaril 2014 kiitis komisjon heaks garantiiskeemi ja võlakirjade kava pikendamise 30. juunini 2014 (vt komisjoni 14. jaanuari 2014. aasta otsus riigiabi SA.37958 (2013/N) kohta – Kreeka: „Kreeka krediidiasutustele võimaldatud garantiiskeemi ja võlakirjade kava pikendamine” (ELTs veel avaldamata).
   
      (5)  „Rahastamispuudujääk” on termin, mis viitab varade väärtuse ja pangale üle antud kohustuste väärtuse vahele.
   
      (6)  Seadus 4051/2012 pensioneid käsitlevate eeskirjade kohta ja muude kiireloomuliste eeskirjade kohta, mis on seotud seaduse 4046/2012 vastastikuse mõistmise memorandumi kohaldamisega.
   
      (7)  Vt komisjoni 27. juuli 2012. aasta otsus riigiabi SA. 34824 (2012/C) kohta „Kreeka finantsstabiilsuse fondi teostatud National Bank of Greece'i rekapitaliseerimine” (ELT C 359, 21.11.2012, lk 4).
   
      (8)  HFSFi 24. detsembri 2012. aasta pressiteade, veebis kättesaadav järgmisel aadressil: http://www.hfsf.gr/files/press_release_20121224_en.pdf.
   
      (9)  Panga 30. juuni 2013. aasta vahefinantsaruanne, august 2013, lk 9, veebis kättesaadav järgmisel aadressil: https://www.nbg.gr/english/the-group/investor-relations/financial-information/annual-interim-financial-statements/Documents/Annual%20and%20interim%20financial%20statements/Financial%20Report%20NBG%20GROUP-BANK%2030%2006%202013_EN%20FINAL.pdf.
   
      (10)  Vt joonealune märkus 2.
   
      (11)  Ostu- ja ühendamismenetlus on kriisilahenduse osa, mis koosneb likvideerimisel oleva juriidilise isiku kvaliteetsete varade ja kohustuste kindlakstegemisest ning nende müügist enampakkumisel, et kanda need üle elujõulisesse ettevõttesse.
   
      (12)  HFSF, majandusaasta aruanne seisuga 31. detsember 2013, juuni 2014, lk 8.
   
      (13)  Euroopa Komisjoni majandus- ja rahandusküsimuste peadirektoraat, „Kreeka teine majanduslik kohandamisprogramm”, märts 2012, lk 17, veebis kättesaadav järgmisel aadressil: http://ec.europa.eu/economy_finance/publications/occasional_paper/2012/pdf/ocp94_en.pdf.
   
      (14)  Vt dokumendi „Kreeka pangandussektori rekapitaliseerimise ja ümberkorraldamise aruanne”, II jagu „Kreeka riigivõla ümberkorraldamine”, Kreeka keskpank, detsember 2012, veebis kättesaadav järgmisel aadressil: http://www.bankofgreece.gr/BogEkdoseis/Report_on_the_recapitalisation_and_restructuring.pdf.
   
      (15)  Rahandusministeeriumi 9. märtsi 2012. aasta pressiteade, veebis kättesaadav järgmisel aadressil: http://www.pdma.gr/attachments/article/80/9%20MARCH%202012%20-%20RESULTS.pdf.
   
      (16)  Panga esimese taseme omavahendid on omakapitali suhtarv, mida järelevalve teostaja kontrollib kapitalinõuete direktiivi raames.
   
      (17)  Vt joonealune märkus 13, lk 106.
   
      (18)  Vt joonealune märkus 14.
   
      (19)  Vt joonealune märkus 13, lk 104.
   
      (20)  Vt joonealune märkus 14.
   
      (21)  Eurosüsteemi ehk euroala keskse pangasüsteemi moodustavad Euroopa Keskpank ja riikide keskpangad.
   
      (22)  Rahandusministeeriumi 3. detsembri 2012. aasta pressiteade, veebis kättesaadav järgmisel aadressil: http://www.pdma.gr/attachments/article/248/Press%20Release%20-%20December%2003.pdf. Asjaomane omaenda võla tagasiost nominaalväärtusest palju väiksema hinnaga tõi kaasa Kreeka võlgade olulise vähenemise.
   
      (23)  Kui tagasiostu ei oleks korraldatud, oleks nende uute Kreeka riigivõlakirjade turuväärtus tõusnud vastavalt selliste turuparameetrite arengule nagu intressimäärad ja Kreeka kohustuste täitmata jätmise tõenäosus.
   
      (24)  Krediidiriski prognoosid sisaldavad oodatavat kahjumit Kreeka uutelt laenudelt ajavahemikus 2013. aasta juunist kuni 2016. aasta detsembrini.
   
      (25)  Krediidikahju prognoosil põhinev välismaise riski mõju arvutati välja välismaiste maksude tasumise järgselt ja võttes arvesse sel ajal komisjoni konkurentsi peadirektoraadiga arutatud võõrandamise kohustusi.
   
      (26)  NBG laenukahjumi reservid 30. juunil 2013 First Business Banki ja Probanki eeskirjade kohaselt.
   
      (27)  Eurobanki laenukahjumi reservid 30. juunil 2013 New Hellenic Postbanki ja New Proton Banki (mille pank omandas augustis 2013) eeskirjade kohaselt.
   
      (28)  http://www.nbg.gr/wps/wcm/connect/91c0c238-1219-4f87-b0d6-0a3e9c62f4c3/Summary+financial+data+30+09+2013_EN.pdf?MOD=AJPERES&CONVERT_TO=url&CACHEID=91c0c238-1219-4f87-b0d6-0a3e9c62f4c3.
   
      (29)  Vt tabel 2.
   
      (30)  
   
      Allikad:
   
   2012 ja 2013: Finantstulemused 2013 – Konsolideeritud finantsaruanded, lk 42–43
   2011: Finantstulemused 2012 – Konsolideeritud finantsaruanded, lk 44–45
   2010: Finantstulemused 2010 – Konsolideeritud finantsaruanded, lk 42–43
   
      (31)  Omakapitali arvnäitajad hõlmavad järgmist:
   
               —
            
            
               2010. aasta kohta 2009. aastal Kreeka antud eelisaktsiaid 350 miljoni euro väärtuses;
            
         
               —
            
            
               2011., 2012. ja 2013. aasta kohta 2009. ja 2011. aastal Kreeka antud eelisaktsiaid 1 350 miljoni euro väärtuses.
            
         Need näitajad ei hõlma ajutist panga rekapitaliseerimist 2012. aastal summas 9 756 miljonit eurot.
   
      (32)  Vt tabel 2.
   
      (33)  Vastavalt 2011. aasta konsolideeritud finantsaruandele.
   
      (34)  Indikatiivsete ostukorralduste aktsepteerimise protsess hõlmab potentsiaalsete investoritega suhtlemist, et registreerida nende ostutellimused tellimusraamatus, pidades silmas kapitali kasvu lõpuleviimist.
   
      (35)  https://www.nbg.gr/english/the-group/press-office/press-releases/Documents/Launch_press_release.06.05.2014.pdf.
   
      (36)  https://www.nbg.gr/english/the-group/press-office/press-releases/Documents/20140509%20Pricing%20Press%20Release_%ce%95%ce%9d.pdf.
   
      (37)  https://www.nbg.gr/en/the-group/press-office/press-releases/update-regarding-the-egm-10-5-14.
   
      (38)  http://www.hfsf.gr/files/press_release_20140509_en.pdf.
   
      (39)  Konfidentsiaalne teave.
   
      (40)  Kreeka keskpanga kriisilahenduskomisjoni otsus 1/4/23.3.2012.
   
      (41)  Kreeka keskpanga kriisilahenduskomisjoni otsus 1/6/23.3.2012.
   
      (42)  Kreeka keskpanga kriisilahenduskomisjoni otsus 1/5/23.3.2012.
   
      (43)  Kreeka keskpanga kriisilahenduskomisjoni otsus 1/1/23.3.2012.
   
      (44)  Kreeka keskpanga kriisilahenduskomisjoni otsus 1/3/23.3.2012.
   
      (45)  Kreeka keskpanga kriisilahenduskomisjoni otsus 1/2/23.3.2012.
   
      (46)  Kreeka keskpanga kriisilahenduskomisjoni otsus 1/7/23.3.2012.
   
      (47)  Kreeka keskpanga kriisilahenduskomisjoni otsus 1/8/23.3.2012.
   
      (48)  FB Bank sai jaanuaris 2009 Kreeka riigiväärtpabereid, mis kaotasid kehtivuse 2011. aasta detsembris.
   
      (49)  Kreeka keskpanga e-kiri komisjonile, 11. mai 2013.
   
      (50)  Kreeka keskpanga kriisilahenduskomisjoni otsus 10/2/10.5.2013.
   
      (51)  Kreeka keskpanga kriisilahenduskomisjoni otsus 13/1/7.11.2013.
   
      (52)  Kreeka finantsstabiilsuse fondi tegevusaruanne ajavahemiku juuli–detsember 2013 kohta, veebis kättesaadav järgmisel aadressil: http://www.hfsf.gr/files/HFSF_activities_Jul_2013_Dec_2013_en.pdf.
   
      (53)  Panga 25. juuli 2013. aasta pakkumine, võttes aluseks Kreeka keskpanga poolt 31. märtsil 2013 esitatud andmed.
   
      (54)  2. aprillil 2014 Kreeka keskpanga esitatud andmed.
   
      (55)  Kreeka keskpanga krediidi- ja kindlustuskomisjoni otsus 85/1/26.7.2013.
   
      (56)  HFSF, „Probank – Esitatud pakkumiste ülevaade”, 25. juuli 2013.
   
      (57)  Kreeka keskpanga kriisilahenduskomisjoni otsus 12/2/26.7.2013.
   
      (58)  Erinevus oli peamiselt põhjustatud asjaolust, et üleantud laenude tegelik maht oli esialgsest hinnangust 197 miljonit eurot väiksem, laenude andmine suurenes 141 miljoni euro võrra, omakapitali investeeringute portfelli ja võlakirjaportfelli väärtuse ning kohustuste ja peamiselt hoiuste väärtuse määramine vähenes.
   
      (59)  Kreeka finantsstabiilsuse fondi tegevusaruanne ajavahemiku juuli–detsember 2013 kohta, veebis kättesaadav järgmisel aadressil: http://www.hfsf.gr/files/HFSF_activities_Jul_2013_Dec_2013_en.pdf.
   
      (60)  Kreeka 13. detsembri 2013. aasta aruande kohaselt garantiimeetme ja riigivõlakirjade meetme kasutamise kohta..
   
      (61)  Kreeka keskpanga 7. novembri 2011. aasta kirja kohaselt kehtivad garantiid erakorralise likviidsusabi suhtes tervikuna.
   
      (62)  25. juuni 2014. aasta teates edastatud teave.
   
      (63)  25. juunil 2014 esitatud ümberkorralduskava, I lisa, lk 24.
   
      (64)  Vastavalt põhjendustele 101 ja 102 võeti kohustus 2012. aasta aprillis ja rekapitaliseerimine toimus 2012. aasta mais.
   
      (65)  Eelmärkimise lepingus on sätestatud, et „pangale makstav tegeliku riski tasu hõlmab EFSFi võlakirju ja mis tahes kupongimakseid, samuti intressi, mis on kogunenud alates võlakirjade väljastamisest kuni ettemakse konverteerimiseni osakapitaliks ja muudeks konverteeritavateks finantsinstrumentideks vastavalt lepingus ette nähtud sätetele”.
   
      (66)  Vt tabel 3.
   
      (67)  http://www.nbg.gr/wps/wcm/connect/71b1f08a-2c84-4cfe-a368-f985c93d2da9/20130523_Announcement_Cut+Off+Date+and+Subscription+Period_final+clean+... %283 %29_EN.pdf?MOD=AJPERES.
   
      (68)  http://www.nbg.gr/wps/portal/en/the-group/Press-Office/Press-Releases/content/Press-Releases/anakoinosi-21-6-2013.
   
      (69)  http://www.hfsf.gr/files/HFSF_activities_Jan_2013_Jun_2013_en.pdf.
   
      (70)  http://www.nbg.gr/wps/portal/en/the-group/Press-Office/Press-Releases/content/Press-Releases/reverse-split.
   
      (71)  http://www.hfsf.gr/files/HFSF_activities_Jan_2013_Jun_2013_en.pdf.
   
      (72)  http://www.nbg.gr/wps/wcm/connect/af79cd67-5fd6-4811-bd70-2b493cf5c205/Announcement+Commencement+of+Trading_EN.pdf?MOD=AJPERES.
   
      (73)  Näiteks oli täitmishind 26. detsembril 2013. aastal 4,3758 eurot ja 26. juunil 2014. aastal 4,4616 eurot, 26. detsembril 2014. aastal on see 4,5689 eurot, 26. juunil 2015. aastal 4,6761 jne.
   
      (74)  60 miljoni euro väärtuses Kreeka riigivõlakirju eraldati ja anti pangale septembris 2013 pärast Kreeka keskpanga krediidi- ja kindlustuskomisjoni otsust 73/1/10/05.2013 ja Kreeka keskpanga kriisilahenduskomisjoni otsust 10/1/10.5.2003.
   
      (75)  Nimetus „rahastamispuudujääk” võib seepärast olla eksitav, kuna see ei kirjelda likviidsustoetusega seotud meedet, vaid kapitalitoetusega seotud meedet.
   
      (76)  HFSF, Kreeka finantsstabiilsuse fondi tegevusaruanne ajavahemiku juuli–detsember 2013 kohta, märts 2014, veebis kättesaadav järgmisel aadressil: http://www.hfsf.gr/files/HFSF_activities_Jul_2013_Dec_2013_en.pdf.
   
      (77)  2010. aasta aastaaruanne: https://www.nbg.gr/english/the-group/investor-relations/annual-report-offerring-circular/Documents/73301T05_CNB.pdf.
   
      (78)  2012. aasta aastaaruanne: https://www.nbg.gr/english/the-group/investor-relations/annual-report-offerring-circular/Documents/NBG%20Form%2020-F.PDF.
   
      (79)  2010. aasta aastaaruanne: https://www.nbg.gr/english/the-group/investor-relations/annual-report-offerring-circular/Documents/73301T05_CNB.pdf.
   
      (80)  2012. aasta aastaaruanne: https://www.nbg.gr/english/the-group/investor-relations/annual-report-offerring-circular/Documents/NBG%20Form%2020-F.PDF.
   
      (81)  25. juunil 2014 esitatud ümberkorralduskava, lk 30 (arvnäitajad sisemaiste tehingut kohta, sealhulgas näiteks kindlustustegevuses, kinnisvara ja turismiga tegelevad tütarettevõtjad).
   
      (82)  Vt põhjendused 72 ja 82.
   
      (83)  25. juunil 2014 esitatud ümberkorralduskava, lk 30.
   
      (84)  25. juunil 2014 esitatud ümberkorralduskava, I lisa, lk 11.
   
      (85)  25. juunil 2014 esitatud ümberkorralduskava, I lisa, lk 9.
   
      (86)  25. juunil 2014 esitatud ümberkorralduskava, I lisa, lk 11.
   
      (87)  Riskiga kaalutud varade tulusus, mida kapitali adekvaatsuse kõrge määr ei ole negatiivselt mõjutanud, saavutab ümberkorraldusperioodi lõpuks määra […] %.
   
      (88)  25. juunil 2014 esitatud ümberkorralduskava, lk 13.
   
      (89)  25. juunil 2014 esitatud ümberkorralduskava, lk 34.
   
      (90)  25. juunil 2014 esitatud ümberkorralduskava, lk 12.
   
      (91)  Kreeka ametiasutuste 21. novembril 2013 esitatud andmete kohaselt kasvab esimese taseme omavahendite määr 2013. aastal hinnanguliselt 35 baaspunkti.
   
      (92)  Finantsaruanne 2010, lk 44.
   
      (93)  25. juunil 2014 esitatud ümberkorralduskava, lk 12.
   
      (94)  http://www.barchart.com/plmodules/?module=secFilings&filingid=8338505&type=HTML&popup=1&override=1&symbol=NBG.
   
      (95)  25. juunil 2014 esitatud ümberkorralduskava, lk 11.
   
      (96)  Vt lisa II peatükis loetletud kohustused.
   
      (97)  Kreeka Vabariigiga ISDA lepingu alusel kokku lepitud intressimäära vahetustehingud, sealhulgas Titlos Plc kaudu väärtpaberistatud tehingud, jäetakse laenude netosumma ja hoiuste suhtarvu arvutamise eesmärgil laenude netosumma hulgast välja.
   
      (98)  Vt lisa II peatükis loetletud kohustused.
   
      (99)  Vt lisa II peatükis loetletud kohustused.
   
      (100)  Vt lisa II peatükis loetletud kohustused.
   
      (101)  Vt lisa III peatüki A jaos esitatud kohustused.
   
      (102)  Vt lisa III peatüki A jaos esitatud kohustused.
   
      (103)  Vt lisa III peatüki A jaos esitatud kohustused.
   
      (104)  Vt lisa III peatüki C jaos esitatud kohustused.
   
      (105)  Kreeka riigi poolt 25. juunil 2014 komisjonile saadetud kiri: „Seoses HFSFi käibele lastud ostutähtedega tuleb selgitada, et Kreeka Vabariik taotleb Euroopa Komisjoni heakskiitu enne, kui NBG või mis tahes riiklik üksus (sealhulgas HFSF) hakkab ostutähti tagasi ostma, nii et Euroopa Komisjon saaks kontrollida, et kavandatav tagasiost ei oleks vastuolus riigiabi eeskirjade kohaste riikliku hüvitise nõuetega.”
   
      (106)  Komisjoni teatis „Riigiabi eeskirjade kohaldamine meetmete suhtes, mida on võetud seoses finantsasutustega praeguse ülemaailmse finantskriisi olukorras” (ELT C 270, 25.10.2008, lk 8).
   
      (107)  NBG uurimise algatamise otsuse põhjendus 59.
   
      (108)  NBG uurimise algatamise otsuse põhjendus 63.
   
      (109)  Vt põhjendus 146 komisjoni 12. novembri 2008. aasta otsuses, mis käsitleb riigiabi SA. 510/08 – Italia „Vendita dei beni della compagnia aerea ALITALIA” (ELT C 46, 25.2.2009, lk 6).
   
      (110)  Vt 2008. aasta pangandusteatise punkt 49 ja ümberkorraldamisteatise punkt 20.
   
      (111)  Vt komisjoni 25. jaanuari 2010. aasta otsus riigiabi NN 19/09 kohta „Ümberkorraldusabi Dunfermline Building Societyle”, põhjendus 47 (ELT C 101, 20.4.2010, lk 7). Komisjoni 25. oktoobri 2010. aasta otsus riigiabi N 560/09 kohta „Likvideerimisabi Fionia pangale”, põhjendus 55 (ELT C 76, 10.3.2011, lk 3). Komisjoni 8. novembri 2010. aasta otsus riigiabi N 392/10 kohta „CajaSuri ümberkorraldamine”, põhjendus 52 (ELT C 357, 30.12.2010, lk 12).
   
      (112)  Vt joonealused märkused 2 ja 4.
   
      (113)  Vt seaduse 4051/2012 artikli 9 lõige 15 ja seaduse 3746/2009 artikli 13A lõige 4.
   
      (114)  Kreeka riigi poolt 14. mail 2013 komisjonile saadetud kiri.
   
      (115)  Vastupidiselt kolme ühistupanga kriisilahenduse heaks tehtule ei võetud ühendust Emporiki Bankiga, kuna vahepeal oli selle üle võtnud Alpha Bank.
   
      (116)  Vt ka komisjoni 28. novembri 2012. aasta otsus riigiabi SA.34053 (12/N) kohta „Hispaania poolne Banco de Valencia S.A. rekapitaliseerimine ja ümberkorraldamine” (ELT C 75, 14.3.2013, lk 3), põhjendus 82.
   
      (117)  Vt joonealune märkus 103.
   
      (118)  Komisjoni teatis riigiabi eeskirjade kohaldamise kohta alates 1. jaanuarist 2012 finantsasutuste kasuks finantskriisi kontekstis võetavate toetusmeetmete suhtes (edaspidi „2011. aasta pikendusteatis”) (ELT C 356, 6.12.2011, lk 7).
   
      (119)  Komisjoni teatis riigiabi eeskirjade kohaldamise kohta alates 1. augustist 2013 finantskriisi kontekstis pankade kasuks võetavate toetusmeetmete suhtes (edaspidi „pangandusteatis”) (ELT C 216, 30.7.2013, lk 1).
   
      (120)  Meetme FB4 puhul on HFSFil 457 miljoni euro suurune nõue likvideeritava üksuse suhtes. 31. detsembril 2013 ulatusid selle nõudega seotud väärtuselangused 377 miljoni euroni HFSFi finantsaruannetes.
   
      (121)  25. juunil 2014 esitatud ümberkorralduskava, lk 17.
   
      (122)  Vt seaduse 4051/2012 artikli 9 lõige 15 ja seaduse 3746/2009 artikli 13A lõige 4.
   
      (123)  Vt joonealune märkus 109.
   
      (124)  Vt joonealune märkus 103.
   
      (125)  2012. aastal korraldatud elujõulisuse hindamisel tegi Kreeka keskpank kindlaks, et Kreeka neli suurimat panka on sobivad kandidaadid HFSFi poolseks rekapitaliseerimiseks, kuid teised ehk mittepeamised pangad loeti HFSFI poolse rekapitaliseerimise jaoks ebasobivaks.
   
      (126)  Kreeka keskpanga kriisilahenduskomisjoni otsus 12/1/26.7.2013.
   
      (127)  25. juunil 2014 esitatud ümberkorralduskava, lk 15.
   
      (128)  Vt joonealused märkused 1 ja 3.
   
      (129)  Vt NBG uurimise algatamise otsuse põhjendus 38.
   
      (130)  HFSF, majandusaasta aruanne seisuga 31. detsember 2013, juuni 2014, lk 6.
   
      (131)  Vt joonealune märkus 56.
   
      (132)  Samuti on öeldud, et Kreeka andis pangale abi Kreeka pankade toetuskava alusel, mille komisjon on aluslepingu artikli 107 lõike 3 punktist b lähtuvalt heaks kiitnud, ning HFSFi kaudu, mille asutamise on komisjon vastava otsusega samuti heaks kiitnud.
   
      (133)  Vt joonealused märkused 2 ja 3.
   
      (134)  Vt komisjoni otsus juhtumis NN 51/08 „Garantiiskeem Taani pankadele”, põhjendus 41 (ELT C 273, 28.10.2008, lk 2).
   
      (135)  Vt 2013. aasta finantsaruanded, lk 42.
   
      (136)  Vt põhjendus 104: kogunenud intressimäärasid võetakse arvesse HFSFi täiendava panusena ning need suurendasid seetõttu HFSFist pangale 2013. aasta kevadise rekapitaliseerimise raames tehtud makset.
   
      (137)  Vt ka punkt 7.6.1.
   
      (138)  Teoreetilise märkimisõiguseta hind on üldkasutatav turumeetod aktsiakapitali suurendamisel tekkiva lahjendusefekti koguseliseks määramiseks.
   
      (139)  Lamia Banki ja Lesvos-Limnos Banki üleantud varade ja kohustuste omandamisest ei teatatud Kreeka konkurentsikomisjonile, sest iga ühistupanga üleantud osa käive ei ületanud 15 miljoni euro piirmäära, mis on kehtestatud seaduse 3959/2011 artikli 6 lõikega 1 koostoimes kõnealuse seaduse artikli 10 lõike 3 punktiga a.
   
      (140)  Kreeka konkurentsiameti otsus 542/VII/19.6.2012, avaldatud Kreeka valitsuse ametlikus väljaandes (FEK B' 238/8.2.2013), veebis kättesaadav järgmisel aadressil: http://www.epant.gr/img/x2/apofaseis/apofaseis696_1_1362562606.pdf.
   
      (141)  Vt ka punkt 7.5.1.
   
      (142)  Kreeka konkurentsiameti otsus 568/VII/15.7.2013, avaldatud Kreeka valitsuse ametlikus väljaandes (FEK B' 2460/1.10.2013), veebis kättesaadav järgmisel aadressil: http://www.epant.gr/img/x2/apofaseis/apofaseis707_1_1381133065.pdf
   
      (143)  Vt panga ettekanne „NBG-Probank, Creating Value”, 24. aprill 2013, lk 8.
   
      (144)  Vt ümberkorraldamisteatise punkt 28 ja komisjoni 5. aprilli 2011. aasta otsus 2011/823/EL meetme C 11/09 (ex NN 53b/08, NN 2/10 ja N 19/10) kohta, mida Madalmaad rakendasid ettevõtja ABN AMRO Group NV suhtes (ettevõtja loodi ettevõtjate Fortis Bank Nederland ja ABN AMRO N ühinemise järel), põhjendus 320 (ELT L 333, 15.12.2011, lk 1).
   
      (145)  Komisjon märgib ka, et osa panga likviidsusvajadustest tuleneb HFSFi esimeses ja teises ajutises rekapitaliseerimises ning 2013. aasta kevadises rekapitaliseerimises osalemise ebatüüpilisest vormist. Tasuna osalemise eest kandis HFSF pangale raha asemel üle EFSFi võlakirju. Pangal on suures koguses keskmise ja pika tähtajaga võlakirju, mis suurendavad panga rahastamisvajadusi võrreldes olukorraga, kui rekapitaliseerimine oleks toimunud rahalises vormis. Likviidsusvajaduse kõnealuse osa puhul ei ole tegemist sobimatu ärimudeli või bilansi ülesehitusega. Likviidsusvajadus kaob automaatselt, kui saabub EFSFi võlakirjade tähtaeg.
   
      (146)  Ümberkorralduskavas osutatud finantsprognoosid erinevad Kreeka keskpanga 2013. aasta stressitesti tulemustest, kuna see test ei põhinenud samadel eeldustel ning sisaldas Kreeka keskpanga täiendavaid kohandusi.
   
      (147)  Vt põhjendus 147.
   
      (148)  Kui mitte võtta arvesse kuue kuuga tagasi makstud abi, väheneb abisumma 15,6 %-le panga riskiga kaalutud varast.
   
      (149)  NBG aastaaruanne lõppes 2013. aastaga.
   
      (150)  Vt lisa II peatüki kohustuste nimekirja seitsmes kohustus.
   
      (151)  Vt lisa II peatüki kohustuste nimekirja neljas kohustus.
   
      (152)  Vt lisa III peatüki kohustuste nimekirja üheteistkümnes kohustus.
   
      LISA
      
         
      
         KREEKA VABARIIK
      
      
         RAHANDUSMINISTEERIUM
      
      
         PEASEKRETÄRI KANTSELEI
      
      Ateena, juuni 2014
      
         National Bank of Greece – Kreeka Vabariigi kohustused
      
      Kreeka Vabariik tagab, et pank rakendab 24. juunil 2014 esitatud ümberkorralduskava. Kava põhineb Euroopa Komisjoni (edaspidi „komisjon”) poolt I liites esitatud makromajanduslikel prognoosidel ning regulatiivsetel eeldustel.
      Kreeka Vabariik esitab käesolevaga järgmised kohustused (edaspidi „kohustused”), mis moodustavad ümberkorralduskava lahutamatu osa. Kohustused sisaldavad ümberkorralduskava rakendamisega seotud kohustusi (edaspidi „ümberkorraldamiskohustused”) ning ettevõtja üldjuhtimise ja äritegevusega seotud kohustusi.
      Kohustused jõustuvad ümberkorralduskava heaks kiitva komisjoni otsuse vastuvõtmise kuupäeval (edaspidi „otsus”).
      Ümberkorraldusperiood lõpeb 31. detsembril 2018. Kohustused kehtivad kogu ümberkorraldusperioodi jooksul, kui konkreetses kohustuses ei ole sätestatud teisiti.
      Käesolevat teksti tõlgendatakse komisjoni otsuse valguses ELi õigusaktide üldraamistikus ja viitega nõukogu määrusele (EÜ) nr 659/99 (1).
      I PEATÜKK.   MÕISTED
      Käesolevate kohustuste puhul kasutatakse järgmisi mõisteid.
      (1)   
            Pank
         – National Bank of Greece S.A. ja kõik tema tütarettevõtjad. Seega hõlmab see mõiste kogu National Bank of Greece Group'i koos Kreekas ja sellest väljaspool asuvate tütarettevõtjate ja filiaalidega, kes tegelevad pangandus- või muu tegevusega.
      (2)   
            Kapitali suurendamise pakkumine pangandussektoris
         – pakkumine, mille tulemusel panga omakapitali suhtarv suureneb, võttes arvesse kõiki asjakohaseid elemente, eelkõige tehingu kasumit ja kahjumit ning müügist tulenevat riskiga kaalutud varade vähenemist (vajaduse korral korrigeeritud alles jäänud rahastamisseostest tuleneva riskiga kaalutud varade suurendamiseks).
      (3)   
            Kapitali suurendamise pakkumine […]
         – pakkumine, mille tulemusel panga omakapitali suhtarv suureneb. Kõiki panga arvel oleva […] arvestuslikust väärtusest suuremaid pakkumisi loetakse automaatselt kapitali moodustamiseks.
      (4)   
            Müügi lõpuleviimine
         – loovutatava ettevõtja juriidilise omandiõiguse ostjale üleandmise kuupäev.
      (5)   
            Loovutatavad ettevõtjad
         – kõik ettevõtjad ja varad, mida pank müüa kavatseb.
      (6)   
            Jõustumiskuupäev
         – käesoleva otsuse vastuvõtmise kuupäev.
      (7)   
            Ümberkorraldusperioodi lõpp
         – 31. detsember 2018.
      (8)   
            Välismaised varad või väljaspool Kreekat asuvad varad
         – varad, mis on seotud klientide tegevusega väljaspool Kreekat, sõltumata riigist, kus need varad on arvel. Näiteks ei ole käesoleva mõistega hõlmatud Luksemburgis arvel olevad varad, mis on seotud klientide tegevusega Kreekas. Samas loetakse välismaiseks varaks ja käesoleva mõistega hõlmatuks Luksemburgis või Kreekas arvel olev vara, mis on seotud klientide tegevusega mõnes muus Kagu-Euroopa riigis.
      (9)   
            Välismaised ettevõtjad
         – panga välismaised tütarettevõtjad ja filiaalid, mis tegelevad pangandus- või muu tegevusega.
      (10)   
            Välismaised tütarettevõtjad
         – kõik panga väljaspool Kreekat asuvad tütarettevõtjad, mis tegelevad pangandus- või muu tegevusega.
      (11)   
            Kreeka pangandustegevus
         – panga Kreekaga seotud pangandustegevus sõltumata sellest, kus varad on arvel.
      (12)   
            Kreeka pangandusväline tegevus
         – panga Kreekaga seotud muu kui pangandustegevus sõltumata sellest, kus varad on arvel.
      (13)   
            Kreeka tütarettevõtjad
         – kõik panga Kreekas asuvad tütarettevõtjad, kes tegelevad pangandus- või muu tegevusega.
      (14)   
            Järelevalve eest vastutav usaldusisik
         – üks või mitu pangast sõltumatut, komisjoni heakskiidetud ja panga poolt ametisse nimetatud füüsilist või juriidilist isikut; järelevalve eest vastutava usaldusisiku ülesanne on jälgida panga kohustustest kinnipidamist.
      (15)   
            Ostja
         – üks või mitu füüsilist või juriidilist isikut, kes omandavad täielikult või osaliselt loovutatava ettevõtja.
      (16)   
            Müük
         – pangale kuuluva osaluse 100 % müük, kui konkreetses kohustuses ei ole märgitud teisiti.
      Käesolevate kohustuste puhul hõlmab tingimuste ainsus ka mitmust (ja vastupidi), välja arvatud juhul, kui kohustustes on sätestatud teisiti.
      II PEATÜKK.   ÜMBERKORRALDAMISKOHUSTUSED
      
               
                  (1)
               
               
                  
                     Filiaalide arv Kreekas: Kreeka filiaalide arv on 31. detsembril 2017 maksimaalselt […].
               
            
               
                  (2)
               
               
                  
                     Töötajate arv Kreekas: täistööajaga töötajate arv on Kreekas (Kreeka pangandus- ja muu tegevus) 31. detsembril 2017 maksimaalselt […].
               
            
               
                  (3)
               
               
                  
                     Kogukulud Kreekas: kogukulud Kreekas (Kreeka pangandus- ja muu tegevus) on 31. detsembril 2017 maksimaalselt […] miljonit eurot (2).
               
            
               
                  (4)
               
               
                  
                     Hoiusekulud Kreekas: provisjoneerimisele eelnenud kasumlikkuse taastamiseks Kreeka turul vähendab pank oma rahastamiskulusid Kreekas kogutud hoiusekulude vähendamise kaudu (sealhulgas säästud, nõude- ja tähtajalised hoiused ning muud klientidele pakutavad sarnased tooted, mille kulud kannab pank) […].
               
            
               
                  (5)
               
               
                  
                     Laenude ja hoiuste suhtarv Kreekas: Kreeka pangandustegevuse puhul on netolaenude ja hoiuste suhtarv 31. detsembril 2017 maksimaalselt 115 %. […]
               
            
               
                  (6)
               
               
                  
                     Toimingute toetamine Türgis: kuni 30. juunini 2018 ei anna pank täiendavat […].
                  Pank ei tohi kaudselt toetada Finansbanki laenu või muu vara panga teisele üksuse üleandmisega.
               
            
               
                  (7)
               
               
                  
                     […] […] välismaiste ettevõtjate ja […] Finansbanki […] müük 30. juuniks 2018 – Pank müüb (müügilepingu allkirjastamisega) 30. juuniks 2018 oma välismaised tütarettevõtjad […] ja selle filiaali, mis tegutsevad […], et vähendada oma rahvusvahelist tegevust.
                  
                              (7.1)
                           
                           
                              […]
                           
                        
                              (7.2)
                           
                           
                              […]
                           
                        
                              (7.3)
                           
                           
                              […]
                           
                        
            
               
                  (8)
               
               
                  
                     […] müük: […]
               
            
               
                  (9)
               
               
                  
                     Väärtpaberite müük: […] loovutab järgmiselt määratletud noteeritud väärtpaberite portfelli ja […] loovutab noteerimata väärtpaberite portfelli: nimetatud portfellid hõlmavad kõiki omakapitaliinvesteeringuid, mis on suuremad kui […] miljonit eurot, ning samuti allutatud võlakirjade ja hübriidvõlakirjade investeeringuid, välja arvatud […].
               
            
               
                  (10)
               
               
                  
                     Börsivälistesse ettevõtjatesse investeeriva tütarettevõtja müük: pank loovutab börsivälistesse ettevõtjatesse investeerivad NBG fondid […]. […]
               
            
               
                  (11)
               
               
                  Nendel tingimustel toimuva müügi puhul võtab Kreeka Vabariik kohustuse, et:
                  
                              a.
                           
                           
                              ostja on pangast sõltumatu ja ei ole sellega seotud;
                           
                        
                              b.
                           
                           
                              loovutatud ettevõtja omandamisel ei rahasta pank ostjat otseselt ega kaudselt (3);
                           
                        
                              c.
                           
                           
                              pank ei omanda pärast müügi lõpuleviimist viie aasta jooksul ilma komisjoni eelneva heakskiiduta otsest või kaudset mõju loovutatud ettevõtja või selle osa üle.
                           
                        
            
               
                  (12)
               
               
                  
                     Investeerimispoliitika: kuni 30. juunini 2017 ei osta pank ühtegi mitteinvesteerimisjärguta väärtpaberit.
                  Seda kohustust ei kohaldata järgmiste väärtpaberite suhtes (erandi alla kuuluvad väärtpaberid):
                  
                              i.
                           
                           
                              […]
                           
                        
                              ii.
                           
                           
                              […]
                           
                        
                              iii.
                           
                           
                              […]
                           
                        
                              iv.
                           
                           
                              […]
                           
                        
                              v.
                           
                           
                              […]
                           
                        
            
               
                  (13)
               
               
                  
                     Palga ülemmäär: kuni […] ei maksa pank mitte ühelegi töötajale ega juhile aastast kogutasu (palk, pensionimaksed, preemia), mis ületab […]. HFSFi kapitalisüsti korral hinnatakse palga ülemmäära 1. augusti 2013. aasta Euroopa pangandusteatise kohaselt uuesti. […]
               
            III PEATÜKK.   ÜLDJUHTIMISE JA ÄRITEGEVUSEGA SEOTUD KOHUSTUSED – PIKENDAMINE JA MUUDATUSED
      
               
                  (1)
               
               
                  Pank rakendab kuni 30. juunini 2018 ettevõtja üldjuhtimise ja äritegevusega seotud kohustusi, mille Kreeka Vabariik esitas 20. novembril 2012, koos kohustuste III peatükis tehtud hilisemate muudatustega. […]
               
            
               
                  (2)
               
               
                  Kui mõnda konkreetset kohustust ei kohaldata panga tasandil, siis ei tohi pank kasutada selle kohustusega mitte hõlmatud tütarettevõtjaid või tegevust selleks, et kohustusest kõrvale hiilida.
               
            
         A jagu.   Tõhusa ja asjakohase sisekorralduse loomine
      
      
               
                  (3)
               
               
                  Pank, välja arvatud tema välismaised tütarettevõtjad, peab alati järgima ettevõtja üldjuhtimist käsitleva seaduse 3016/2002 ja äriühinguid käsitleva seaduse 2190/1920 sätteid ning eelkõige sätteid, mis on seotud juriidiliste isikute ülesannetega, mida täidavad näiteks aktsionäride üldkoosolek ja direktorite nõukogu, et tagada vastutuse selge jagunemine ja läbipaistvus. Aktsionäride üldkoosoleku volitusi piiratakse kooskõlas äriühinguõigusega üldkoosoleku ülesannetega, eelkõige mis puudutab teabega seotud õigusi. Tühistatakse ulatuslikumad õigused, mille kaudu on võimalik ettevõtja juhtimist liigselt mõjutada. Igapäevase tegevuse juhtimise eest jääb vastutus selgelt panga tegevdirektoritele.
               
            
               
                  (4)
               
               
                  Pank, välja arvatud tema välismaised tütarettevõtjad, peab alati vastama HFSFi suhteraamistikule.
               
            
               
                  (5)
               
               
                  Pank järgib kehtivat pangajuhi seadust 2577/9.3.2006, et säilitada individuaalsel ja rühma tasandil tõhus organisatsiooniline ülesehitus ja kohane sisekontrollisüsteem, mis hõlmab kolme alustala: siseaudit, riskijuhtimine ja vastavuskontroll, ning ettevõtja üldjuhtimise parimad rahvusvahelised tavad.
               
            
               
                  (6)
               
               
                  Pangal on tõhus organisatsiooniline ülesehitus, mis tagab siseauditi ja riskijuhtimise osakondade täieliku sõltumatuse ärivõrgustikust ja aruandluse otse direktorite nõukogule. Direktorite nõukogus loodud auditikomisjon ja riskikomisjon hindavad vastavate osakondade tõstatatud küsimusi. Asjakohastes siseauditi hartas ja riskijuhtimise hartas sätestatakse vastavate osakondade ülesanded, vastutus ja vahendid. Nimetatud hartad on kooskõlas rahvusvaheliste standarditega ja tagavad osakondade täieliku sõltumatuse. Krediidipoliitikaga kehtestatakse laenude andmisega seotud suunised ja juhised, mis hõlmavad laenude hindade määramist ja laenude ümberkorraldamist.
               
            
               
                  (7)
               
               
                  Pank avaldab pädevate asutuste jaoks nimekirja aktsionäridest, kellel on vähemalt 1 % lihtaktsiatest.
               
            
         B jagu.   Äritavad ja riski jälgimine
      
      
         Üldpõhimõtted
      
      
               
                  (8)
               
               
                  Krediidipoliitikas täpsustatakse, et kõiki kliente tuleb kohelda õiglaselt, kasutades diskrimineerimist välistavaid menetlusi küsimuste puhul, mis ei ole seotud krediidiriski ja maksevõimega. Krediidipoliitikas määratakse kindlaks lävi, millest suuremate laenude andmise peab heaks kiitma kõrgema taseme juhatus. Samasugune lävi määratakse kindlaks ka laenude ümberkorraldamise ning nõuete ja vaidlustega tegelemiseks. Krediidipoliitika keskendub riikliku tasandi otsuste tegemise protsessi kesksetele valitud punktidele ning selles sätestatakse selged kaitsemeetmed, et tagada juhiste järjepidev rakendamine kogu Kreeka pangandustegevuses.
               
            
               
                  (9)
               
               
                  Kogu Kreeka pangandustegevuse puhul lisab pank krediidipoliitika eeskirjad oma laenude väljastamise ja laenude refinantseerimise töövoo ja hüvitamise süsteemidesse.
               
            
         Erisätted
      
      
               
                  (10)
               
               
                  Kohustuste III peatüki punktides 8–18 loetletud erisätteid kohaldatakse Kreeka pangandustegevusele, kui ei ole selgesõnaliselt sätestatud teisiti.
               
            
               
                  (11)
               
               
                  Krediidipoliitikas nõutakse, et laenude ja hüpoteekide hindade määramine vastaks rangetele suunistele. Need suunised hõlmavad kohustust pidada rangelt kinni krediidipoliitika intressimäärade (vahemike) standarditud tabelitest sõltuvalt laenu tähtajast, kliendi krediidiriski hindamisest, panditud tagatise oodatavast sissenõutavusest (sealhulgas võimaliku likvideerimise ajaraamistik), üldisest suhtest pangaga (näiteks hoiuste tase ja stabiilsus, tasude struktuur ja ristmüügitegevus) ning panga rahastamiskuludest. Luuakse konkreetsed laenuvarade klassid (näiteks kommertslaen, hüpoteek, tagatud/tagamata laen jne) ning nende hindade määramise raamistik on esitatud vastava krediidipoliitika tabelina, mida krediidikomisjon korrapäraselt uuendab. Kõik erandid peavad olema saanud krediidikomisjoni nõuetekohase loa, kui aga krediidipoliitika seda võimaldab, siis madalama taseme instantsi loa. Kliendi soovi järgi kujundatud tehingute, nagu sündikaatlaenud või projektide rahastamine, puhul tuleb järgida samu põhimõtteid, võttes nõuetekohaselt arvesse asjaolu, et need ei pruugi mahtuda krediidipoliitika standarditud tabelitesse. Kõnealuse hinna määramise poliitika rikkumisest tuleb teada anda järelevalve eest vastutavale usaldusisikule.
               
            
               
                  (12)
               
               
                  Riskijuhtimise osakond vastutab krediidiriski ja tagatise väärtuse hindamise eest. Laenukvaliteedi hindamisel tegutseb riskijuhtimise osakond sõltumatult, andes oma kirjaliku arvamuse, tagamaks, et hindamisel kasutatud kriteeriume kohaldatakse ajas ja klientide hulgas järjepidevalt ning panga krediidipoliitikat järgides.
               
            
               
                  (13)
               
               
                  Seoses era- ja juriidilistele isikutele antavate laenudega kohaldab pank kogu Kreeka pangandustegevuse suhtes parimate rahvusvaheliste tavade alusel rangeid individuaalseid ja koondpiiranguid ühele krediidiriskile eraldatava maksimaalse laenusumma määramisel (kui see üldse Kreeka ja ELi õigusaktidega lubatud on). Kõnealustes piirangutes võetakse arvesse laenu pikkust ja kõigi esitatud tagatiste kvaliteeti ning need sätestatakse, lähtudes peamistest võrdlusalustest, sealhulgas kapitalist.
               
            
               
                  (14)
               
               
                  Keelatud on anda laenu (4) ükskõik millistele laenuvõtjatele kõnealuse panga ja muude pankade (5) aktsiate või hübriidinstrumentide ostmiseks (6). Seda sätet kohaldatakse ja jälgitakse panga tasandil.
               
            
               
                  (15)
               
               
                  Kõigist mitteseotud laenuvõtjate laenutaotlustest, mis ületavad [[…] % panga riskiga kaalutud varadest] või muudest laenudest, mis hoiavad ühe rühma (ehk seotud laenuvõtjate rühm, mis kujutab endast ühte krediidiriski) riski kõrgemal kui [[…] % panga riskiga kaalutud varadest], tuleb teada anda järelevalve eest vastutavale usaldusisikule, kes võib krediidiliini või laenu andmise […] tööpäeva edasi lükata, kui tingimused ei ole sätestatud reaalturuväärtustel või kui järelevalve eest vastutavale usaldusisikule ei ole antud piisavalt teavet. Eriolukordades võib seda perioodi lühendada […] tööpäevani, tingimusel, et järelevalve eest vastutavale usaldusisikule on antud piisavalt teavet. See ajavahemik võimaldab järelevalve eest vastutaval usaldusisikul juhtumi kohta komisjonile ja HFSFile aru anda enne panga lõpliku otsuse tegemist.
               
            
               
                  (16)
               
               
                  Krediidipoliitikas antakse seoses laenude ümberkorraldamisega selged juhised. Selles määratakse selgelt kindlaks, millised laenud on millistes oludes rahastamiskõlblikud, ning osutatakse tingimustele, mida võib rahastamiskõlblikele klientidele pakkuda. Pank tagab kogu Kreeka pangandustegevuse puhul, et ümberkorralduste eesmärk oleks panga tulevase taastamise edendamine ja seega panga huvide kaitsmine. Ümberkorralduspoliitika ei tohi ühelgi juhul seada ohtu panga tulevast kasumlikkust. Seetõttu vastutab panga riskijuhtimise osakond järgmise eest: ümberkorraldusi käsitlevate tõhusate aruandmismehhanismide arendamine ja kasutuselevõtt, asutuse siseste ja väliste parimate tavade süvaanalüüsimine, krediidikomisjonile ja riskikomisjoni juhatusele vähemalt kord kvartalis oma tulemuste kohta aru andmine, protsesse ja poliitikat puudutavate konkreetsete paranduste pakkumiste ning nende rakendamise kontrollimine ning sellest krediidikomisjonile ja riskikomisjoni juhatusele aru andmine.
               
            
               
                  (17)
               
               
                  Pank kehtestab kogu Kreeka pangandustegevuse jaoks nõuete ja õigusvaidluste poliitika, mille eesmärk on maksimeerida sissenõudmist ja ennetada igasugust diskrimineerimist või sooduskohtlemist vaidluste menetlemisel. Pank tagab, et sissenõudmiste maksimeerimiseks panga jaoks ja tema pikaajalise finantspositsiooni kaitsmiseks on võetud kõik vajalikud meetmed. Kõnealuse poliitika kõigist rikkumistest tuleb teada anda järelevalve eest vastutavale usaldusisikule.
               
            
               
                  (18)
               
               
                  Pank kontrollib krediidiriski hästi välja arendatud ohuhoiatuste ja aruannete kaudu, mis võimaldab riskijuhtimise osakonnal: i) teha varakult kindlaks laenude väärtuse langus ja kohustuste mittetäitmine; ii) hinnata laenuportfelli sissenõutavust (sealhulgas, kuid mitte ainult, alternatiivsed tagasimaksmise allikad, nagu solidaarvõlgnikud ja käendajad ning samuti panditud või olemasolev pantimata tagatis); iii) hinnata panga üleüldist riski üksiku kliendi või portfelli alusel; iv) pakkuda vajaduse korral direktorite nõukogule parandusmeetmeid. Järelevalve eest vastutavale usaldusisikule antakse juurdepääs kõnealusele teabele.
               
            
         Seotud laenuvõtjate suhtes kohaldatavad sätted
      
      
               
                  (19)
               
               
                  Kõiki seotud laenuvõtjate suhtes kohaldatavaid sätteid kohaldatakse panga tasandil.
               
            
               
                  (20)
               
               
                  Krediidipoliitikas pühendatakse eraldi jagu eeskirjadele, millega hallatakse suhteid seotud laenuvõtjatega. Seotud laenuvõtjad hõlmavad töötajaid, aktsionäre, direktoreid, juhte ning nende abikaasasid, lapsi, õdesid ja vendi ning kõiki juriidilisi isikuid, kes on otseselt või kaudselt põhitöötajate (st töötajad, kes on kaasatud krediidipoliitika otsuste tegemise protsessi), aktsionäride, direktorite või juhtide või nende abikaasade, laste või õdede ja vendade kontrolli all. Samuti loetakse seotud laenuvõtjaks kõik avalik-õiguslikud asutused või valitsuse kontrollitavad organisatsioonid, avaliku sektori ettevõtjad või riigiasutused. Ka erakondi koheldakse krediidipoliitikas seotud laenuvõtjatena. Erilist tähelepanu osutatakse igasugust ümberkorraldamist puudutavatele otsustele ning praegustele või endistele töötajatele, direktoritele, aktsionäridele, juhtidele ja nende sugulastele tehtud allahindlustele ning poliitikale, mis puudutab sobivust, väärtuse hindamist, pandiõiguse registreerimist ja laenutagatise sundmüüki. Seotud laenuvõtjate mõistet on rohkem täpsustatud eraldi dokumendis.
               
            
               
                  (21)
               
               
                  Riskijuhtimise osakond vastutab kõigi nende seotud laenuvõtjate rühmade kaardistamise eest, kes esindavad üht kindlat krediidiriski; selle eesmärk on krediidiriski koondumist korralikult jälgida.
               
            
               
                  (22)
               
               
                  Pank kohaldab era- ja juriidilistele isikutele laenu andmisel parimate rahvusvaheliste tavade alusel rangeid individuaalseid ja koondpiiranguid ühe krediidiriski puhul eraldatava maksimaalse laenusumma määramisel (kui see üldse Kreeka ja ELi õigusaktidega lubatud on).
               
            
               
                  (23)
               
               
                  Pank jälgib eraldi oma seotud laenuvõtjatega seotud riske, sealhulgas seoses avaliku sektori asutuste ja erakondadega. Seotud laenuvõtjatele antavate uute laenude (7) maht (aastas % eelmise aasta varust) (8) ei tohi olla suurem Kreeka kogu laenuportfelli uute laenude mahust (aastas % eelmise aasta varust). Kõnealune kohustus peab olema kooskõlas igat liiki seotud laenuvõtjatega (töötajad, aktsionärid, juhid, avalik-õiguslikud asutused, erakonnad). Seotud laenuvõtjate krediidireiting ning hinna määramise tingimused ja neile pakutav võimalik ümberkorraldamine ei tohi olla soodsam võrreldes sarnastele, aga mitte seotud laenuvõtjatele pakutavate tingimustega, et tagada Kreeka majanduses võrdsed võimalused. Kõnealust kohustust ei kohaldata olemasolevatele üldskeemidele, millest töötajad kasu saavad, pakkudes neile subsideeritud laenusid. Pank saadab iga kuu krediidikomisjonile aruande selle riski arengu, uue tootluse summa ja hiljutiste taotluste kohta, mis ületavad [[…] % panga riskiga kaalutud varadest].
               
            
               
                  (24)
               
               
                  Töötajate/juhtide/aktsionäride suhtes kohaldatavad krediidikriteeriumid ei tohi olla vähem ranged kui mitteseotud laenuvõtjate suhtes kohaldatavad kriteeriumid. Kui töötaja/juhi/aktsionäri krediidi kogurisk on tagatud laenude puhul suurem kui [[…]] tema fikseeritud töötasu või tagamata laenude puhul suurem kui [[…]] tema fikseeritud töötasu, siis tuleb riskist viivitamatult teada anda järelevalve eest vastutavale usaldusisikule, kes võib vastavalt kohustuste III peatüki punktis 25 kirjeldatud menetlusele sekkuda ja lükata laenu andmise edasi.
               
            
               
                  (25)
               
               
                  Kõigist seotud laenuvõtjate laenutaotlustest, mis ületavad [[…] % panga riskiga kaalutud varadest], või muudest laenudest, mis hoiavad ühe rühma (ehk seotud laenuvõtjate rühm, mis kujutab endast ühte krediidiriski) riski kõrgemal kui [[…] % panga riskiga kaalutud varadest], tuleb teada anda järelevalve eest vastutavale usaldusisikule, kes võib krediidiliini või laenu andmise […] tööpäeva edasi lükata, kui tingimused ei ole sätestatud reaalturuväärtusel või kui järelevalve eest vastutavale usaldusisikule ei ole antud piisavalt teavet. Eriolukordades võib seda perioodi lühendada […] tööpäevani, tingimusel, et järelevalve eest vastutavale usaldusisikule on antud piisavalt teavet. See ajavahemik võimaldab järelevalve eest vastutaval usaldusisikul juhtumi kohta komisjonile ja HFSFile aru anda enne panga lõpliku otsuse tegemist.
               
            
               
                  (26)
               
               
                  Seotud laenuvõtjate laenude ümberkorraldamine peab vastama samadele nõuetele kui mitteseotud laenuvõtjate puhul. Lisaks tuleb vajaduse korral hinnata ja parandada probleemseid varasid käsitlevaid raamistikke ja poliitikat. Seotud laenuvõtjate ümberkorraldatud laenudest tuleb siiski eraldi aru anda, vähemalt laenuvara klassi ja seotud laenuvõtja liigi järgi.
               
            
         C jagu.   Muud piirangud
      
      (27)   
            Dividendide, kupongide, tagasiostmise ja ostuoptsioonide keeld
         : välja arvatud juhul, kui komisjon nõustub tegema erandi, võtab Kreeka Vabariik järgmise kohustuse:
      
                  a.
               
               
                  Pank ei maksa hübriidkapitaliinstrumentidelt (või muudelt instrumentidelt, mille puhul kupongimakset teostatakse oma äranägemise järgi) ühtegi kupongi või omavahendite instrumentidelt ja allutatud võlainstrumentidelt ühtegi dividendi, kui ta selleks õiguslikult kohustatud ei ole. […] Pank ei vabasta reserve selleks, et end sellisesse positsiooni asetada. Kahtluse korral, kas käesoleva kohustuse puhul selline õiguslik kohustus eksisteerib, esitab pank kupongi või dividendi makse komisjonile heakskiitmiseks.
               
            
                  b.
               
               
                  Pank ei osta uuesti mitte ühtegi oma aktsiatest ega kasuta ostuoptsioone seoses nende omavahendite instrumentide ja allutatud võlainstrumentidega.
               
            
                  c.
               
               
                  Pank ei osta hübriidkapitaliinstrumente tagasi.
               
            (28)   
            Omandamise keeld
         : Kreeka Vabariik võtab kohustuse, et pank ei omanda üheski ettevõtjas mitte ühtegi osalust, ei vara ega aktsia üleandmise kujul. Omandamiskeeld hõlmab nii ettevõtjaid, millel on äriühingu õiguslik vorm, kui ka igasugust varade paketti, mis moodustab ettevõtja (9).
      
                  i.
               
               
                  
                     Komisjoni eelnevat heakskiitu nõudev erand. Hoolimata sellest keelust võib pank pärast komisjonilt nõusoleku saamist ja vajaduse korral HFSFi ettepanekul omandada ettevõtjaid, kui see kujutab endast erakordset asjaolu, mis on vajalik finantsstabiilsuse taastamiseks või tõhusa konkurentsi tagamiseks.
               
            
                  ii.
               
               
                  
                     Komisjoni eelnevat heakskiitu mittevajav erand. Pank võib omandada ettevõtjas osaluse eeldusel, et:
                  
                              a.
                           
                           
                              panga igasuguse omandamise eest makstav ostuhind jääb alla [[…] %] panga bilansimahust (10) kohustuste jõustumiskuupäeval; (11) ning
                           
                        
                              b.
                           
                           
                              panga igasuguste alates kohustuste jõustumiskuupäevast kuni ümberkorralduskava lõpuni teostatud omandamiste eest makstavad kumulatiivsed ostuhinnad jäävad alla [[…] %] panga bilansimahust kohustuste jõustumiskuupäeval.
                           
                        
            
                  iii.
               
               
                  
                     Omandamiskeeluga hõlmamata tegevus. Omandamiskeeld ei hõlma tavapärase pangandustegevuse käigus raskustes ettevõtjate vastu suunatud nõudeid hallates toimuvaid omandamisi.
               
            (29)   
            Reklaamikeeld
         : Kreeka Vabariik võtab kohustuse, et pank hoidub riigiabile viitavast reklaamist ja igasuguste selliste agressiivsete äristrateegiate kasutamisest, mis ilma Kreeka Vabariigi toetuseta ei toimuks.
      IV PEATÜKK.   JÄRELEVALVE EEST VASTUTAV USALDUSISIK
      
               
                  (1)
               
               
                  Kreeka Vabariik võtab kohustuse, et pank muudab ja pikendab komisjoni heakskiidetud ja panga poolt 16. jaanuaril 2013 ametisse nimetatud järelevalve eest vastutava usaldusisiku volitusi kuni ümberkorraldusperioodi lõpuni. Pank avardab ka kõnealuste volituste reguleerimisala, lisades sinna i) ümberkorralduskava ja ii) kõik käesolevas nimekirjas sätestatud kohustused.
               
            
               
                  (2)
               
               
                  Neli nädalat pärast kohustuste jõustumise kuupäeva esitab Kreeka Vabariik komisjonile muudetud volituste lõppversiooni, kuhu on lisatud kõik sätted, mis on vajalikud selleks, et järelevalve eest vastutav usaldusisik saaks kõnealuste kohustuste raames oma ülesandeid täita.
               
            
               
                  (3)
               
               
                  Järelevalve eest vastutavat usaldusisikut puudutavad täiendavad sätted on täpsustatud eraldi dokumendis.
               
            
         Peasekretär
      
      Christina PAPAKONSTANTINOU
      
         (1)  Nõukogu määrus (EÜ) nr 659/1999, 22. märts 1999, millega kehtestatakse üksikasjalikud eeskirjad Euroopa liidu toimimise lepingu artikli 108 kohaldamiseks (EÜT L 83, 27.3.1999, lk 1).
      
         (2)  See summa ei hõlma TEKE/Skelos Exygiansise (kriisilahenduskava) kulusid.
      
         (3)  Seda ei kohaldata sellise kinnisvaramüügi suhtes, mille korral pank võib ostjat rahastada juhul, kui uue laenu võtmine on kooskõlas mõistlike laenuandmistavadega. Vastavuse kontrollimiseks väljaspool Kreekat asuvatest varadest loobumise kohustusega võetakse arvesse kõiki uusi laene, mis on seotud väljaspool Kreekat asuvate varade määratlusega.
      
         (4)  Käesoleva kohustuse raames tõlgendatakse mõistet „laenud” selle laiemas tähenduses ehk igasuguse rahastamisena, näiteks krediidivõimalus, garantii jne.
      
         (5)  Selgituseks, „muud pangad” osutab igasugusele pangale või finantsasutusele kogu maailmas.
      
         (6)  Selgituseks, käesolev kohustus hõlmab kõiki laenuvõtjaid, sealhulgas panga privaatpanganduskliente.
      
         (7)  Selgituseks, uute laenude andmine hõlmab ka laenude pikendamist ja olemasolevate laenude ümberkorraldamist.
      
         (8)  Selgituseks, „aastas % eelmise aasta varust” osutab uutele laenudele kui protsendile eelmise aasta lõpu varudest. Riskiga kaalutud varade summa vastab aasta lõpu omale.
      
         (9)  Selgituseks, kõnealuse kohustuse raames jäetakse kohustuse reguleerimisalast välja panga erakapital ja riskikapitaliettevõtjad. Sellega seoses esitab pank komisjonile ametliku taotluse, mis sisaldab nimetatud ettevõtja äriplaani.
      
         (10)  Selgituseks, selle kohustuse puhul võrdub bilansimaht panga koguvaradega.
      
         (11)  Selgituseks, kui komisjoni nõusolek omandamise keelu mahavõtmiseks saadakse kohustuste III peatüki punkti 28 alapunkti i alusel, siis arvutatakse panga kohustuste jõustumiskuupäeva bilansimahu sisse ka omandatud üksuse varad või omandamise kuupäeval omandatud varad.
   
   
      I liide
      
         KREEKA KODUMAISTE TEHINGUTE MAKROMAJANDUSLIKUD PROGNOOSID
      
      
                  Aastane kasv, % (kui ei ole märgitud teisiti)
               
               
                  2012
               
               
                  2013
               
               
                  2014
               
               
                  2015
               
               
                  2016
               
               
                  2017
               
               
                  Kumulatiivne kasvumäär 2013–2017
               
            
                  Tegelik SKP
               
               
                  – 6,4
               
               
                  – 4,2
               
               
                  0,6
               
               
                  2,9
               
               
                  3,7
               
               
                  3,5
               
               
                  6,4
               
            
                  Nominaalne laenukasv Kreekas
               
               
                  – 6,4
               
               
                  – 4,2
               
               
                  0,6
               
               
                  2,9
               
               
                  3,7
               
               
                  3,5
               
               
                  6,4
               
            
                  SKP deflaator
               
               
                  – 0,8
               
               
                  – 1,1
               
               
                  – 0,4
               
               
                  0,4
               
               
                  1,1
               
               
                  1,3
               
               
                  1,3
               
            
                  Kinnisvarahinnad
               
               
                  – 11,7
               
               
                  – 10
               
               
                  – 5
               
               
                  0
               
               
                  2
               
               
                  3,5
               
               
                   
               
            
                  Leibkonna kasutada jääv nominaaltulu
               
               
                  – 8,8
               
               
                  – 9,5
               
               
                  – 0,3
               
               
                  – 0,4
               
               
                  2,6
               
               
                  3,6
               
               
                  –4,5
               
            
                  Erasektori hoiused
               
               
                  – 7
               
               
                  1,3
               
               
                  1
               
               
                  3,4
               
               
                  5
               
               
                  5
               
               
                  16,6
               
            
                  Töötus (%)
               
               
                  24,2
               
               
                  27
               
               
                  26
               
               
                  24
               
               
                  21
               
               
                  18,6
               
               
                   
               
            
                  EKP refinantseerimise määr (%)
               
               
                  0,75
               
               
                  0,5
               
               
                  0,5
               
               
                  1
               
               
                  1,5
               
               
                  1,75
               
               
                   
               
            
                  Viivislaenude moodustamise kõrghetk
               
               
                   
               
               
                   
               
               
                  2H2014
               
               
                   
               
               
                   
               
               
                   
               
               
                   
               
            
                  3 kuu Euribor (keskmine, %)
               
               
                   
               
               
                  0,24
               
               
                  0,43
               
               
                  0,75
               
               
                  1,25
               
               
                  1,80
               
               
                   
               
            
                  Juurdepääs kapitaliturgudele – repotehingud
               
               
                   
               
               
                  JAH – ülempiirita
               
               
                   
               
            
                  Juurdepääs kapitaliturule – tagatud/kõrgema nõudeõiguse järguga tagamata
               
               
                   
               
               
                  JAH – kuni 500 miljonit eurot/igaüks
               
               
                  JAH – kuni 1 miljard eurot/igaüks
               
               
                  JAH – ülempiirita